
الجزء 1
_وأخيرا يااخ خلصنا من ام الجامعه😪❤🙌بالجد مامصدقةة،،،وجن قالت لي للدرجه دي مبسوطة❤😹😹،،،اها طيب حنك التخريج شنو؟،،،قولته ليها يابت انتي فارغة ولا شنو،،،تخريج شنو،،،عاوزة أنزل شغل في الاوتيل مع خالي💕،،،قالت لي ماجاده،،،مانفسك تتخرجي يعني؟،،،قولته ليها لالا،،مانفسي😪،،،،قالت لي ماتحاولي،،اصلا خالتو أية ح تخليك تتخرجي رجااالة😹😹👊،،،قولته ليها ماما ما ح تجبرني،،،وأنا اساسا كلمتها بقراري،،وقالت لي راحتك اهم😪👊قالت لي يخسي عليك يانوسة،،اتخرج براي يعني مع شلة المقاطيع ديل😒،،،قولته ليها ايوون😹😹😹،،،،،ماما جات داخله علينا في الغرفة وهي شايله 3فناجين قهوة،،،،قولته ليها جات في وقتها والله💕❤،،،،وجن عاينت لماما وقالت ليها صحي ياخالتو أية ايناس ما ح تتخرج،،،ماما قالت ليها هي ماعاوزة،،فخليتا بكيفها😙،،،،يلا اشربوا القهوة،،،طبعا مما كلمتا أسامة إنك ح تشتغلي معاهو وهو ح يجن من الفرح😹😹😹💕قولته ليها يلا هو اصلا مجنون😹😹😹❤،،،وجن قالت لماما والله يا خالتو،،،اخوك دا مكسرني تكسير😭😭😭❤❤❤،،،اللهم واااي،،،البشوفو هو وايناس،،،بقول حابين بعض،،،ماهو خالها نهائي😭😭❤قولته ليها لانو فرق السن بينا 10سنه بس❤😹😹😹💔،،،،انا زاتي مكسرني،،بس لو ماكان خالي💔💔😹،،،،ماما قالت لي انبراش بي كلووو😹😹💔الله يهديكم،،،بعد شوية تلفوني ضرب،،،كان أسامة💜💕،،،قولته ليهم ود حلال لمن غلط😙،،،رديت ليهو،،قولته ليهو اسي لو كان قولنا خزنة كان جات واقعه،،،قال لي شغالين فيني قطيعه انتي وأمك صاح😹😹💜،،،قولته ليهو وواحده تانيه😹😹قال لي وجن🌚صحبتك دي يوم ح تموت بي انبراشاتا فيني دي😹😹،،،قولته ليهو المهم انت عايز شنو اسي😒،،،،قال لي اعوذ بالله من النفسنه،،،،كلمي امك انو بعدين متعشين برة،،،احتفالا بحضرتك وكده،،،قولته ليهو حضرتي اتخرجت ما عملت ماستر👊👊👊❤،،،قال لي عايني بطلي نقاش،،،اصلا ما طلبتا رايك،،،بس خليكم جاهزين على 10كده،،،قولته ليها اوكي،،،يلا اقطع وشك👊🌚،،،قال لي طيب يا لميضهه،،،،قفلتا منو،،وكلمتا ماما،،،قالت لي والله أسامة دا،،،ربنا يحفظو بس،،،قولته ليها يحفظو عشان ح يعزمنا عشاء؟؟🌚😹،،وجن قعدت تضحك😹😹😹😹🌚💔،،،ماما قالت لينا اصلكم متخلفات وحالكم بالبلاء،،،قولته لماما زيدي عليها كلمه بايرات ياب شرا😹😹😹✋،،،،قالت لي تفي من خشمك،،،انا مستحملاك 21سنه،،،ولسه عايزة تقعدي معاي😹😹،،،قولته ليها عشان بحبك بس🌚،،،قالت لي ونعمه الحب🌚،،،،صحي الليله اي يوم من أيام الله؟،،،قولته ليها خميسوووو💕،،،،قالت لي انتي مش المفروض تمشي لابوك الليله؟،،،قولته ليها المفروض،،،،ح أمشي ليهم بعد العشاء،،،قالت لي كده ح تتأخري،،،خلي بكرة بس،،،قولته ليها نوو🌚،،،امشي الليله وبكرة اجي راجعه،،عشان أجهز نفسي ليوم السبت وأنزل الشغل،،،،قالت لي غايتو زول بحب الشغل ومابحب النوم والكسل،،،زيك كده مالاقاني🌚قولته ليها اولادي في المستقبل القريب ح يكونو نفس الرصة يا سانت السان💕🌚،،،قالت لي بطلي أساليب الاولاد دي😒،،،،قولته ليها دسيس💕🌚😹😹وجن قالت لينا هوي يجماعه،،،انا ماشه،،ماما قالت ليها اتونسي ياخ،،،قالت ليها مرة تانيه،،،عندي مشوار والله،،،قولته ليها الله يقلل من مشاويرك القادانا بيها دي🐸قالت لي قربت تقل،،،،استكيني يهنايه،،،قولته ليها طيب يلا اقدمك،،،سلمت على ماما ونزلنا تحت،،وصلتها لحدي باب المدخل،،قالت لي،،خلاص بطلع براي🌚ارجعي لامك،،،قولته ليها طيب💕سلمي على ناس البيت،،قالت لي يوصل،،،،طلعتا غرفتي،،،لقيت ماما ماسكه صورتي وبتبتسم،،،،قولته ليها بتعملي في شنو؟،،،،قالت لي احساس كبرتي بالسرعة دي،،،ماشاء الله ياخ،،،،قولته ليها كلامك دا مؤثر جدا وانا مشاعري صفر🌚💔💔قعدتا جنبها،،،،قالت لي انا جاده،،بطلي عوارة💕😭،،،قولته ليها بسم الله يا ماما مالك،،،ما أكبر يعني ولا كيف يخواني💕😹😹😹،،،ضحكت كده،،وضمتني❤،،،،قالت لي ربنا يحفظك ياخ،،،قولته ليها ويحفظك وماانحرم منك ويطول لي في عمرك😙،،،،،قالت لي اريت كل البنات انتي❤،،،قولته ليها لادا عشان انتي احلى ام بس بتقولي كده😪❤❤❤👊،،ضحكت وقالت لي أي اصلا انا احلى ام🐸❤😹،،،،قولته ليها طيب انا جعانه،،،قالت لي انا تعبانه ما قادرة اعمل غداء،،،قولته ليها محسساني انك بتعملي اكل لمية نفر🐸😹😹،،،ماما نحنا اتنين بس،،،،اقول ليك نطلب أكل جاهز يامزة،،،قالت لي ممكن برضو🌚،،،،،،
_انا شخصيه مايله لانها رسمية وغامضه بالنسبه للناس البعيدين مني،،وبتعامل بحدود تاام،،،لانو البت محل ما مشت بتكون العيون كلها عليها وعلى تصرفاتا،،،فكنتا دايما بحاول اكون حريصة انو ماف زول يعرف شخصيتي المرحه المجنونة🌚😹😹 غير القريبين لي شديييييد❤،،،،انا ايناس عمري 21سنه،،،خريجه اقتصاد،،،ماعارفة الخلاني أدرس اقتصاد شنو🌚بس الحمد لله،،،أساسا ما شغاله بموضوع قرايتي كتير،،لانو عندنا في السودان،،الواحد يقرأ حاجه ويشتغل حاجه تانيه خالص بعيده كل البعد عن مجالو❤😹?
?واحده عند امي💜،،،،أ مي اسمها أية،،،مزة كده وطيبانه وبتحب الناس وبتخش فيهم سرعة،،،مصاحبه نص صحباتي❤😹😹😹،،واحيانا حتى هم بجو عشان يتونسوا معاها ما معاي❤😙،،،أكتر انسانة قريبه لي واعزا صحبه عندي❤ عندها اوتيل فخم شديد،،،،اشترتو من قروش الورثة حقت جدو الله يرحمو،،،واسامة شريك معاها وماسك الشغل💕،،،،ساكنين الرياض شارع المشتل،،،وبيتنا من جوه زي حق المجانين❤😹😹كلو لوحات وروسومات،،،وفاظات أنواع واشكال💜،،،عايشين انا وهي برانا،،،كم مرة حبوبة وخالو اسامة حاولوا معانا عشان نمشي ونسكن معاهم،،بس رفضنا،،،،كنا حابين حكايه اننا برانا❤،،،،طبعا امي وابوي اطلقوا من زمان،،من حوالي 10سنوات،،،بس البشوف احترامهم لبعض وتعاملهم وقت يتلاقو،،بقول استحالة يكونو اتنين مطلقين💔💔،،،،بابا اسمو آدم،،رجل اعمال،،شخصيتو ماجاده نهائي😹😹😹💔 بحب الهظار شديد💜😹 متزوج بت عمو،،وعندو منها،طفلين،،،،ياسين 9سنوات وعلي6سنوات،،،،،مرتو ظريفة معاي❤،،،وكل ما احكي لماما عنها،،تحمر لي💔😹😹😹،،،،،،،،المهم بعد اتغدينا،،،ماما عملت لينا شاي المغرب الظريف،،،،وقعدنا نتفرج على اغاني كاظم الساهر❤❤،،،،قولته لماما،،،ماف كاظم سوداني💔😭😭،،،قالت لي اتلهي😹👊،،،،بس ابوك❤ قولته ليها اشي اشي🌚❤❤،،،بابا كان كاظم السوداني؟،،،قالت لي ايي❤،،،حنيتو دي براها بالدنيا❤،،،قولته ليها حرام اتنين حلوين زيكم كده ينفصلو💔،،،قالت لي نصيب،،،قسمتنا انتهت بس💔،،،قولته ليها مانفسك ترجعي ليهو🌚قالت لي لا طبعا😒،،،،قولته ليها هههه،،،ماتزعلي طيب🌚💕اقوم اجهز ملابسي عشان نطلع،،،قالت لي يادوب الساعه 7،،،اقعدي نتونس،،،قولته ليها نتونس في شنو،،،،جيبي الشمارات العندك🐸😹😹،،،،قالت لي انا بتاعت شمارات كمان👊👊😹،،،،قولته ليها قولي قولي،،،اصلا عارفاك عندك لي شمار😹😹😹،،،،قالت لي يابت ماف شي،،،غير عرس بت هاجر😪❤،،،قولته ليها مي ولا منو،،،قالت لي اي،،،قولته ليها غايتو سبحان،،،كان تخلص اخر سنه ليها في الجامعه،،بعدين تفكر في العرس،،،انا لو ما عملتا الحاجات الفي راسي،،نهائي مابدخل فكرة العرس في بالي❤،،،ماما قالت لي نحنا بنقول قول،،،ورب العالمين بقول قول تاني💜،،،قولته ليها فعلا،،،دردشنا شوية،،،بعدين اي واحده مشت غرفتا،،،انا لبستا لي بنطلون بيجي وقميص بيجي،،وطرحة كبديه وشبط كبدي❤،،،،،شلتا تلفوني في يدي وطلعتا،،،لقيت ماما لابسه فستان رمادي غامق،،،وطرحه حلاوية💜هي اصلا قواما بسمح ليها تلبس اي شي😙قولته ليها ح تنافسيني في الجمال يا أيه❤😻،،،قالت لي وانتي جايبه الجمال دا من ابوك،،ما مني انا دي😒،،،ياخ بقيت اضحك ضحك😪😹😹😹😹😹😹😹😹،،،،قولته ليها الضربة القاضيه في الحته الفاضيه،،،،قالت لي يلا اتصلي شوفي اسامة وين؟،،،قولته ليها طيب،،،اتصلتا ليهو،،قال لي عشرة دقايق،،،لانو معاي مزة🌚انزلا واجيكم هواء،،،قولته ليهو يلا يانسونجي👊😹،،،،سرعه،،،قال لي تمام،،،قفلتا منو،،ماما قفلت البيت،،وبقينا مستنينو في الشارع😪،،،فعلا جا بعد عشرة دقايق،،،قال لينا ارح،،،ركبنا والطريق كلو مشغلها لي،،،قارية اقتصاد على شنو🌚عيبي لي المجالات التانيه،،،قولته ليهو والله تقول شنو،،،،نصيبي👊،،،قال لي ماتعلقي فشلك على شماعه النصيب،،،قولته ليهو خلاص طلعتني فاشله👊👊😒،،،بقى يضحكك،،قال لي لا ياخ العفو😹😹،،،وصلنا المطعم،،،،بعد نزلنا،،قال لينا اتقدموا،،انا بلحقكم،،،دخلنا المطعم،،،كان خرافي💕💜،،،،،بعد اسامة جاا،،قعدنا في طاولة ركنيه💕💜،،،،قولته ليهو المطعم دا جديد صاح؟،،قال لي اي❤ تصميمو عاجبني،،،،قولته ليهو ظريف بالجد،،،ماما قالت لينا بطلوا رغي،،واطلبو لينا اكل،،،اسامة قال ليها طيب يامزة💜،،،طلب لينا على ذوقو💕💕،،،،قولته لماما حقو اشيل عربية اسامه واخليكم ترجعو بالمواصلات🌚،،،قالت لي لا ح نوصلك لابوك ونمشي من هناك،،،قولته ليها ظابط،،،،بعد اتعشينا،،،طلعنا،،والناس شغاله تعليقات فينا ساي انا وسمسم💕😹😹😹💔،،،،،نزلوني قدام البيت،،ماما قالت لي تصبحي على خير،،قولته ليها وانتي من اهل الخير😙،،،،اتصلتا على بابا،،،قال لي بتي السمحه✨💜،،قولته ليهو افتح لي،الباب يا راجل يا سمح انت💕💕قال لي طيب،،،فتح لي الباب،،،سلم علي وباسني في راسي،،،قال لي مبرووك نجاحك💕،،قولته ليهو الله يبارك فيك،،بس عرفتا من وين؟،،قال لي بصوت اقرب للهمس من أمك،،قولته ليهو اها،،،ناس البيت نايمين صاح؟،،قال لي في سابع نومة،،قولته ليهو حتى انا نعسانه،،،دخلنا جوه،،،قال لي طيب تصبحي على خير،،،قولته ليهو وانت من اهل الخير،،،دخلتا غرفتي،،،اصلا ماف زول بخشها غيري،،،كانت مرتبة،،حتى ملابسي الفي الدولاب مرتبة،،شلتا لي بجامه،،،استحميت،،ولفيت شعري كعكتين،،،رقدتا في السرير واتصلتا بماما،،،ردت لي بحبيبتي💕،،قولته ليها وصلتو؟،،،قالت لي قربنا،،،لقيتي ابوك كيف ؟،،قولته ليها كويس الحمد لله،،قالت لي تمام،،،، نومي ماتساهري طيب؟قولته ليها حاضر،،،قفلتا منها ونومتا💕✨
____
تاني يوم صحيت على صوت بابا وخالتو را
نيا،،،قومتا اتدوشت ا،،وصليت،،،طلعتا برة،،،قولته ليهم صباح الخير،،،ياسين وعلي جوني جارين،،،علي قال لي مشتاقين،،قولته ليهو كتيير حبيبي،،،كيف مع المدرسة؟قال لي ماتمام👊😪قولته ليهو ههه ليه،،ياسين قال لي اصلا هو مابحب الدراسة،،،خالتو رانيا قالت لينا تعالوا نشرب الشاي،،،سلمتا عليها وقعدتا،،،بابا قال لي اها مشاريعك شنو الفترة الجاية،،،قولته ليهو ح انزل شغل في الاوتيل❤ قال لي حلو،،ح تشتغلي شنو بالظبط؟؟،،،قولته ليهو نادلة💕✨،،،قال لي جاده انتي،،،جرسونة🌚قولته ليهو ايوة✨💕قال لي لالا تمام،،،،كل اجتماعاتي بعملا هناك،،،قولته ليهو عارفه🌚عشان كده قررتا اشتغل فيهو!😙،،،خالتو رانيا قالت لي والله كويس مووفقة😙💕،،قولته ليها تسلمي❤،،،،بعد فطرنا،،ماما اتصلت علي،،،قالت لي اتحركي بعد كده،،،عشان نمشي لحبوبتك،،،قولته ليها طيب يقلبي،،،،طلعتا برة اتونستا مع بابا وخالتو شوية💕💜بعدين قولته ليهم لازم امشي علشان ماما عايزاني امشي معاها لحبوبة،،،،قال لي طيب اصبري ساعه بس،،في هديه جايه عشانك،،،قولته ليهو هديه التخرج وكده🌚❤ قال لي اكيييد،،،،خالتو رانيا قالت لي من امبارح بحنس فيهو عشان يوريني الهديه شنو رفض💔😒،،،قولته ليها اسي ح نعرف كلنا❤😹،،،،،مشيت غرفتي لبستا وظبطتا نفسي،،،ياسين قال لي اها ح تسوقينا نبيت معاك متين😟،،،قولته ليهو الأسبوع الجاي،،يوم الخميس،،ح اجي اسوقكم دسيس؟قال لي دسيس💕😹،،،،بعد شوية بابا جاا ساقني من يدي وطلعني برة،،،،قولته ليهو وين الهديه،،،ختا لي مفتاح في يدي،،،وقال لي عربيتك مستنياك💕❤،،،من الفرحه واللخبطه الحصلت لي،،قولته ليهو ماجاااااااادي،،،احلف دي عربيتي😭😭😭❤❤❤ بقى يضحك فيني❤😹😹😹،،قال لي والله عربيتك يامجنونة😹😹،وعلى حظك رخصتك طلعت امس💜قولته ليهو واااي يا بابا انا بحبك💜😭،،،قال لي وانا كمان😹😹❤،،،،يلا مش قولتي ماشة،،،امشي بعربيتك❤،،،،قولته ليهو ماانحرم منك ياخ❤ طلعتا العربيه،،،ودورتها،،،قولته لبابا يلا مع السلامه❤✋،،قال لي يلا في امان الله❤❤ياخ كنتا مبسوطة بسطه😹😹❤❤❤❤❤،،،اتصلتا على ماما قولته ليها انزلي استنيني تحت انا جايه في الشارع،،وياريت تجيبي لي معاك عبايتي،،قالت لي طيب✨💕،،،،،،شغلتا اغاني وقعدتا اضرب بوري💕😹😹😹،،معليش مستجده💕😹😹😹،،،،لحدي ما وصلتا البيت،،،طبعا العربية مظلله✨❤ نزلتا لماما،،بقت تعاين لي مخلوعه😹😹😹💕،،،قالت لي دي جبتيها من وين😨،،،قولته ليها هديةة بابا لي❤❤

طبعا ماما واقفه متصمغه وبتعاين لي،،،بعد مسافة قالت لي ابوك دا ما جاااادي؟؟،،،،قولته ليها يعلم الله سألتو نفس السؤال😹😹😹،،،،قالت لي فظيعه يابت،،،،،قولته ليها يلا تاني المشاوير بعربيتي😌،،،قالت لي السنه يا انا😹😹💕ادم عزاك عزة شديده،،،،بس شوفتي خليك حريصة وانتي سايقاها،،ماناقصه مصايب انا💔قولته ليها خايفه علي ياماما؟😿،،،قالت لي لا خايفه على العربية😹😹😹😹👊👊،،،ألبسي عبايتك ويلا ارح،،،قولته ليها بعربيتي صاح؟🌚،،،قالت لي يعرفوك فرحانه كيف ووهميه😹😹،،،،لبستا عبايتي،،،،وركبنا انا وماما،،،،،ناس حبوبة ساكنين في كافوري💜،،،،ماما قالت لي قبيل جات هاجر عزمتني حنه مي يوم الاربعاء،،،والعرس الجمعه،،،قولته ليها كويس والله،،،ح تمشي ؟،،،قالت لي اي احتمال اطلع لي بعريس❤😌،،،،قولته ليها ماما😹😹😹👊👊👊👊،،،،،قالت لي مالك يازولة😒،،،قولته ليها لالا ولاشي،،،رأيك شنو انا اختار ليك العريس🌚قالت لي تكوني ماقصرتي😙،،،،أساسا بعد تتزوجي انا ح اكون قاعده براي💔ح احتاج لي ونيس😿❤،،،،قولته ليها ماما ش شايفاك جارية وراا الموضوع دا،،،انا ما عاوزة اتزوج 🌚❤،،،،قالت لي استغفر الله،،،بنتكلم في الموضوع دا،،،بس ما اسي،،،،،قولته ليها يُفضل😙،،،،،،فضلت تسألني عن بابا وشغلو وصحتوو،،،قولته ليها بابا كويس شديد على فكرة،،،دي المرة الالف تسأليني❤🌚😹،،،قالت لي السؤال بقروش😒،،،اها خلاص ياسين وعلوش كيفهم،،،قولته ليها هم وامهم كويسين🌚❤❤،،،،قالت لي ماجبتا ليك سيرتا😒👊👊،،،،بقيت اضحك😹😹😹😹💔،،،قولته ليها غيرة بعد الطلاق❤❤😹😹،،،،ماما حمرت لي،،طوالي سكتا،،،وصلنا بيت ناس حبوبة،،،ماما قالت لي ما ح نقعد كتير خليك عارفة،،،عشان ح نمشي المول،،،قولته ليها لشنو؟،،،قالت لي ح نجيب التموين،،،قولته ليها تمام،،،دخلنا جوه،،،لقينا اسامة في الحديقة البره،،،كالعاده ماسك تلفونو وبتكلم،،،لما شافنا قفل الخط،،،،سلم علينا،،،وعاين لي،،،قال لي كأنو عيونك بتضحك💜،،،قولته ليهو وا ضح يعني😹😹،،قال لي لمن غلط،،،في شنو،،،،فرحيني؟،،،ماما قالت ليهو ابوها جاب ليها عربية،،،،بعد فرحتا دي العربيه توسان🌚،،،،قولته ليها المهم عربيه😹😹،،،اسامة قال لي مبروك ياه تتربى في عزك❤،،،قولته ليهو اللهم امين،،،،وين ماما نجوى،،،قال لي بتصلي العصر💕،،،،قولته ليهو اها،،،دخلنا جوه،،،،ماما قالت لي جيبي لينا موية،،،،مشيت المطبخ،،،جبتا كبايتين موويهه💕،،،طبعا بيت ناس حبوبة تصميمو خرافي،،،زي القصور القديمه ديك✨ يعني لما تدخل بيتهم بتحس كأنك رجعتا قرن لي وراا❤،،،بالجد حلو من كل الجوانب،،،واسامة كان ضايف عليهو لمسات فرنسية✨💕،،،،حبوبة جات نازلة من فوق،،،قومنا وقفنا ليها انا وماما،،،،ماما سلمت عليها وباست راسا،،،،عاينت لي،،قالت لي المجنونة،،،قولته ليها حرام عليك يا ماما نجوى والله انا عاقلة😭💔،،،سلمتا عليها،،،وقعدنا،،،،قالت لي كيفك ان شاء كويسة،،،،قولته ليها كويسة والله،،،حتى اني مبسوطة شديد💕💕،،،،قالت لي لزيادة يابتي✨❤،،،أية كيف مع الدبرسة وقعاد البيت،،،قالت ليها تمام الحمد لله،،،،بس ماف اي دبرسة نهائي،،،،ناسيه انو معاي المجنونة دي❤،،،قولته ليهو ياه انا ما مجنونة👊👊👊😭،،،،حبوبة قالت لينا يعني لسه مصرات على القعاد براكن💔،،،،ماما قالت ليها والله يا امي نحنا كده مرتاحين،،،وبعدين هنا او هناك كلو واحد،،،،حبوبة قالت ليها واحد،،،ولا عشان هناك قريب لبيت ادم؟؟،،،،ماما عاينت ليها وقالت لا طبعا،،،بس انا بيتي دا مابقدر اخليهو،،،،اولا الاوتيل قريب،،،ثانيا عشتا فيهو من وأنا عمري 17سنهه،،،يعني ماعشان آدم،،،عشاني انا،،،،قالت ليها انا يا بتي بس عاوزة راحتك،،،ماما قالت ليها مرتاحة ماتشيلي همي😙❤،،،،اسامة وهو بحاول يخفف التوتر الحاصل قال لينا ح أقوم اعمل الغداء،،تعالي معاي يا ايناس،،،قولته ليهو طيب،،،،،مشينا المطبخ،،،قال لي ياخ اسي في داعي لكلام حبوبتك دا،،،،قولته ليهو حبوبة خايفه على ماما بس ما اكتر،،،،قال لي اية حساسه،،،،والموضوع لسه مؤثر عليها💔،،،قولته ليهو اسامة،،،السبب الخلا ماما وبابا يطلقوا شنو؟؟،،،،قال لي م م ماعارف،،،،قولته ليهو كيف ما عارف،،،،لما اطلقوا انت كان عمرك 21سنه،،يعني ما صغير،،،،معقولة ما تكون عارف السبب،،،قال لي الوقت داك انا كنتا في فرنسا،،،،،قولته ليهو وانا كنتا مع حبوبة هنا،،،لما ماما جات ساقتني،،ومشينا البيت،،بقيت اسألها عن بابا،،قالت لي اختلفنا،،،وفضلت تقول اختلفنا دي لحدي ما انا وعيت وفهمتا يعني شنو طلاق💔،،،قال لي ممكن ننسى الموضوع دا،،،،قولته ليهو طيب،،،قال لي يلا قطعي السلطة سرعه،،،،مشيت على التلاجه،،طلعتا السلطة،،،،،قطعتها قطع كبيرة💜،،،واسامه عمل لينا كم صنف كده،،،رصينا الغداء،،،وقعدنا كلنا ناكل،،،،،،وماما كانت سرحانه💔💔،،،،بعد اتغدينا،،،،ماما قالت لحبوبة واسامة،،يلا نحنا نمشي بعد كده،،،اسامة قال لينا وين وين بدري كده،،،ماما قالت ليهو عندنا مشوار،،،قال لي
ها اها لالاتمام،،،عاين لي واشر على ساعتو،،،،قال لي بكرة من7تكوني في الاوتيل،،،قولته ليهو دسيس😎،،،،،طلعنا انا وماما،،،وطوالي مشينا المول،،،،وطول المده دي ماما كانت ساكته وسرحانه،،،تقريبا انا اشتريت الحاجات الجات على مزاجي بس💔😹😹😹،،،،بعديها اتحركنا ومشينا البيت،،،لما لقيت ماما ساكته لسه،،،قولته ليها عايني انا ما متعودة عليك كده وصمتك طالت مدتو💔😿،،،،قالت لي عايزاني أقول شنو،،،قولته ليها اي حاجه،،بس ماتسكتي كده،،،قالت لي جعانه،،،،قولته ليها احلى سندوتش لاحلى أية،،،نزلنا من العربية ونزلنا الحاجات،،،،،وديتهم المطبخ،،،،عملتا ليها بطاطس شيبس بالجبنه،،،،لقيتا غيرت ملابسها،،،،،،قولته ليها يلا اتفضلي،،،قالت لي شكرا تسلم يدك،،اها بكرة ح تنزلي شغل؟،،،،قولته ليها اي،،،،،قالت لي متعب شديد على فكرة،،قولته ليها عارفة عشان كده اخترتو🌚،،،،قالت لي وتقريبا ح تشتغلي الأسبوع كلو،،،قولته ليها احسسسن حاجه😹😹✨،،قالت لي ايناس ح تفرقي معاي والله،،،قولته ليها طيب نمشي سواا ونرجع سواا💕💜،،لأنو انا كمان ح افقدك وح تفرقي معاي😿💔👊،،،،قالت لي هههه،،لالا انا ح انشغل بعرس مي احسن لي،،،،ارح اطلعي وريني ح تمشي بشنو من هنا،،،،قولته ليها ارح،،،،طلعنا غرفتي،،،طلعتا لي اسكرتي كحلي وتي شيرت ابيض،،وشبط باللون الجوافي وطرحه نفس،اللون،،،،وشنطه يد صغيرة،،،،ماما قالت لي امممم حلوة،،،بس هناك،،ح تلبسي بنطلون جينز وقميص ابيض،،،وليك خيار الطرحه،،،إذا عاوزة تلبسيها او لا،،،قولته ليها على حسب غايتو🌚قالت لي ههههه،،،طيب،،،بكرة اساسا جاين كم نفر يتعينوا بشهاداتهم،،مازيك🌚😹😹،،،،قولته ليها معاي شهاده اقتصاد يابت أمي😹😹😹،،،،قالت لي والله صحي البلد واسطات😹😹،،،قولته ليها دا الحاصل اصلا،،،،،بعد شوية تلفوني ضرب،،،كانت وجن💜،،،،قولته ليها وجونتي،،قالت لي ننوستي كيفك،،قولته ليها انا تمام،،كيف انتي،،،قالت لي بخيير،،،المهم كسرتا حنك التخريج زيك،،،ووناوية اجي انزل معاك شغل🌚😹😹،،،،قولته ليها ماممكن من الثانوي لحدي الجامعه وكمان عاوزة تشتغلي معاي👊👊😒،،،قالت لي بحبك تقولي شنو😹😹،،المهم بلقى لي فرصة معاك ولالا،،،،قولته ليها بتلقي بتلقي،،،بس بكرة من 7تكوني في الاوتيل،،،قالت لي خلاص جامد😎✊،،،،،قولته اجمد7الساعه 7😎✊،،قالت لي نجوووومfm😹😹😹❤،،،،ماما قالت لي العوارة يخلوها ليكم❤😹😹😹😹😹،،،،،،،،،
_
تاني يوم صحيت من صلاة الصبح،،،فرحانه شديد❤😹،،،،ادوشتا وطلعتا صليت،،،نزلتا تحت اعمل لي قهوة،،لقيت ماما في المطبخ واقفه بتعملا،،،،،جيت حضنتها،،،قولته ليها ماكان في داعي تتعبي نفسك،،،قالت لي أول يوم،شغل ليك،،،لازم اتعب،،،بس تاني ماتتعودي❤😹😹،،،فكيتا وقولته ليها عاملة نظام الأم الحنون❤😹،،،قالت لي ايووة،،،المهم امشي سرحي شعرك دا،،،قولته ليها بفكر ارجع لأيام الطفولة،،وأعمل شعري ضنب حصان💕قالت لي فكرة حلوة والله،،،طيب تعالي اعملوا ليك❤😹،،،مشيت جبتا المشط والفرشة،،،وباندات صغيرة،،،،ماما عملت لي ضنب حصان حلو حلا💕❤😹😹،،،،قالت لي بس شافعه في هيئه بت كبيرة❤😹،،،بعدها شربنا القهوة مع بعض،،،وعملت لي فطاير💕💕،،،،طلعتا لبستا وعملتا ميك آب خفيف❤،،،،شلتا مفاتيحي،،،،وتلفوني،،،نزلتا تحت،،ماما قالت لي موفقه يارب💕،،،قولته ليها يلا حضن سريييع،،،حضنتني وضحكت💕😹،،،،،،طلعتا واتصلتا بأسامة،،،قال لي حبيبتي صباح الخير،،،قولته ليهو صباح النور انا في الشارع،،،قال لي الساعه 6وربع،،،،حلو،،،ح توصلي على الزمن،،،قولته ليهو ناس شغل نحنا ما لعب😌✋❤،،،،قال لي ههههه طيب،،،،،،بابا اتصل علي،،،قولته ليهو قلبي،،قال لي ماشه على الاوتيل صاح؟،،قولته ليهو ااايييي،،،قال لي موفقة يارب،،،،قبل فترة قولتي عايزة كورس صيني والماني صاح،،،قولته ليهو ايون ظبطتا لي اموري،،قال لي اي،،،بكرة انا عندي اجتماع في الاوتيل حقكم،،،نتلاقى هناك واوريك التفاصيل❤❤،،،قولته ليهو طيب❤،،،،قال لي خلي بالك من نفسك،،،قولته ليهو حاضر،،،يلا معاك سلامة،،،قفلتا منو،،،وكنتا مبسوطة،،،يعني كل الحاجات العاوزاها بتحصل الحمد لله❤❤،،وصلتا الاوتيل،،،،،مشيت مكتب الادارة طوالي💜اصلا الاوتيل كلو عارفني👊😹😹😹،،،بس عامله فيها رسمية ومابحب العلاقات بتاعت الصداقه وغيرها💕💕،،دخلتا المكتب،،لقيت قرابتن 9موظفين جداد،،،،،،اسامه كان بعاين في ساعتو،،بعد شوية،،،قال لينا طيب ياشباب،،،كلكم شهاداتكم سياحه وفندقه،،وفي جزء منكم عامل شهاده خبرة،،،طبعا انا كمدير،،،وكنتا قبل اليوم موظف،،،بشوف الحاجه الممكن يعملا الموظف،،،مابعتمد على خبرة ولا على شهاده ولا غيرو،،،اهم حاجه تكون واثق من نفسك انك ح تقدر تمركز نفسك في الشغل وتثبت فيهو💜💜،،،،،،قولته ليهو،،يا مستر طيب نظام الشغل كيف؟،،،قال لي جايككم على الموضوع دا ماتستعجلي،،،احرجني احراج😭😭😭😭😭في،بت بقت تضحك،،،وولد كده بتبسم ساي😭😭💔،،،قال لينا السستم بتاع الشغل دا ما صعب،،،وبقى يشرح لينا طريقه الشغل💜،،،انا ومعاي البت ال
ضحكت ووالولد داك،،،ح نشتغل في قسم الضيافه،،،،،،،بعدين طلعت معانا واحده اسمها ليندا،،،بتعرفني معرفة سطحيه بس،،،مشينا غيرنا ملابسنا بملابس الشغل،،،ختيت الطرحه في اكتافي،،،،بعد طلعنا البت قالت لي اسمك منو،،قولته ليها ايناس،،وانتي،،قالت لي ريم،،،الولد قال لينا وانا مهند🌚،،،ريم قالت لي قبيل ضحكنا عليك اسفين😹😬،،،قولته ليها لا عادي،،،بس بالجد كان احراج😭💔💔،،،،بقوا يضحكوا تاني👊👊👊😹،،،،ليندا قالت لينا القسم دا بجو فيهو أجانب عادةً،،،وحسب شهاداتكم وخبراتكم،،،متعلمين كم لغه ح يساعدوكم،،وخصوصا الانجليزي،،،طبعا انا ساكته ساي😹😹،،،،،،بعد شوية اسامه جاا ومعاهو وجن لابسه ملابس الشغل،،،قال لينا دي وجن سليمان برضو ح تكون معاكم في القسم دا،،،وبالتوفيق❤،،،وجن قالت لي واااي،،قولته ليها من جواي😹👊،،،مالك اتأخرتي،،،قالت لي نومتا بس💔،،،عرفتها على مهند وريم،،،،،غايتو كبداية لي،،اليوم كان ظريف،،،طبعا وجن من النوع البعلق وبنبرش😹😹😹❤وأنا بس ساكته وصارة وشي😹😹💔،،،قالت لي ايناس،،،مالك انتي الليله؟،،،احساس منضبطه،،،قولته ليها وربي يا وجن،،،اسامة يجي يلقى استهتارك دا،،ح يطردك،،،قالت لي خلاص سكتا❤👊😭،،،،،،مهند قال لي أوردر للطاولة رقم7،،،،،فنجان قهوه مظبوط،،،والطاوله رقم12 عصير برتقال،،والطاولة،،،الخ،قولته ليهو اوكي،،،،،،ريم عملت القهوه وباقي الطلبات،،،شلتهم كلهم،،،وكنتا مركزة،،،،باقي آخر طلبين القهوة والعصير،،،نزلتا العصير في الطاولة12،،،،والقهوة في الطاولة7،،،،،قبل أتحرك من الطاولة،،قال لي لو سمحتي،،رجعي القهوة دي،،،ما مظبوطة،،،قولته ليهو عفوا،،بس دا طلبك والقهوة مظبوطه زي ما طلبتها،،،،عاين لي مسافة وقال لي بإستفزاز،،،انتي جرسونة هنا ولا صاحبة المكان؟؟؟؟؟؟،،،،،
الجزء 3
قال لي أنتي جرسونة هنا،،ولا صاحبه المكان؟؟؟،،،،طبعا انا من النوع الهادئ والاستفزازي في المواقف الزي دي🌚✊،،،قولته ليهو جرسونة طبعا وياداب مبتدئه🙂،،،المهم ثواني وح اجيب ليك قهوتك المظبوطة😊،،،قال لي ياريت،،،،،،رجعتا لناس ريم،،،،قولته ليها القهوة دي مظبوطه؟،،،قالت لي اي،،،قولته ليها عايني الراجل دا شكلو ح يتعبنا ويعمل لينا اوهام،،،ارجعي عيدي القهوة دي،،،قالت لي طيب،،،رجعتا عملتا وريحتا كانت حلوة،،،،شلتها ونزلتها في الطاولة رقم7،،،،قال لي دي قهوتي الكنتا بسأل عليها،،،ما رديت عليهو،،،لملمت اطرافي واتشايلتا😹💕،،،،،فضلنا شغالين لحدي الساعه 7مساء،،،،،ونص الناس البجو بستفزونا بشكل واااضح👊👊👊،،،يمكن أكتر زول اتعرض للحاجه دي انا😹😹👊👊،،،بس ماكنتا بحس بإهانه ابدا،،،الموضوع بالنسبه لي كان عادي،،وماما اتصلت علي قريب 20مكالمه،،،بعد خلصنا شغل،،في مجموعه جات استلمت مننا،،،،كانو بنات اجنبيات،،ووبعلي من السماحه😭😭💜💜💜،،،،اسامه قال لينا ح تشتغلو لمده شهر من7ل7،،،،،وبعدين ح أشوف حسب ظروف كل واحد فيكم،،،العايز الفترة الصباحية منو،،والعايز الفترة المسائيه منو😊💕،،،،يلا اتفضلوا،،،مشينا غيرنا ملابسنا،،،وجن قالت لي قولته لاسامه يوصلنا،،،قال لي في عربيه تانيه ح توصلكم،،،ياربي عامل لينا ترحيل ولا الحنك شنوو،،،طبعا انا نسيت اكلم وجن انو بابا جاب لي عربيه،،،قولته ليها اممم،،،طيب ارح نطلع عشان تشوفي العربيه،،،قالت لي ارح،،،طلعنا برة،،،،،وقفتها قدام عربيتي،،،قالت لي دي عربية منو؟؟،،،،قولته ليها حقتي يا حقتي انتي🌚💜،،،اخدت ليها حكايه 5دقايق ساكته ومصدومة،،،بعدين وقعت فيني ضرب زي الضرب😭💔😹😹،،،،قالت لي آخر من يعلم،،،،معقولة،،عُشرة كم سنه دي،،،7سنه يا كلبه،،،قولته ليها اسفه،،،انتي ما اخر من يعلم،،،يعني عندك مثلا حبوبة لسه ماكلمتها،،،،انتي اول واحده تعرفي من الناس البرة،،،قالت لي خلاص طلعتيني من الأسرة✊😿،،،،بقيت اضضضحكك😹😹😹👊،،،قالت لي ارح ارح،،وصليني بيت ابوي،،،قولته ليها ارح،،،بعد ركبنا،،قالت لي فظيعه آخر حاجه💕✨،،،،بالجد ياااخ،،،،اكيد جابتا ليك أمك،،،قولته ليها نووو،،،جابا لي بابا،،،قالت لي بابا السرور يايمة😹❤❤❤،،،قولته ليها اسكتي وماتشغليني،،،ربنا يسترنا،،،طلعنا الظلط،،لقينا ريم واقفه،،،ضربتا ليها بوري ونزلتا القزاز،،،قولته ليها على وين،،،قالت لي انا بعيده شوية ما ساكنه قريب من هنا،،،ااا،،،وغير كده عندي مشوار،،،قولته ليها اها،،يعني ما محتاجه توصيلة؟،،قالت لي لالا تسلمي،،،،قولته ليها طيب لبكرة،،،،قالت لي تمام واتحركتا،،،،وجن شغلت اغاني وبتغني بصوت عالي💕💕💕😹،،،،،قولته ليها عايزاني اخطب لخالي واحده مجنونه زيك يقع بيك وين❤😹😹😹👊،،،،قالت لي نحنا ح نتصرف ونقع مع بعض❤🙈اطلعي انتي منها بس🌚💔،،،قولته ليها في نص جبهتي🌚،،،طيب طلعتا،،،،وصلتها بيتهم،،،،نزلت،،،قولته ليها نسيت اسألك،،الصباح لما جيتي اسامة قال ليك شنو،،،،قالت لي اداني محاضرة عن ضبط المواعيد وكذا،،وطلب مني كذا شهاده لازم اجيبهم وبس،،،قولته ليها اها،،كويس،،،طيب بكرة بدري مفهوم👊،،،،قالت لي من نيني العين🌚❤،،،،قولته ليها تصبحي على خير،،قالت لي تلاقي الخير😙،،،،،اتحركتا على طريق بيتنا،،،،،،اتصلتا على ماما،،،ردت لي بزفته وين انتي من الصباح😒،،،خوفتيني عليك،،،إلا اتصلتا على اسامة طمني،،،وينك اسي؟؟😿،،،قولته ليها هههه قريبه على البيت،،،،قالت لي طيب تعالي بيت ناس مي،،،انا هنا،،،قولته ليها عندهم حاجه مهمه؟،،قالت لي لا،،،،بس مشغلين اغاني ديجي،،،وبعملو لمي العروكات❤😻،،وشي دلوكه وشي مزز😹😹💔،،،،قولته ليها ماما متأكده انك امي؟🌚😹😹،،،قالت لي اي بقولو😹،،اها ح تجي،،ولا اطلع استناك في البيت،،،قولته ليها لالا بجي،،،مع انو في حبة نعاس،،،قالت لي تعالي تعالي،،،النعاس بطير💔😹😹،،،،قولته ليها طيب،،،،قفلتا منها،،،وفضلتا مركزة في الطريق،،،،،طبعا ناس خالتو هاجر ديل جيرانا،،،،،الفيلا الفاتحه فينا طوالي💕💕،،،،لما وصلتا البيت،،كان في كمية من العربات،،،ركنتا عربيتي،،،ونزلتا،،،،كان في شباب في باب المدخل،،،قولته ليهم السلام عليكم،،،قالوا لي وعليكم السلام،،،وفتحوا لي الطريق،،،دخلتا جوه،،،في بنات خالاتا لمي وصحباتا،،،،والدنيا مقلوبة تحت،،،اغاني ووونسهه،اتصلتا بماما،،،قولته ليها وين انتي في الزحمه دي،،،قالت لي في غرفه مي،،،تعالي فوق،،قولته ليها طيب،،،طلعتا فوق،،،مشيت ليهم في الغرفة،،،لقيت ماما ماسكه الدلوكه❤❤❤😹😹سلمتا على الموجودين كلهم عدا ماما وقعدتا،،،،قولته لمي خلاص عامله فيها بقيتي مرة👊😒،،،قالت لي ماعاملة فيها،،،المشكله انا بالجد بقيت مرة✋😌،،،،قولته ليها هههه،،،اها وسنتك بتاعت الجامعه دي،،،ح تعملي فيها شنو؟،،،قالت لي بجمدها،،،لمن أفضى ليها بجي بكملها،،،،قولته ليها ياهو الما فضيتي💔،،،،،ماما مسكت الدلوكة لواحده تانيه،،وجات سلمت علي،،،قالت لي شايفه الجو لذي
ذ كيف؟،،،قولته ليها يعني،،،بس ا نا جعانه،،،من اكل الصباح ما اكلتا شي تاني،،،،،قالت لي بتبالغي يانوسة،،،،ارح البيت اعمل ليك اكل،،،خالتو هاجر قالت ليها وهنا ماف اكل،،،خليها تنزل تشوف في شنو في المطبخ وتاكل،،،ماما قالت ليها ما كده يا هاجر،،بس...،،خالتو هاجر قالت لي انزلي يا ايناس شوفي ليك حاجه تاكليها،،،قولته ليها طيب،،،،نزلتا تحت،،،،،مشيت المطبخ،،،كان في مرة كبيرة كده ومعاها بت،،،فتحتا التلاجه لقيت في سجوك،،،طلعتو،،،أثناء مابعمل فيهو،،،المرة قالت للبت،،عليك الله يابتي خلاص كفاية سهر مع الناس،،خلينا نرجع البيت،،أمشي كلمي اخوك،،موعد الدواء باقي ليهو ساعه،،،،الساعه البت قامت اتنفضت فيها لمن خلعتني وزعلتني،،،قالت ليها يااخ يا امي،،وقت عارفة نفسك مابتقدري تقعدي،،ومواعيد الدواء حقت قربت،،،الجابك معانا شنو،،،دا شنو دا يااااخ،،،انا ماعارفة نفسي بتك ولا الممرضة بتاعتك،،،طبعا انا كنتا بعاين ليها عين،،،أمها قالت ليها خلاص يابتي ماتزعلي،،،انا بخلي اخوك يرجعني انتي خليك قاعده،،،قالت ليها بنهرة انتي عارفة رائد ح يقول لي زعلتيها وبتاع،،،والعرس زاتو ما ح يخليني اجي بسببك،،،متخيلين معاي،،بت تتكلم مع امها كده💔💔💔💔،،،،بدون اشعر،،،قولته ليها انتي متأكده انو دي أمك؟،،،عاينت لي وهي رافعه حاجبها،،،قولته ليها يخسي عليك وعلى دمك،،،في بت بتتكلم مع امها بالطريقة دي،،،،هي غلطت في شنو،،غير انها قالت ليك مواعيد الدواء حقتا قربت؟،،،وكمان بتتفاصحي وبتقولي ليها انا بتك ما ممرضتك،،،،ياخ اريتك ممرضة،،،على الاقل أسلوب الممرضة ح يبقى احسن من اسلوبك💔💔،،،،قالت لي أنتي مالك ومالنا،،،بتتحشري مالك،،،قولته ليها لانو بعمري مالقيت زول بتكلم مع امو كده،،،منتهى قلة الادب،،،،عاينتا لامها،،قولته ليها انتي متأكده انك حملتي بيها ورضعتيها؟،،،،سكتت وماردت لي،،،بس عيونا كانت بتقول الف كلمه،،،،البت بقت تصرخ في وشي،،،قالت لي أمي وانا حرة،،،ماعندك شغله فينااا،،يستحسن تخليك في نفسك،،،ماما جات نازلة بالصدفة وسامعه الجوطه في المطبخ،،،طوالي جات داخله،،،،قالت لينا مالكم بسم الله،،،،البت قالت ليها بتكلم مع امي وبنتناقش،،،،جات الانسانه الفارغة المتحشرة دي تديني دروس في الأدب،،،ماما عاينت لي،،وهي متأكده انو انا مستحيل اطلع الغلطانه،،،حكيت ليها الموضوع،،،بقت تعاين للبت والحسرة في وشها،،،قولته لماما بعد اذنك ح امشي أنادي ليها ولدا،،،قالت لي امشي،،،قولته للخاله معليش بس ولدك اسمو منوو؟،،،قالت لي بتردد رائد،،،اسمو رائد،،،قولته ليها طيب ح امشي اناديهو ليك،،،،البت مسكتني من يدي،،قالت لي ههههههههههههه عايزة تقنعيني انك البت البارة،،،تلقاك بتعاملي امك اكعب من كده😒طلعتا ما رديت ليها،،،،،ماما قالت ليها متأكده ما ح يجي يوم وتعاملني بطريقتك دي،،،،ياخسارة،،،كنتا دايما بقول اريت كل البنات،،،بتي❤،،،،بس استحاله يكون في زيها💔💔،،،،
__
طلعتا برة محل الشباب قاعدين،،،،بدون افكر بقيت اقول يا رائد،،،رائد،،،،طبعا كلهم عاينوا لي وهم مخلوعين،،،،في واحد قال لي بتعرفي رائد من وين يامزة؟،،،قولته ليهو ممكن لو سمحتا تناديهو لي😒،،،،،قال لي جدا،،،مشى وجاا راجع،،،قال لي قاعد في عربيتو بتكلم بالتلفون،،،قولته في قلبي لا الولد نافع لا البت نافعه💔💔،،،،وصف لي محل العربية،،،مشيت وفتحت الباب بكل قوتي،،،قولته ليهو اسي دا وقت تتكلم مع بنات،،،يعني اختك وبتصرخ على امك وتتزاهج فيها،،وأنت ولا هاميك،،،يااخ اتفو على دي ولادة ودي تربية،،،كنتا مغيوظه شديد ومنفعله💔💔💔💔👊،،،،الولد نزل من العربية وجاا وقف قصادي،،،ختا لي التلفون في اضاني،،،سامعه واحد بقول ليهو طيب يابني نتلاقى بكرة في الاوتيل()عشان نخلص كل المواضيع دي،،،الصوت ما كان غريب علي😿💔،،،،،شال تلفونو،،وقال لي كلمه بنات دي ما في قاموس حياتي اصلا،،،حتى لما جاا حازم وقال لي في بت عاوزاك استغربتا😊،،،،،ثم انك بتصرخي كده مالك،،،في شنو،،،بتعرفي أمي من وين،،عشان تتكلمي عن تربيتي،،،قولته ليهو انا،،انا،،،قال لي انتي شنو،،،انتي واحده ماعندك اسلوب،،واقرب لانك همجيه،،،طبعا زعلتا زعل،،واضايقتا من كلامو دا،،،،،قولته ليهو بعيد عن اني همجيه وغيرو،،،،مواعيد الدواء بتاعت امك قربت،،،عاين لي مسافة،،،وقفل باب العربيه بقوة،،،ودخل البيت،،،،،،لقى امو قاعده في الكرسي،،وماما جنبها،،،واختو واقفه،،،وماما لسه بتديها في محاضرات،،،قالت ليها انتي لو بتي كان اتبرعتا بيك،،،قالت ليها مابتشرف أكون بتك اصلا😏،،،،انا في راي محاضراتك دي اولى بيها بتك،،عشان تبطل تحشر انفها في مواضيع مابتخصها،،،،،بعد شوية رائد قال السلام عليكم،،،انا حسيت انو البت ح تموت من الخوف،،كان ظاهر في وشها💔😹،،،،نزل قعد في الأرض قصاد امو،،،قال ليها مواعيد الدواء يا امي،،،معليش نسيتا،،،ارح البيت،،،قالت ليهو خلاص يا ولدي ما مشكله،،يوم واحد مابأثر،،،،اختك مبسوطة بالجو الهنا،،،قال ليها وأنا راحتك اهم عندي ما راحة اي زول تاني❤،،،جي
هان خليها تقعد هنا لحدي يوم
العرس،،اسي خلينا نرجع نحنا،،قالت ليهو طيب يا ولدي،،،قامت على حيلا مسكا من كتفها وحمر لاختو،،وطلعوا،،،في بت كده قالت ليها خلاص وقعتي معاهو،،،وووبعليك،،الله يسترك بعد العرس دا يخلص،،والله الا تطيري،،،،جيهان عاينت لي وهي غضبانه،،،قالت لي كلو بسببك،،،حيوانة دي،،،ما رديت ليها،،،ماما قالت ليها والله تبقى حيوانة بالجد لو ردت ليك😒،،،،ماما طلعت وقالت لخالتو هاجر،،يلا يا هجوو،،،،بكرة بجيكم تاني،،،شالت لي حاجاتي ونزلت،،،،،،،،فتحت لي الباب،،بركنتا العربية،،ودخلنا البيت،،،قولته لماما،،انا يقول لي ماعندك اسلوب وهمجيه،،،وووااااااي😭😭😭💔💔💔،،قالت لي منو هو😒،،،قولته ليها الزفت الاسمو رائد دا😭💔💔،،،وااي يا ماما انا😭😭💔،،،قالت لي لكن عليك الله ما رائد الهناا والسرور😻😻❤❤❤✋،،،راجل زي صباح العيد،،،لالا زي قطعه المارشميلو،،،لالا أقول ليك زي نسمه البرد❤😻👊،،،قولته ليها ماما انا في شنو وانتي في شنو💔💔😭😭،،،ماركزتا اصلا،،،قالت لي تركزي بي وين وانتي عروقك كلها بارزة،،وبتتعصبي😒😹😹😹،،،،قولته ليها البت فرستني،،قالت لي قليله ادب والله،،بس الولد ماشاء الله مؤدب شديد❤،،،قولته ليها تمثيل منو بس😪💔💔،،،قالت لي لالا بالجد زعل من موقف اختووو،،كان ظاهر في وشو،،،قولته ليها بعد دا كلو،،الله يهديها بس،،،ماشة انوم انا،،قالت لي تنومي شنو،،،استني اعمل ليك اكل،،،قولته ليها طيب ح اطلع اخت حمام دافئ،،قالت لي طيب يقلبي،،،طلعتا فوق،،ادوشتا وانا الزعل ح يقتلني،،،فرتكتا ضنب الحصان،،ونومتاا،،،ماما جات صحتني،،،وبقت تأكل فيني،،وأنا بين نايمه وصاحية❤❤،،،،،باستني في راسي،،وطفت الانوار وطلعت،،،،❤❤
__
تاني يوم صحيت بدري،،،ظبطتا اموري كلها،،،ونزلت تحت اعمل لي قهوة،،لقيت ماما بتعملا❤🌚،،براحه اتسحبتا ورجعتا غرفتي،،كملتا باقي لبسي ونزلتا تحت،،لقيت ماما في السلم،،،قالت لي القهوة،،،شربتها ونزلتا،،قبل اطلع قالت لي ح اجي الاوتيل بعدين،،قولته ليها لشنووو؟،،قالت لي ااا تغيير جو بس ما اكتر،،قولته ليها تمام،،يلا مححح😙،،،طلعتا كانت الساعه 6وشوية،،،،،الحمد لله الطريق ماكان زحمه،،،،بابا اتصل علي،،وقال لي الاجتماع الساعه9،،،،ح يتصل علي عشان نتكلم في تفاصيل الكورس،،،،،وصلتا الاوتيل،،،غيرتا ملابسي،،لقيت ريم ومهند ووجن،،،صبحتا عليهم،،،وباشرنا الشغل❤❤،كنتا أغلب الوقت سرحانه،،،،وجن قالت لي مالك انتي اليوم؟،،قولته ليها والله مضايقه،،بحكي ليك بعدين،،،قالت لي طيب،،،فضلنا نشتغل واليوم كان من بدايتو حلو،،،لحدي ما بابا جاا ومعاهو كم نفر،،قعدوا ليهم في طاولة اجتماعات،،،وجن مشت شافت طلباتهم،،وسلمت على بابا،،،،مهند شال معاي الطلبات ومشينا نزلناها في الطاولة،،،وانا كنتا شايله طلب قهوة،،قبل امشي بابا وقف وسلم علي،،،أثناء مابسلم علي،،،اتراجفتا وكشحتا القهوة فيهو💔،،قولته ليهو اخخ اسفه اسفه،،،سمعتا صوت وراي بقول لي،،،خاته بالك وين انتي،،،التفتا لقيتو رائد،،،،،،،،،،،

التفتا لقيتو رائد،،،،،ولعتا عيوني وعاينتا ليهو،،،،بابا قال ليهو حصل خير،،،ح أمشي الحمام انضف الجكت واجي،،،قولته ليهو بالجد اسفه يااخ،،،قال لي يا بت انتي هبلهه😹👊عادي عادي،،،بابا مشى،،وأنا شلتا مناديل،،نزلتا نضفتا الارض،،،رائد قال لي امبارح لسانك كان مترين،،،اسي اتبلع صح،،،،،انتو البنات كده،،أي حاجه بتعملوها مفتكرين دواها اسفه💔،،،بس أنتي عارفة لازم تشكري مستر ادم على طيبتو،،،لو كان واحد تاني،،،اتأكدي في اللحظه دي كان خسرتي شغلك،،،قومتا من الأرض وقولته ليهو معاك حق لازم اشكروو،،،استنيت بابا لحدي ما جاا،،،قولته ليهو بالجد شكرا ليك إنك اتفهمتا موقفي وماشكيتني لمديري يابابا❤😙،،،رائد عاين لي وواضح انو متفاجئ😹😹😹😹بابا قال لي بالله❤😹،،،لالابتحصل الحاجات دي،،،،المهم اعرفك،،،دا مستر رائد عبد السلام،،،ابوهو كان صحبي،،،،عندنا شغل مع بعض،،وجاين نكتب العقد،،،و يا رائد دي بتي الكبيرة إيناس،،،خريجه اقتصاد،،وبتضيع زمنها هنا في الاوتيل😹😹،،،قولته ليهو بابا دا ماضياع زمن على فكرة،،،،انا بشتغل علشان أملى زمني بس😪❤،،،،،،بعدين قولته ليهم بعد اذنكم وراي،شغل،،،بابا قال لي بينا تلفون،،،قولته ليهو اوكي،،،مشيت وانا متنرفزة من الموقف الحصل لي،،وفي نفس الوقت مبسوطة انو رائد اتحرج لما عرف انو دا ابوي😹😹😹✋بعدها قولته يعني الامس صوت بابا! وجن مسكتني من يدي،،قالت لي دا منو ود المزززززززة الكنتي واقفه معاهو دا😻😻😻😻😭😭😭😭❤❤❤،،،،قولته ليها مابعرفو،،،،دا ود مزة؟،،،،مزة أمي والله😹😹💔،،،،قالت لي بالجد ياه دا منوووو،،،،قولته ليها واحد عندو شغل مع بابا😒ارتحتي،،،،يلا خلينا نكمل شغل،،،،،،،،ريم قالت لي صراحه ماشاء الله عليهو جمييللللل✨❤❤❤،،،،قولته ليهم ممكن نبطل رقي ونشتغل،،،مستر اسامه لو جاا لقانا بتونس ح يعاقبنا،،،،قالو لي طيب،،،،،،بقيت اوزع الطلبات على الطاولات،،،،،فجأه ماما جات داخله،،،،،وقعدت ليها في طاولة قريبة لطاولة ناس بابا،،،قولته لمهند امشي شوف المدام الهناك طلبها شنو؟؟،،،قال لي طيب،،،،،مشى وجاا راجع،،قال لي قالت عاوزة عصير منقة،،،قولته ليهو طيب،،،انا عملتا ليها العصير بنفسي،،ومشيت نزلتو ليها،،،قولته ليها طلبك يا مدام،،،عاينت لي وبقت تضحك😹😹❤،،،قالت لي شكرراا،،،،قولته ليها متأكده جايه تغيري جو؟،،،ولا في حاجه تانيهه🌚✨،،،قالت لي بجديه لو سمحتي شوفي شغلك وماتسأليني اسئله شخصيه✋،،،قولته ليها اشي على آيه لما تكون جاده😹،،،طيب ح امشي أشوف شغلي،،،،،مشيت وهي عيونا كانت مرتكزة على بابا❤،،بعد الاجتماع خلص،،،بابا جاا وقعد معاها في الطاولة،،،ماما لمحت رائد نادتو،،،سلمت عليهو وحاولت تذكرو بنفسها😪❤👊،،،،سلم عليها،،،وبعدين استأذن منهم وطلع،،،،،،،،ماما وبابا قاعدين مع بعض قرابتن ساعه💜،،،مشيت ليهم،،،قولته لبابا احم احم،،اها عملتا لي شنو في حكاية الكورس،،،قال لي والله يا ايناس ما لقيت عمار عشان يشوف ليك كورس ممتاز وكويس،،،مع انو قال لي أسماء كم مكان،،بس ما اقتنعتا،،،قولته ليهو احسن،،كنتا عايزة أقول ليك خليتو،،ع الاقل الشهر دا،،،علشان ماعندي فرصة،،،قال لي طيب اوكي ماف مشكله،،،متى ما فضيتي كلميني،،،قولته ليهو طيب،،،غمزتا لماما ومشيت❤❤😹😹😹،،،،،،،اسامة جاا ماري جنبي،،قال لي تصدقي بالله انتي بت شليقه،،خلي،العصفورين ياخدوا راحتهم🌚😹😹😹❤،،،،قولته ليهو خليتهم ياسمسم،،قال لي مستر اسامه لو سمحتي😒✋،،،،وشوفي شغلك يلا،،،قولته ليهو عيوني يا مجننهم❤🌚،،،،خليتو واقف بيتبسم سااي،،مشيت لقيت وجن ريالتا سايله ومتنحه في اسامة❤😹😹😹😹💔،،،،،لاحظتا لريم ومهند علقوا علينا انا واسامة بس ما اشتغلتا بالموضوع🌚💜 اليوم مشى بتعبو،،،وبابا وصل ماما لحدي البيت،،،وأنا الشمار محرقني😹😹👊،،،،اليوم خلص،،،لقيت مكالمه من مي،،،رجعتا ليها،،قالت لي ننوستي كيفك،،،قولته ليها انا تمام كيف انتي،،،قالت لي كويسةة،،،اسمعيني عليك الله لمن تجي راجعه البيت تعاليني قبل تمشي بيتكم،،قولته ليها ليييه،،،،قالت لي ماجد عزم أولاد اهلي واصحابو قهوة وهو عارف ماف زول بظبطها غيرك،،،،فبلييييز تعالي،،،ماعايزة اتقل على خالتو آيه،،،قولته ليها عاوزة تقنعيني انو ماف زول في اهلك بعرف يعمل قهوة،،،وبعدين تعالي هنا قهوة شنو الساعه 7،،،،قالت لي يااخ ماعارفة،،،اللهم هو قال ليك تجي،تعمليها،،،انقلعي تعالي،،،،قولته ليها اتكلمي معاي بإسلوب احسن من كده😒(امير البحار😹😹👊)،،،قالت لي طيب يابيبي يامزة انتي ممكن تجي تعملي القهوة لاخوي واصحابو،،،قولته ليها ممكن ياعروس،،،يلا اقطعي وشك لمن اجي،،،،قفلتا الخط،،،،،قولته لوجن ارح،،،قالت لي ارح،،،طلعنا،،،كالعاده منبرشة في سمسم😹😭😹😭😹😭😹،،،،قالت لي كده خلينا من اسامة،،،الولد القبيل داك منووو،،،قولته ليها ايي ولد؟قالت لي ياخ الكان مع ابوك،،،قولته ليها اااااها،،مالو؟؟،،،قالت لي شوفتي القوام الفيهو ولا العيون،،ولا النخره ولا خشمو وشفايفو يا
ايناس واااي،،،والعجب ،وتظبيطه دقنو،،،استغفر الله بس😭😭❤❤❤❤قولته ليها أخير تستغفري،،،،وجن ما لاحظتا ليهو،،،ارحمي ام أفكاري من انبراشاتك دي ممكن،،،ابوس يدك،،،قالت لي دا كلو ما لاحظتي،ليهو😭😭❤❤ ايناس اقسم بالله ربنا ح يحاسبك😭😭❤❤❤،،،قولته ليها انزلي،،،قالت لي وين،،،قولته ليها بيتكم،،،انزلي يا وجن،،،قالت لي ماحسيت بالمسافة،،،قولته ليها تحسي كيف وانتي من قبيل بتجيبي في،سيرة سمسم والزفت المكسرك دا،،،قالت لي صحي هو اسمو منو؟،،،قولته ليها منو هو،،،قالت لي الزفت😻❤،،اا اقصد الولد الجميل😹😹،،،،قولته ليها رائد،،،رائد عبد السلام،،،يلا تنزلي،،علشان الزمن،،قالت لي طيب،،نتلاقى،،،نزلت،،وأنا اتحركتا،،،،عكرت لي مزاجي بسيرتو😪💔💔،،،،،،،،،
___
وصلتا البيت،،،نزلتا ودخلتا بيت ناس مي،،،،مشيت المطبخ لقيت ماجد واقف وبتزاهج في البنات😹😹👊،،،قال ليهم بنات على شنو،،قهوة مابتعرفوا تعملوها،،،اسي ح تجي بت زيكم،،بتظبط قهوة زي الحبشيه،،،قولته ليهو احم احم،،خلاص انتهيت مني😹😹👊،،،قال لي ننس😻كيفك ياه،،قولته ليهو كويسة وانت،،قال لي تمام،،،المهم عليك دينك ظبطي لينا قهوة سريعه كده،،حكايه 3سرامس،،،،قولته ليهو على عيني،،قال لي تسلمي يااخ❤❤ طبعا ماجد دا اكبر من مي،،،،ظريف كده وحبوب✨،،،،،طلعتا الزنجبيل وجبتا البن،،،وظبطتا ليهم قهوة حلوة،،،،،عجبتني شديد❤❤،،،،وعملتا ليهم بخور،،وفنكوش وفشار💜💜✨،،،جاا ماجد ومعاهو صحبو،،قال لي تسلمي يا ستهم يااخ ❤❤❤😻✨شالوا الحاجات وطلعوا،،،،انا شلتا لي فنجان،،،وكنتا مغمضة عيوني وبشرب،،،،قولته لنفسي اطلع أشوف مي وبعدين أمشي البيت،،،عاوزة اطلع من المطبخ والفنجان في يدي طبعا،،،اتصادمتا مع رائد والقهوة اتكشحت فيهو،،،،كان لابس تي،شيرت ابيض،،بقى حاجه تانيه خالص،،،عاين لي بإستهتار،،،قال لي عاوزة تلفتي نظر يعني؟،،،قولته ليهو نعم😨،،،ألفت نظر منو،،،نظرك انت،،،قال لي في غيري هنا،،،أول مرة عامله فيها خايفة على صحه أمي أكتر مني،،،تاني مرة لما شفتك في الاوتيل،،،وعملتي ابوك حجه علشان تعرفيني،،،تالت مرة،،،اسي حاليا كشحتي فيني القهوة،،،،،دا في رأيك اسمو شنو؟؟،،،عاينتا ليهو وانا مستأه منو،،،قولته ليهو انت واحد مريض،،،،على فكرة انا ماشايفاك ولا مركزة معاك علشان ألفت نظرك،،،في راي انت المركز معاي اكتر من اللازم،،،،جيت عايزة اطلع،،،مسكني من معصمي،،،عاينتا ليهو من فوق لتحت قولته ليهو فكني،،،،قال لي ليك الشرف اني ماسكك،،،جريت يدي منو،،قولته ليهو مغرور ومريض ما اكتر،،،كان في باقي قهوة في الفنجان كشحتها فيهو،،،قولته ليهو ودي علشان لون التي شيرت يبقى واحد،،،،،عاين لي عين احساس بخوفني😏💔،،،طلعتا من المطبخ،،،ومشيت البيت طوالي،،،،فتحتا الباب،،لقيت ماما قاعده تحضر في مسلسل،،،قولته ليها مساء الخير،،،قالت لي يسعد مساك،،تعالي،،،قعدتا جنبها وأنا ساكته وملامح وشي متغيرة،،قالت لي شكلك ماعاجبني،،مالك؟،،،،حكيت ليها الموضوع كلوو،،،،،قالت لي مابصدق،،،ياخ شكلو جنتل،،،،انتي يمكن فهمتيهو غلط🌚،،،قولته ليها ماما ما مصدقاني يعني،،،قالت لي يمكن في سوء تفاهم،،،قولته ليها لا طبعا ماف اي سوء تفاهم😪💔،،،ياخ في ستينو،،،انا اصلا ما بحب ابرر لزول،،،قالت لي خلاص ماتعصبي نفسك،،،ريلاكس يابيبي،،،قولته ليها طالعه انوم،،،عكر لي يومي،،الله يعكر دموو😪💔،،،،ماما قالت لي قولنا نهدأ🌚،،،،قولته ليها بالمناسبه يا ماما،،،،انتي وبابا كنتو بتقولوا في شنو لما كنتوا في الاوتيل؟؟قالت لي مواضيع اسبشل✋😁،،،،قولته ليها اسبشل علي برضو،،طيب طيب،،،،،تصبحي على خيير،،،قالت لي تلاقي الخيير،،،،،،،طلعتا غرفتي،،،حاولتا انوم ما قدرتا،،،بعد ساعه مشيت غرفة ماما،،،رقدتا جنبها❤ وماحسيت بنفسي الا وانا غرقانة في النوم❤❤❤✨،،،،،
___
عدت الايام،،،لحدي ما جاا يوم الاربعاء،،حنه مي❤بالصباح،،،،ماما ادتني قروش وقالت لي من الاوتيل تمشي الكوافير تظبطي نفسك،،وبعدين تجي الصالة،،،،اتفقنا💜،،قولته ليها اتفقنا،،،شلتا معاي فستاني بتاع الحفله💃💅،،،،فعلا مشيت الاوتيل،،واليوم كان متعب بشكل ماعادي😪💔،،،،،وكنتا دايما بلاحظ انو ريم بتمشي مكتب اسامه كتير،،،واحيانا بتطلع قبل الزمن المحدد،،،صراحه الموضوع وترني،،،قولته لمن افضى ح امشي اسأل اسامة،،،،خلصنا الشغل،،،وقولته لوجن مابقدر اوصلك،،،لانو طالعه على الكوافير طوالي،،،قالت لي ما مشكله يا زولة،،بطلب ترحال،،،قولته ليها،شوفي سمسم خلي يوصلك،،،قالت لي لالا،،،بطلب ترحال بس،،،قولته ليها طيب،،،،،،طلعتا طوالي ومشيت الكوافير،،،ظبطوا لي شعري وعملوا لي ميك آب💃❤❤،،،،،لبستا فستاني،،،لونو كحلي غامق،،،من فوق شيفون بالاسود❤❤،،،،في واحده قالت لي عيني باردة ربنا يحفظك،،،قولته ليها اللهم امين،،جمعا كده😙،،،طلعتا من الكوافير،،،وأنا في الطريق،،ماما اتصلت علي،،،قولته ليها قربتا اناااا،،،قالت لي طيب على مهلك ماتستعجلي❤،،،،قولته ليها تمام،،،،،قفلتا منها،،،،و بعد حكاية10دقايق،،وصلتا الصالة،،،ل
قيت ماما واقف ة برة❤😹،،،قولته ليها يامزة اتحصنتي ولالا💕✨،،،قالت لي خليني انا،،تعالي احصنك،،،وقفتني،،قرت لي كم اية ودعت لي💕💕،،،بعدين دخلنا،،،الناس كانو كتار شديد،،،من بعيد لمحتا ماجد،،،لما عاين لي رفعتا ليهو يدي،،جاا سلم علي،،،قولته ليهو طالع انيق،،،أن شاء الله تلم ليك في عروس❤👐،،،،قال لي هههه جمعا💜🌚،،،،ماما قالت ليهو رائد وين،،،هو صحي ببقى ليكم شنو؟؟،،،قال ليها ود عمتنا❤،،،،هو الجايب العروس،،،بعد شوية قال لينا بعد اذنكم💜،،،ماما قالت لي طلع ود عمتهم❤❤😻،،،قولته ليها ويعني شنووو،،،،شايفاك مهتميه بيهو شديييد،،،قالت لي عاجبني والله😻😹😹،،،قولته ليها ذوقك بقى رف يا ماما،،،،قالت لي رف في عينك😏،،،،قعدنا شوية،،،الحفله بدت،،خالتو هاجر جات ساقت ماما ومشوا يرقصوا،،،،،،،بعد شوية مي جات،،،كان ماسكها ماجد بيد،،والزفت التاني بيد😪💔،،،،كان لابس جكت كحلي من جوه تي شيرت أسود وبنطلون بأسود💕💕قولته لنفسي اسي ح يقول صنعوا ليهو الاسود والكحلي،،،وحرام زول غيرو يلبسهم😪💔💔ماما جات جرتني من يدي وقفتني جنب خالتو هاجر،،قالت لي ارقصي،،،اكتفيت بإبتسامه بس،،،بعد الناس هدأت شوية مشيت باركتا لمي،،،رائد كان واقف جنبها،،،،،عاين لي مسافة ووشو صاري،،،جاا ماجد مسكني من يدي،،قال لي ماوقت تباركي،،تعالي نرقص،،،،فعلا مشيت معاهو وهيجنا الناس💕💃💃💃💃😹،،،وماما بتعاين لي سااي،،،،،اثناء مابرقص مع ماجد،،،،جيهان جات دفرتني،،،ماعرفتها قاصده او لا،،،،،بس رجلي زاقت وكنتا ح اقع،،ثبتا في الزول الجنبي،،،واريتني لو وقعتا كان احسن😪💔،،فكرتا كده لقيتو رائد،،قال لي لسه مصرة انك مابتلفتي نظر؟؟؟؟؟؟

طلعتا جزمتي وأنا لسه ماسكه فيهو💜😹😹،،،قولته ليهو من الآخر كده بطل تعمل روحك محور الكون،،،لانو انا اساسا ما شايفاك،،،،في رأي في ناس تانيه مركزة،،،وعاينتا على جهة بنات اهلو،،،،فكيت يدي منو،،،واكتشفتا انو هو لسه ماسكني👊👊👊😒،،،قولته ليهو فك يدي يا محور الكون،،،،طوالي فكاني،،رجعتا محل ناس ماما،،،،ماما همست لي في اضاني،،،قالت لي ياجمالكم مع بعض❤😻😻،،،قولته ليها ماما جمال مين مع مين😨؟،،،قالت لي انتي ورائد😻❤،،،،اخدتا نفس،،وقولته ليها نتكلم في البيت طيب،،،قالت لي طيب،،،،قبل الحفلة تخلص رائد وامو طلعوا،،،،،،ونحنا استنيناها لمن خلصت،،،،قولته لماما يلا نمشي علشان بكرة وراي شغل،،،قالت لي اخدتا ليك اجازة من اسامة لحدي ما العرس يخلص،،،قولته ليها بالجد،،،قالت لي ايوووه،،،،ضميتا وأنا شايله جزمتي في يدي،،،قولته ليها أول مرة أحس اني بحاجه للراحه✨💜شكرا يااخ،،،قالت لي هههه،،،طيب جيبي المفاتيح ح أسوق انا،،،قولته ليها تمام،،،،طلعنا برة،،،اديتا المفاتيح وركبتا،،،كانت بتتكلم معاي كلام كتيير بس انا نعسانه ومامركزة،،،،،،،وصلنا البيت،،،نزلتا وعلى طول مشيت نومتاا بفستاني😹😹✋،،،،،تاني يوم صحيت حوالي الساعة 12ونص،،،قومتا اخدتا لي جلباب قصير كده،،دخلتا استحميت وغسلتا شعري على السريع،،،،،رتبتا غرفتي ونزلتا تحت،،،مشيت المطبخ عملتا لي قهوة،،،،ومشيت قعدتا في الصاله،،،،بعد صحصحتا شويةة،،،بقيت انادي على ماما،،،،فتشتها في البيت كلو كانت ماااف،،،،شلتا تلفوني اتصلتا عليها كذاا مكالمة،،،ما ردت لي،،،،،طلعتا فوق لبستا عبايتي وشلتا مفاتيح البيت،،،،،لقيت ماجد قاعد برة مع اصحابو،،،مشيت عليهو،،،قولته ليهو ماجد صباح الخير،،،قال لي قولي مساء الخير😹،،،قولته ليهو المهم،،،شفتا لي ماما وين،،،قال لي ااي جات من الصباح،،،قاعده مع مي وصحباتا،،،قولته ليهو تمام،،،،،،،دخلتا جوه،،،طلعتا غرفة مي،،لقيت ماما اخر ونسة وضحك💜،،،،قولته ليهم سلام عليكم،،،قالو لي وعليكم السلام،،،ماما عاينت لي مسافة،،،قالت لي صحيتي متين،،،وشربتي قهوتك ولالا،،،،قولته ليها شربتها اي،،،،انتي جيتي هنا من متين؟،،،قالت لي من الصباح،،،مي اتصلت علي،،جيت اونسها،،،قولته ليها لالا تمام،،،،طيب انا راجعه البيت،،،مي قالت لي بيت شنو،،خليك قاعده ياخ،،،،،قولته ليها الجو دا مابنفع معاي،،،،ح أمشي انضف البيت،،،،ماما قالت لي أي امشي،،،لانو جايبه معاي،ضيوف،،،قولته ليها طيب،،،،نزلتا تحت،،لقيت خالتو هاجر،،،سلمتا عليها،،،،قالت لي على وين،،،قولته ليها البيت،،وراي كم حاجه اعملها،،،قالت لي طيب،،،بعد شوية اخواتي وعمة مي ح يجو بيتكم،،،عشان يصلوا ويرتاحوا،،،لانو هنا زي ما شايفه البنات والشباب عاملين قومة وقعدة،،،قولته ليها يشرفوا😙،،،،طلعتا مشيت البيت،،،نضفتا الصاله التحت والمطبخ،،،وكان في لوحات في الارض،،علقتها في الصاله الفوق،،،ونظمتا الفاظات،،،مع انو بحب البيت يكون جايط🌚💜😹😹😹👊،،،،،،،،بعد شوية سامعه ماما فتحت الباب وبتقول اتفضلوا البيت بيتكم❤،،،،،نزلتا تحت،،لقيتهم كم مرة كده،،،سلمتا عليهم،،،ماما عرفتني بيهم،،،جبتا ليهم موية وجيت،،،،،في واحده قالت لي يا بتي الحمام من وين،،،،قولته ليها تعالي معاي،،،،وصلتها الحمام،،،استنيتا لمن خلصت،،،،،،طلعت وبقت تعاين لي،،،،قالت لي ما اتذكرتيني؟،،،قولته ليها امممم لالا،،،قالت لي انا ام جيهان،،،جيهان ورائد،،،،قولته ليها اهاا،،،كيف صحتك؟،،،قالت لي الحمد لله،،،طبعا عاوزة أعتذر ليك عن سلوك بتي معاك انتي وامك،،،قولته ليها لالا عادي،،،ماحصل شي،،ربنا يهديها ويهدينا،،،قالت لي امييين،،،انا بس راح عن بالي اجيب معاي الدواء،،،عشان كده هي زعلت مني،،،قولته ليها معليش ياخاله مع احترامي ليك،،،بس دا مامبرر ليها،،،على العموم ربنا يصلح حالا للأحسن،،،قالت لي امييين،،،،،رجعنا لناس ماما،،،،فضلوا يتونسوا وأنا حسيت نفسي مليت،شديد،،،طلعتا غرفتي اتصلتا بأسامه،،،قال لي حبيبتي،،،قولته ليهو خالو حبيبي كيفك🌚،،،قال لي انا تمام،،،يا متسيبه من الشغل،،،قولته ليهو ههه،،،ما كده،،،،بس انا فترانة فهمتا،،قال لي ما مشكله اخدي راحتك،،وح اخصم منك نهايه الشهر😹👊،،،قولته ليهو يخسي عليك بس انا ماخده اذن،،،قال لي في فرق بين إنك ماخده اذن ومقدمة طلب اجازة،،،وفرق بين أمك هي الاخدت ليك الأذن من خالك يافهم😒،،،،قولته ليهو اووف طيب،،ما مشكله،،،المهم انا زهجانه،،قال لي جنبكم بيت عرس بحالووو وتكوني زهجانه،،،،كده قومي لفي🌚😹قولته ليهو بطل كلام القونات دا👊👊👊😹،،،،قال لي طيب يا نوسة لبعدين،،،وراي شغل،،،بخلص وبرجع ليك،،،قولته ليهو زيت،،،قفلتا منو،،،،،،ماما جاتني فوق،،،قالت لي تعالي اعملي للناس ديل شاي،،،قولته ليها هم فطروا؟،،،قالت لي اي قبببيل،،،يلا انزلي،،،قولته ليها طيب،،،نزلتا ظبطتا ليهم شاي،،،،ولبستا توب ماما بعولاق كده،،،مشيت السوبر ماركت عشان اجيب كيك،،،عمو قال لي مالك ماعملتيهو في البيت زي ك
ل مرة،،،قولته ليهو ماعندي مزا ج،،،قال لي ان شاء الله دايما،،عشان تجي تشتري مني😹😹👊،،،قولته ليهو حرام عليك ياه👊😹،،،،شلتا الكيك،،،ومشيت البيت،،،اصحاب ماجد وأولاد اهلو بشاغلو فيني سااي،،،،،واحد قال لي يخلو ليك التوب😻😻،،،والتاني قال لي احييي اريتك حبيبتي ياخ💕💕💕😙،،،،ماعدا واحد،،،قال ليهم دي حركات بنات منها عشان تلفت نظركم،،،،حركات رخيصه،،،في الأول بتعمل نفسها زعلانه من التشغيلات بتاعتكم دي،،،،وبعدين ببقى ليها عادي،،،حاليا هي بتكون مبسوطة من جواها انكم معجبين بيها،،،،التفتت عليهو،،،قولته ليهو انت شكلك اتعرضتا لصدمه حب قبل كده،،،أو من الاساس عندك مشكله مع البنات،،،،،،أحب أقول ليك انو انا للمرة الالف مابلفت نظر،،وياريت تلقى ليك موضوع غيري تشغل بيهو نفسك،،،لانو شكلك انت المعجب،،،بس مالقيت طريقة ظريفه تدخل بيها عشان انا أعجب بيك👊👊👊،،،،رائد فضل يعاين لي وحسيتو ح يديني كف😹😹،،،،حمرتا ليهو ودخلتا البيت،،،،الشباب بقوا يشغلوها ليهو،،،،،مشيت رصيت الكيك،،وجبتو لناس ماما،،،،كنتا متنرفزة بشكل ماعادي،،،ظاااهر في وشي،،،ماما قالت لي وشك ح يقع منك🌚،،مالك في شنو؟،،،،قولته ليها الزفت الاسمو رائد دا،،،لو ما قفلها معاي وعكر لي مزاجي مابرتاح،،،أوف،،،بكرهو يااخ،،،،طبعا كلهم بقوا يعاينوا مخلوعين،،،،وأنا كنتا بجوط😹😹👊،،،،ونسيت انو امو قاعده،،،،ماما قالت ليهم هههههه،،،،حركات شباب ههه،،،ماتكوني زعلتي يا سارة،،،،قالت ليها لالا،،بس مستغربة،،،رائد مالو معاها،،،ماما قالت ليها إيناس بتكون فهمتو غلط ما اكتر ماتركزي،،،،خالتو سارة قالت لي لا بالجد،،مالك معاهو،،،،قولته ليها واقف لي على الواحده،،،من الاخر كده بكرهني،،،قالت لي كيف يعني،،،حكيت ليها المواقف الحصلت لي معاهو بالنص،،،،فضلت تعاين لي مستغربة،،،قالت لي تصدقي انتي اول واحده تستفز رائد بالطريقه دي،،،،ماحصل واحده اتجرأت تتكلم معاهو كده،،،قولته ليها ليه،،،بخافوا منووو😒،،،على العموم،،العرس يخلص،،،وتاني ما ح أشوف خلقتو👊👊😒،،،،خالتو سارة قالت لي ههههههههههههه،،،،،،واحتمال تاني تشوفيها كتير خلقتو دي،،ما ركزتا معاها،،،ماما قالت لي طيب انسي الموضوع دا،،،امشي لخالتك هاجر،،،قولي ليها ماما قالت ليك عملتي ليها شنو في موضوع الصندوق،،،،قولته ليها طيب،،،،المرة دي لبستا عبايتي وطلعتا😹😹،،،،عاينتا برة كويس واتأكدتا انو الزفت رائد ماف،،،بعدين مشيت سرعه سرعه دخلتا البيت،،،لقيت خالتو هاجر في المطبخ ومعاها جيهان،،،كلمتها بالموضوع،،قالت لي قولي ليها أول صرفه الأسبوع الجاي يوم السبت،،،قولته ليها طيب،،،جيهان كانت بتساعدا وبتتعامل معاها بكل آدب،،،تقول دي ما الاتزاهجت في أمها قبل كم يوم،،،،وتشيل وتتراشق ليها،،،عرفتها بتعمل كده عشان ماجد👊👊😒،،،،،،،،،خالتو هاجر قالت لي نوسة دقيقه،،،طلعت فوق جابت قزازة دواء،،،قالت لي شيلي معاك الدواء دا،،اديهو لسارة،،،قولته ليها طيب،،،،طلعتا وقولته لنفسي الواحده تخلي راحه امها،،عشان تريح واحده غيرها💔دنيا غريبة،،،،،،،مشيت البيت،،،كلمتا ماما،،وقولته لخالتو سارة،،اتفضلي الدواء،،،شالتو مني،،وقالت لي كتر خيرك يابتي،،ربنا يحفظك❤❤👐،،،،قولته ليها امييين❤،،،،،
_____
عدا اليوم عادي😪💔،،،لحدي ما اسامة جاا المساء💃💕،،،سلم على ماما وقعد،،،قال لي معاك عشرة دقايق،،اتجهزي،،،ح نطلع،،،قولته ليهو وين😻😻 قال لي اي مكان مش قولتي زهجانة😒،،،"""الخال رزق والله يخوانا💕💕❤❤"""""،،قولته ليهو طيب😻😻،،طلعتا غرفتي،،اقرب بنطلون وقميص،دخلتا فيهم وجيت نازلة،،،،ماما عاينت لي من فوق لتحت،،،قالت لي بشبشب البيت يا نوسة😹😹،،قولته ليها اااي،،،ارح ياسمسم،،،قال لي مجنونة😹،،،طلعنا مع بعض،،،قبل نتحرك جاا ماجد سلم على اسامة،،،قال ليهو بكرة ماتنسى تشرفنا،،،اسامه قال ليهو إن شاء الله،،،اتحركنا،،،أول شي مشينا حضرنا فيلم اكشن❤،،بعدين اشترى لي شوكلت كتييرة😻😻😹،،ودبدوب بانده😹😹😹❤❤❤❤بالجد انبسطتا شدييد👐❤❤😻،،،،،قال لي اها ارجعك بيت امك ولا لسه🌚،،قولته ليهو خلاص رجعني😹😹❤❤،،،،،رجعني البيت زي الساعه 9،،،قال لي خلي بالك من ولدك✋🌚،،،قصدو الدبدوب😹😹💔،،قولته ليهو في عيوني والله❤😹👊،،،دور العربية ومشى،،،قبل اضرب الجرس،،،في زول ختا يدو على كتفي،،،،

التفتا لقيتو بابا،،ومعاهو ياسين وعلي،،،،قولته ليهم الحلوين😻💕،،بابا قال لي كنتي وين؟ قولته ليهو مع اسامه💜،،،،ياسين قال لي اليوم الخميس😒ماجيتي سوقتينا ليه،،،،قولته ليهو والله طلعتوا من بالي،،،معليش اختك مرووووشه😹😹بابا قال لي عذبوني عذاب مما جيت من الشغل،،،قولته لنفسي اجيبهم احسن،،،قولته ليهو خير ما عملتا،،،ضربتا الجرس،،،فتحت ماما،،،،،،بابا قال ليها السلام عليكم،،،قالت ليهو وعليكم السلام وهي متكيه الباب،،،دخلت جوه لبست توبا وجات،،،دخلنا،،،،،ماما حضنت علوش ويس❤،،،،قالت ليهم الناس المختفيه،،،،كيف مع المدرسة؟،،،قالوا ليها تماام،،،جبتا ليهم موية،،،وقعدنا نتونس،،،علوش قال لي انا نعستا،،،يس قال لي وانا كمان،،،قولته ليهم طيب ننوم طوالي،،،بابا قال لينا طيب استأذن انا،،،لانو رانيا براها،،،ماما علينا ليهو مسافة،،،قالت ليهو طيب تمام،،،قال لعلوش ويس،،،بكرة بعد الصلاة بجي اسوقكم،،،قالوا ليهو طيب،،،،بعد بابا طلع،،،ماما قالت لي خليهم ينوموا معاي❤،،،،قولته ليها اوكي،،،طيب تصبحوا على خير،،،قالت لي وانتي من اهل الخير،،،ساقتهم وطلعت غرفتها،،،،،،،،انا مشيت غرفتي،،،وماقدرتا انوم،،،كنتا بفكر في نظرات ماما وبابا لبعض،،،وفي نفس الوقت كان نفسي اعرف سبب طلاقهم شنو،،،وليه ماما بتحب علوش ويس زي التقول اولادا،،،،أفكار كتيرة اتمحورت في راسي،،،،لحدي مانمتاااا،،،،،،صباح الجمعه💕💕ماما صحتني،،صلينا الصبح كلنا،،،انا رجعنا نومتا،،أما هي وعلي ويس،،،فرشوا سجادات اليوغا،،وباشروها❤❤،،،،،صحيت حوالي الساعه10،،،،نزلتا تحت،،،لقيت ماما بتلعب معاهم لعبه الورق💕💕،،،،صبحتا عليهم،،،وعملتا قهوتي،،،بقيت اتفرج فيهم❤💕،،،ماما بتلعب معاهم كأنها طفله💜💜،،،،علوش قال لي الدبدوب حق امس الجابو ليك منوو؟؟،،،قولته ليهو جابو لي خالي❤😹،،،قال لي انا عايز زيو😿قولته ليهو خلاص بجيب ليك واحد زيو تمام،،،قال لي تمام،،،،ماما قالت لينا اها تحبو تفطروا بشنوو؟،،،قولته ليها انا عن نفسي اي حاجه،،،يس قال ليها عصيده❤😻،،،،علوش قال ليها انا كمان عصيده❤😻،،،ماما بقت تضحك،،،قالت ليهم جدا،،،احلى عصيده لاحلى ولدين في الدنيا❤❤❤😹،،،،،،ماما دخلت المطبخ،،،ختت الحله بتاعت العصيدة،،،،وأنا عملتا ليها الملاح😌✋،،،،،،جهزنا الفطور مع بعض✨❤،،،رصيتو في الصفرة،،،وقعدنا ناكل،،،،علوش قال ليها الله يا خالتو اية،،،بتعملي عصيده أحلى من حقت ماما😻،،،،يس قال ليهو اي والله💕،،،ماما بقت تضحك،،،قالت ليهم اي عارفة🌚😹،،،،انا كنتا باكل ومراقباهم،،،،،بعد خلصنا،،،،غسلتا العده،،،،،الضهر اذن،،،،وماما نسيت نفسها عديل مع اخواني💕💜،،،قولته ليها ماما انتي ناسيه انو اليوم عرس مي،،،من الصباح ما مشيتي لخالتو هاجر،،،وعندهم موضوع غداء في البيت صاح؟؟،،،قالت لي اي والله،،،نسيت،،،،مامشكله بعد ابوك يجي يسوق اخوانك انا ح اسوقك ونمشي ليهم،،،قولته ليها تمام❤،،،،رتبتا البيت،،،ووجن اتصلت علي،،،،قالت لي يا زفته ح تنزلي الشغل متين؟،،،قولته ليها وجن بسم الله يا دوب غايبه لي يوم💜😹😹😹،،،قالت لي فرقتي معاي😭😭😭💔،،،قولته ليها يوم الاحد بإذن الله،،،قالت لي تمام،،،مهند بسلم عليك،،،قولته ليها أنتي متواصلة معاهو ولا شنو؟؟،،،قالت لي اممم نوعا ما،،،،قولته ليها هههههههه الله يسلمو💜،،،،انا مشغوله بالعرس وكذا،،،قالت لي لالا تمام،،،عقبالك كده،،،قولته ليها لالا شكرا،،لسه بدري علي😹😹،،،،قالت لي بدري يابايرة😹،،،،والله الزمن بجري،،أحسن تنجزي،،،،قولته ليها لمن يجي العريس المصون اول💜😹،،،يلا لبعدين،،،نزلتا تحت،،لقيت بابا جااا،،،صبحتا عليهو،،،،قال لي لبسي الاولاد ملابسهم،،،قولته ليهو حاضر،،،ماما قالت ليهو خليهم شوية بس،،،،بابا قال ليها ماشين بيت ناس خالتهم،،رانيا مستنياني في العربية💔،،،قالت ليهو ايووهه،،،طيب،،،انا طلعتا لبستا اخواني ونزلنا،،،ماما باستهم،،،وقالت ليهم سلموا على امكم،،،قدمتهم لحدي برة،،،سلمتا على خالتو رانيا،،،،،وجيت راجعه،،،،،لقيت ماما شبه بتبكي💔💔،،،قولته ليها مالك يا ماما،،،كأنك بتبكي،،،قالت لي لالا،،،ماف شي،،،انا كويسة،،،ألبسي عبايتك ارح نشوف ناس هاجر لو محتاجين مساعده،،،قولته ليها طيب ثواني،،،،طلعتا لبستا عبايتي ونزلتا،،،،،،مشينا بيت ناس خالتو هاجر،،،والناس اعدادهم زادت،،،وخاصة انو عاملين الغداء في البيت،،مافي صاله،،،،،ماما لقت خالتو سارة،،سلمت عليها كأنها بتعرفا من سنين،،،،،انا سلمتا عليها في يدها،،جرتني باستني في خدي💜🌚😹،،،طبعا استغربتا فيها😹😹،،،،،،ماما قالت لي تعالي نساعد الناس ديل،،،رصينا كم صينيهه،،،بعد شوية خالتو هاجر،،قالت لجيهان خلاص كفاك يا بتي انتي من الصباح واقفه،،،جيهان قالت ليها لالا ياخالتو عادي،،،،ماتعبتا انا😙،،،قالت ليها لالا اقعدي،،،البنات راقدات انتي ارتاحي،،،،قالت ليها طيب،،،،بعد شوية ماجد جاا،،،كان لابس ليهو جلابيه سمنيه💜حلوة حلا،،،ومحنن يدينو👐💜،،،،قولته ليهو يا ميج
و اتحصن😻😻💜،،،،قال لي والله تصدقي خالتو اية قالت لي نفس الشي😹💜،،،قولته ليهو هههه خايفين عليك ياه👊😹،،،جيهان كانت بتحمر لي،،،ولا اشتغلت بيها😹😹😹،،،،ماجد قال لي كده بيدينك الحلوين ديل،،رصي لينا صينيه سريعهه،،،،قولته ليهو تأمر❤،،،رصيت الصينيه،،،وبديت ارص العيش،،قولته ليهو يلا شيلا،،،قال لي ثواني انادي لي زول يشيلا معاي،،،مشى وجاب معاهو رائد😪💔💔،،،كان لابس ليهو جلابيه بيضاء💕💕،،،أول مرة عاينتا ليهو في وشو وركزتا في تفاصيلوا😪❤❤،،،،أول شي عيونو لونا بني فاتح،،،وحواجبو غزيرة،،،وحالق نمرة واحد،،،،انفو حاد ومستقيم،،،لونو بين اللون الاسمر والاخدر،،شي كده عجيب❤،،،شنبو خفيف ومظبط لحيتو بطريقة مميزة❤❤،،،،وخشمو صغير😹ومشعر💕💕😪فيهو شوية عضلات مظبطه الجلابيه💕💕،،لابس ساعه سوداء وخاتم فضه،،،،ولافي السبحه في يدو❤،،،،وخاتي الشال بطريقة عشوائيه❤،،،،كنتا بعاين ليهو بدون ارمش،،،ماجد قال لي ايناس ختي باقي العيش،،ماسكاهو كده مالك،،،قولته ليهو هااا،،،قال لي هااا في عينك،،،ساعه بتكلم انا،،،ختي العيش دا❤😹😹،،،ختيت العيش،،،شالوا الصينيه،،،ورائد عقد لي حواجبو وعاين قدامو😪❤،،،ماما جات وقفت جنبي،،،قرصتني قرصة💔😹😹،،،قولته ليها ااااي يا ماما،،،في شنو،،،قالت لي بصحيك من الحلم بس،،،قولته ليها حلم شنو،،،قالت لي كنتي ح تأكلي الولد بعيونك❤😹😹👊،،،قولته ليها ااا ولد،،،ولد منووو،،،قالت لي رائد🌚،،،قولته ليها ماما ارحميني،،،ماكنتا بعاين ليهو اصلا،،،قالت لي صدقتا يا بت امك صدقتا😹😹❤
____
المساء حنستا ماما تلبس توب سهرة💜😭،،قالت لي ايناس،،انا مطلقة🌚توب شنو كمان،،،كفاية لبستا توب يوم الحنه،،،الليله خليني البس فستان،،،احتمال ألقى شريك حياتي💃💜💜😹،،،،قولته ليها ماما عليك الله البسي توبك الاحمر بدهبي،،،ياخ مكسرني والله😭❤❤،،،،قالت لي امممم طيب،،،ح البسو،،،بس بدون حنه شكلو ما ظريف،،،قولته ليها بالعكس،،والله ح يطلع عليك رهيب😭❤❤❤ قالت لي خلاص طيب،،،،طيري جهزي نفسك،،،صحي انتي لابسه شنو ؟،،،قولته ليها فستان اسود سااده،،،اكسسوارات باللون الرمادي،،،طرحه محجبه باللون الاحمر الشاين😌❤وجزمه حمراء كعب عالي،،،قالت لي اشي اشي،،،محجبه عديل كده،،،يلا ما اتعرفنا😹😹💔،،،،قولته ليها شعري شين،،،وما متذكرة لي تسريحه حلوة🌚😹💔،،،دا غير انو الصاله ح تكون كلها رجال،،،قالت لي اي والله،،،،يلا طيب امشي البسي،،،قولته ليها تمام،،،مشيت غرفتي،،،لقيت مسج من سمسم،،،بقول فيهو انو سبقنا على الصالة علشان المزز❤🌚😹😹،،،،ختيت تلفوني في الشاحن،،،دخلتا استحميت،،،طلعتا لبستا الفستان،،تصميمو جاي على الجسم،،،،سرحتا شعري،،وعملتا ميك اوفر❤،،بعدين حجبتا الطرحة بطريقة ظابطه💕✨،،،،لبستا جزمتي والاكسسوارات،،،،شلتا تلفوني،،اتصورتا كم صورة،،،مشيت غرفة ماما لقيتا لبست واتمكيجت كمان❤❤😹،،،،قولته ليها مزة المزز✨✨ح تطفي ناس العرس😹😹😹،،،،قالت لي هم كلهم اعمارهم فوق ال40،،،واولادهم صغار🌚💔،،،انا يايمه عمري38سنه،،بعدين اوعك تفضحيني وتقولي إنك بتي😹😹بسحرونا والله💜😹،،،قولته ليها صح كلامك💜💜،،،،قالت لي عشان اكمل الشباب بالمرة،،،الليله خلي عربيتك المعفنه دي🌚وارح بعربيتي،،،قولته ليها ماما عربيتي ما معفنه😒يعني علشان انتي عندك كامري😪❤❤،،،،،،قالت لي اي😹😹😹😹،،،،،حصنتني واتصورنا مع بعض،،وطلعنا،،،،لما نزلنا،،،لقينا فاتن اخت مي الأصغر منها،،،قالت لينا الناس فاتوني،،كنتا بظبط في نفسي!😭😭❤،،ماما قالت ليها تستاهلي😹،،،ارح اطلعي معانا،،،قالت ليها اساسا كنتا مستنياكم❤😹،،،ثواني بس بت عمتي تجي،،انا ركبتا العربية،،،،،وماما دورتها،،،،جات جيهان،،طلعت هي وفاتن،،ماما قالت لي الساعه كم،،قولته ليها8ونص،،،قالت لي كويس،،،،اتحركنا،،،وماما بتونس في فاتن وجيهان لحدي ما وصلنا❤😪،،،،
____
نزلنا ودخلنا،،كان في كمية من الناس✨💕،،،وانا ما من النوع البحب اللمه والناس الكتار💔😪فاتن قالت لي الحفله بمنتصر هلاليه،،،والجرتق بمياده😻😻💕،،،قولته ليها حلووو💜،،،،،قعدنا في طاولة فيها ام العروس واتنين من خالاتا،،وخالتو سارة،،،،،،خالتو هاجر قالت لماما ماشاء الله،،توبك رهيب😻💕،،،ماما قالت ليها ايناس اختارتو لي،،،،،بعد شويه تلفوني ضرب،،،اصلا عملتو هزاز عشان أحس بيهو،،،كان اسامه،،،ماكنتا سامعه منو شي،،،صوت الموسيقى عالي،،،طلعتا برة الصالة،ورجعتا ليهو،،،قولته ليهو ويين انت،،قال لي عايني قدامك،،،عاينتا كده لمحتوو من بعيد،،،قفلتا الخط،،،جاا سلم علي،،قال لي الليله بسحروك،،اتحصني سااي،،،،قولته ليهو اختك حصنتني💜،،،قال لي كان كده تمام،،،جيبي يدك ارح،،،مسكتو ودخلنا الصالة،،،طبعا اسامة انيق شديد،،وملامحو حلوة،،،يعني اي بت بدون تحس بتنجذب ليهو💕❤،،،،قعدنا انا وهو في طاولة برانا💕😹😹😹،،،،جيهان كانت بتعاين لينا،،،مشت قعدت جنب امها،،،قالت ليها عايني المحترمة قاعده وين،،ومع منووو،،،دي البت العذبتيني بسيرتا وعايزاها لولدك😒،،،،
طبعا اسامة كان ماسك يد ي وبلعب لي بأصابعي،،،وأنا مبسووطة طبعا،،،اصلا الحفله من غيرو،،ح تكون وهميه،،،خالتو سارة فضلت مراقباني انا واسامة فترة طويلة،،،بعدين لفتت امي،،،قالت ليها أنتي يا آية،،،بتك دي قاعده مع منو،،،واشرت ليها علينا،،،قالت ليها وكمان ماسك يدها!!،،،،ماما قالت ليها دا خالا😊،،،اخوي الأصغر مني،،اسمو اسامة،،،خالتو سارة قالت ليها بإحراج بالله😅،،،ماما قالت ليها والله،،،قالت ليها صغير لكن،،،،،،ماما قالت ليها لمن ولدتا ايناس هو كان عمرو10سنوات😅،،،قالت ليها عشاااان كده،،،هههه ربنا يحفظو💕💕،،،،،،العرسان جو داخلين،،،،رقصوا رقصه عادية مع اصحابهم،،،بعدين قعدوا في الكوشة💜،،،اسامة قام رقص مع ناس ماجد،،وأنا رجعتا لناس ماما💕💕،،،بعدين عملوا الجرتق💜💜،،،كان خراافي،،،بالجد اتمنيت فجأه كده اكون محل مي💕💕،،،،،،،العرس خلص وودعنا العرسان،،،اسامه جا سلم على ماما وخالتو هاجر وسارة،،،قولته ليهو ح انزل الاحد انا،،،قال لي كده خصم كم يوم احسبي كويس🌚✋بعدين طلع،،،،،،،،جيهان كانت واقفه بتحنس في رائد عشان يخليها ترتب البيت مع خالتو هاجر،،بس هو رفض،،،وقال ليها ماناسي ليك عملتك وقلة ادبك مع امي،،،كده لمن نرجع البيت،،،،ماما سلمت عليهو وقالت ليهو طالع انيق ماشاء الله❤،،،قال ليها تسلمي ياخاله💕،،،،،،،كان لابس بدله سوداء لبسه كاملة💕😪،،،،،،خالتو سارة باستني وقالت لي لمن نصلكم ان شاء الله❤،،قولته ليها ان شاء الله،،،طلعوا،،ونحنا طلعنا بعديهم،،،،،،،،طول الطريق ماما بتجيب في سيرة رائد،،قولته ليها الليله الولد ح يموت،،كفيااانا من سيرتو،،،قالت لي خلاص سكتا😹😹👊👊👊،،،،
___
عدت الايام،،وأنا نزلتا شغلي،،،وكنتا منتظمه فيهو،،يوم شفتا ريم طلعت قبل الزمن المحدد،،،الشمار حرقني مشيت مكتب اسامة،،ضربتا الباب،،قال لي ادخل،،،دخلتا،،قولته ليهو سمسم كيفك😁،،،قال لي تماام،،كيف انتي،،،قولته ليهو الحمد لله،،،بس حابة اسألك،،ريم مالا،،احيانا بتطلع بدري واحيانا مابتجي،،واحيانا انت بتوصلها،،في شنو؟؟؟،،،قال لي امممم شماراتيه انتي😹👊،،قولته ليهو اي والله،،أشعر بالشمار،،،في شنو يلا احكي؟؟!!،،،،قال لي اسمعي ياستي،،ريم دي كبيرة اخوانا،،،،وابوها معاشي وعيان،،،،مابقدر على الشغل،،يعني عيشتهم على قدرهم،،،وبما انو هي،بتصرف هنا بالشهر،،،جات وكلمتني أنها مابتقدر شهر كامل تكون شغاله صباح ومساء،،،وقالت لي انها بتعمل شاي وقهوة والحاجات دي في شارع النيل،،والشغل دا بجيب ليها دخل يومي،،،علشان كده بخليها تطلع بدري،،عشان تلحق شغلها الهناك،،،عرفتي؟؟،،،قولته ليهو واي مسكينه ياخ،،،عندها حمل فوق راسا😿😿💔💔،،قال لي اي والله،،،قولته ليهو بالجد حنيت عليها،،،قال لي طيب ياحنينه،،أمشي كملي شغلك😹👊،،،قولته ليهو حااضر🌚،،،،،طلعتا من مكتبو،،،ومشيت شوفتا شغلي،،،،،،،بعد خلصتا،،،ماما اتصلت علي،،،قالت لي استعجلي تعالي،،،عندنا ضيوف،،،قولته ليها ضيوف!،،منو ديل،،،قالت لي كده لمن تجي،،،قولته ليها طيب قربتا اساسا💕،،،،،،وصلتا البيت،،،فتحتا باب المدخل،،،دخلتا عربيتي،،نزلتا،،،،سامعه حركة زول في الحديقة،،،،،،طبعا انا جبانه جبن ماعادي😹😹😹💔،،بقيت اصرخ واقول حرااامي،،،،يا ماما حرااااامي💔💔

فضلتا اصرخ،،،والحمدلله الباب كان فاتح،،،جريت دخلتا جوه وانا لسه بصرخ وبقول ماما حراااامي😭😹😭😹😭💔،،،قالت لي بخلعه ايناس،،،يا بت مالك،،،قولته ليها ف في في حرامي برة يا ماما،،،حرامي في الحديقه،،،قالت لي كده قولي بسم الله،،،،وسلمي على خالتك سارة،،،قولته ليها بسلم ليها اي،،،بس،،بس الحرامي البرة دا😭💔،،،،،سمعتا صوت رائد بقول لي،،،انا ما حرامي،،،وبعدين الحرامي ح يسرق شنو من الحديقه؟،،،ورده مثلا،،،،عاينتا ليهو وانا حاسة قلبي ح يطير،،،ماما جابت لي كباية موية،،،قالت لي اشربي،،،،شربتها كلها وأنا لسه منططه عيوني وبعاين ليهو،،،،ماما قالت لرائد هههه نوسة خوافه حبتين،،،،قال ليها شكلها بقول كده،،،بس لسانها لا،،،،وفضل يعاين لي،،وهو رابط وشو،،،،بعد هدأتا شويةة،،،سلمتا على خالتو سارة،،،وما اشتغلتا برائد😪👊،،،ماما قالت لي انتي مابتصافحي وأنا ماعارفة،هههه سلمي على رائد،،،،،،مديت ليهو يدي،،قولته ليهو كيفك؟!،،،قال لي كويس،،،،قعدتا جنب ماما،،،،،خالتو سارة قالت لي اسي يابتي شغلك دا ما متعب؟؟؟،،،قولته ليها والله يعني،،،بس ممتع💕💕،،،قالت لي ربنا يوفقك،،جيهان كانت جاية معانا بس عندها مذاكرة والله،،،دي آخر سنه ليها في الجامعه بتقرأ ادراة،،،قولته ليها موفقة ان شاء الله❤،،،،،ماما لكزتني،،قولته ليها بصوت عالي في حاجه يا ماما؟،،،ادتني ليك جمال عين😹😹😹💔قالت لي قومي اعملي شاي لرائد،،،انا عملتا قهوة واكتشفتا انو مابحبها،،،،قولته ليها حاضر،،،قومتا مشيت المطبخ،،،كنتا لابسه اسكرتي اسود وتي شيرت رمادي،،،وطرحه كبديه وخاتاها في اكتافي لانو رافعه شعري واحده لفوق،،،وشبط كبدي❤💕،،،،،،قولته لنفسي اسي انا اعمل للزفت دا شاي من تحت يدي،،اووف،،،نفسي بس افهم سبب الزيارة شنو،،،عملتا الشاي وانا بنقنق😪💔،،،،طلعتا الصالة لقيتو ماف مع ناس ماما،،،،،قولته لماما الشاي،،،قالت لي بتلقي رائد في الحديقة،،،ونسيهو شوية،،انا عندي موضوع مع خالتك،،، اخدتا نفس وقولته ليها طيب،،،،قالت لي صلحي طرحتك،،،قولته ليها حاضر✨،،،،طلعتا برة،،،هو كان بتكلم بالتلفون،،،،شغال يقول ايوة الملفات لازم تتحضر بكرة،،،لالا بعد بكرة ماينفع،،،لو بكرة ماحضرتها،،،سلمني استقالتك بدلها💔،،،،انا كنتا واقفه وراهو،،،التفت عاين لي بنظرة تفحصيه🌚،،،،قال لي نعم،،،عاوزة شنو؟،،،قولته ليهو الشاي،،،،،شالو مني،وأنا ختيت الصينيه في التربيزة،،،،،،قال لي طعمو غريب،،،ماحلو،،،قولته ليهو أساسا قاصده اعملوا ما حلو،،،ممكن افهم سبب الزيارة الكريمة شنوو؟؟،،،قال لي ضروري؟!،،،قولته ليهو على ما اعتقد انو دا بيتنا،،ومن حقي اعرف،،،قال لي طيب،،،سبب الزيارة ماح يعجبك ابدا،،،فاا ماف داعي اقولو،،،،،،،ختيت يديني في نصي،،،ورفعتا ليهو حاجبي،،،قولته ليهو عاوزة اعرف👊👊👊،،،،،عاين لي مسافة وهو كاتم الضحكه💜قال لي طيب،،،،سبب الزيارة،،،تعارف،،،،قولته ليهو تعارف،،،تعارف شنو ان شاء الله،،،،،قال لي اكيد ماح يكون تعارف من باب الصداقه،،،،،تعارف زواج،،،،نزلتا يديني من نصي،،،قولته ليهو ز،،زواج منو؟؟!!،،،،قال لي شايفه الاتنين القاعدين جوه ديل،،،مفتكرين اننا مناسبين لبعض،،،،كزوجين،،،فقرروا الآتي،،،اننا نتكلم مع بعض،،،ونشوف ح نصل لشنووو،،،،طبعا سكتا مسااافة،،لانو ماعرفتا ارد أقول شنو،،،،قال لي موافقة؟؟،،،قولته ليهو حيلك حيلك،،،انت عايزني انا،،،اتزوجك انت،،،لا طبعا مستحيل،،،قال لي هههه دا على اساس انا،،عاوز اتزوجك انتي،،،،لا طبعا مستحيل،،،واتكلمتا مع امي،،،وقولته ليها إنك همجيه وحياتك مامرتبة،،،وعشوائيه في كل حاجه،،،،وروشة زياده عن اللزوم،،،فبالتالي مابتنفعي معاي،،،،قولته ليهو لا والله،،،وأنا كمان ما ينفع معاي واحد مستفز ومغرور وشايف نفسو محور الكون،،،،قال لي اممم حلو،،،اسي باقي حاجه واحده عشان نتخلص من الموضوع دا،،،انو نقنع أمك وامي،،،انو نحنا مختلفين،،مختلفين تماما عن بعض،،،والزواج دا مستحيل،،،،قولته ليهو ماما ما ح تجبرني على حاجه،،،وسهل جدا اقنعها،،،قال لي طيب،،،لما نجي المرة الجاية علشان نفتح الموضوع بشكل جدي،،،ارفضي،،،والقصه انتهت،،،قولته ليهو انت عايزني ارفض علشان اطلع في نظرهم الغلطانه صاح،،،وحضرتك الابن البار المحترم البسمع كلام امو وبحبذ اختياراتا،،،،،،،سكت ما ردا لي،،،،قولته ليهو ما مشكله،،،انا ح اتفاهم مع ماما،،،وهي ح تتصل على امك بطريقة ظريفة،،،تقول ليها اني رافضة الفكرة من اساسا،،،علشان انا ماحابة أشوف وشك تاني،،،،قال لي طيب،،،حتى انا ما عايز اشوفك تاني،،،،،عدلتا طرحتي ودخلتا جوه،،،،ماما قالت لي دي كلها ونسة هههه،،،خالتو سارة قالت ليها ماتخجلي البت يا أيه،،،،طبعا انا الزعل خانقني ماقادرة أفتح خشمي اتكلم،،،هو لاقيني وين عشان يرفض كمان الزفت المزفت👊👊👊😒،،،،،،،بعد شوية رائد جاا داخل،،،قال لامو نمشي بعد كده؟،،،،قالت ليهو اي ارح،،،،،،رائد كان لابس تي شيرت سماوي كم طويل وبنطلون اسود💜،،،،،،خالتو سارة قال
ت لينا طيب يا جماعه تصبحوا خير،،،،ماما قالت ليها تلاقي الخيير،،،،،قدمناهم لحدي برة،،،بعد مشوا،،،دخلنا البيت،،،وطلعنا غرفتي ماما قالت لي اها أحكي لي😻😻😻❤،،وهي متحمسة طبعا،،،قولته ليها أحكي ليك شنو؟،،،قالت لي انتي ورائد كنتو بتقولوا في شنو،،،أن شاء الله حليتو سوء التفاهم البينكم💕😻،،،قولته ليها ماما افهميني،،،دا ما سوء تفاهم،،،نحنا بالجد ما طايقين بعض،،،،وبعدين دا شنو حكايه التعارف دي،،،انتي حتى ما جبتي لي سيرة الموضوع،،،قالت لي لو كان قولته ليك كان رفضتي واحرجتيني معاهم،،،،قولته ليها اسي مافات شي،،،وح احرجك معاهم،،،ماما كيف تتصرفي كده،،ومنو القال ليك انا ح اوافق بالوضع دا،،،،قالت لي الولد كويس مافيهو عيب،،،سألتا منو ابوك شكرو لي❤،،،وسألتا منو ناس هاجر،،،قالوا لي نفس الشي،،،ولد زي الجنيه الدهب💕💕😻،،،مافيهو كلمه،،،،،حجتك شنو عشان ترفضي،،،قولته ليها ماعايزة اتزوج،،،ماما انا عندي ميه حاجه اهم من الزواج،،،قالت لي المية حاجه دي،،بعدين لما تبقي بدون سند،،وبدون أولاد،،،ح ينفعوك بشنووو؟،،،انتي عارفة انا لما كنتا في عمري كنتا متزوجه وانتي عمرك 4سنهه،،،،،قولته ليها والمطلوب انو انا اتزوج علشان لازم اتزوج،،،ماما،،رائد ما الانسان المناسب لي،،،ماشايفه فيهو اي ميزة تخليني اتزوجو،،،،قالت لي انتي مستعجله مالك،،مبدئيا كده ح نعمل خطوبة ولو مانفع معاك ماف زول ح يجبرك،،،بس انا حاليا شايفه انو رائد ماينفع يترفض ابدا،،،وقبل ماتفكري في اي شي،،،اعرفي اني عاوزة مصلحتك وبس❤❤✨،،،يلا اخدي راحتك،،،وانزلي اكلي،،،وبعدين نومي،،،قبل ماما تطلع من غرفتي،،،قولته ليها ماما ما عاوزة ازعلك انا❤،،قالت لي انتي هبله،،،راحتك اهم،،،فكري واتعمقي في التفكير،،،ولو لقيتي نفسك ما طايقة الفكرة،،،كلميني❤💋،،قولته ليها حاضر❤
___
عند رائد وخالتو سارة،،،رائد قال ليها اسي في داعي لي دا كلوو،،انا ماعارف العاجبك في البت دي شنو؟!،،،،قالت ليهو هدية ورضيه،،،والله يا ولدي لو فتشتا العالم كلو ماتلقى ضفرها،،،قال ليها والله دا كلام دا،،،على فكرة انتي ماشفتي تصرفاتا معاي كيف،،،قالت ليهو هههه عشان تصرفاتا دي،،انا عاوزاك تتزوجها،،،ما ملاحظ أنها الوحيده البتقدر تجيب اخلاقك،،،،وبتنرفزك،،،،قال ليها بتردد لا،،،،،أمي افهميني ما عايز اتزوج انا،،،،البنات كلهم نفس الطينه والعجينه،،،حتى لو وافقت،،،لما نبقى في الجد،،ح تنط💔زي ماتنزيل عملت معاي💔💔💔،،،،قالت ليهو تنزيل كانت اختيارك انت،،،،حاليا ايناس اختياري انا،،،،صدقني يا ولدي ما ح تندم،،،،قال ليها طيب يا امي،،،،الربنا عايزو ح يكون❤ قالت ليهو الله يرضى عليك يا ولدي💋❤❤👐،،،،،،،،،،مرت الايام،،،وجاا يوم الخميس،،،من الشغل مشيت بيت بابا،،،كنتا تعبانه،،دخلتا انوم،،بابا جاا سلم علي،،،قال لي ممكن تعملي لينا قهوة ظريفة ونقعد ندردش مع بعض❤،،،قولته ليهو طيب،،،،دخلتا المطبخ عملتا القهوة،،،قعدنا انا وبابا في الصالة،،،قولته ليهو اتفضل،،،قال لي بطلي رسميه وافردي وشك دا😒👊،،،،قولته ليهو ههه طيب احكي❤✨،،،قال لي الموضوع عارفاهو شنو طبعا،،،قولته ليهو رائد،،،،قال لي بالظبط كده،،،،،ممكن اعرف سبب رفضك شنو؟؟،،،قولته ليهو مابشبهني،،،قال لي يابتي انتي متين قعدتي معاهو وعرفتي👊👊😹،،،،قولته ليهو كفاية جدا المواقف الجمعتني بيهو😒،،،قال لي شوفي يا ايناس،،أي اهل في الدنيا بكون نفسهم يشوفوا اولادهم احسن ناس في الدنيا❤❤ واكيد مابتمنوا انهم يتهانوا لأي سبب كان،،،،واي بت مهما عملت وعملت،،،مصيرها بت زوجها،،،مصيرها حياة زوجيه مستقرة💕💕،،وأمك نفسها في الحاجه دي شدييد،،،وأنا مابقول ليك كده عشان أمك وبس،،لا عشانك❤،،،،وبعدين انتي عايزاهو يشبهك ليه😹😹👊،،،صدقيني الاختلاف حلو،،،،وافقي عليهو،،،رائد راجل ح يحافظ عليك وح يكون سندك❤❤،،،،قولته ليهو بابا،،قال لي نعم،،،قولته ليهو البن دا شكلو قدييم😿💔،،،ضربني في راسي😹😹👊،،قال لي خلي البن،،،فهمتي القولتو؟؟،،،قولته ليهو فهمتا💋❤،،يلا تصبح على خير،،،قال لي وانتي من اهلو،،مشيت غرفتي وانا مشوشة،،حسيت عقلي اتوقف عن التفكير💔💔،،،،وماعارفة المستنيني شنو لقدام💔💔،،،،،
__
عند رائد كان واقف في بلكونتو وبتكلم،،،بقول ياشهد،،،مانفسي اسمح لأي بت تدخل حياتي،،ماعارف الموضوع دا ح يرسى على شنو؟؟،،،،فجأه ظهرت في حياتي،،،وكمان فجأه ح تشاركني حياتي،،،ماقادر اتأقلم مع الوضع دا،،،في رايك ح اقدر اتقبلها،،،ح اقدر اثق فيها زي مابثق فيك يا شهد❤❤❤✨

تاني يوم صحيت بصداع فظيع💔،،،عاينتا لتلفوني لقيت مكالمتين من ماما،،،رجعتا ليها،،،قولته ليها صباح الهنا💕✨،،،،قالت لي يسعد صباحك كنتي نايمة ولا شنو،،،قولته ليها اي والله ومصدعه،،،قالت لي سلامة راسك،،،يعني ما ح تمشي الاوتيل اليوم؟؟،،،قولته ليها لالا،،،ح أفطر واجي البيت طوالي،،،قالت لي طيب تمام،،،،يلا صحصحي،،،قولته ليها حاضر💕💕،،،قومتا اتسوكتا واتوضيت صليت،،،،فضلتا قاعده في غرفتي لحدي الساعه10،،،بعدين طلعتا،،،شربتا الشاي،،،،،،خالتو رانيا عملت لينا فطور على السريع،،،،فطرتا،،ورجعتا نومتا تاني✨😪،،،،صحيت قريب العصر،،،استحميت وصليت،،،ولبستا ملابسي،،وجيت طالعه،،،بابا قال لي كالعاده مابشبع منك بتمشي💔،،،قولته ليهو حقك علي💕💋،،بس ماما براها وبتكون ملت،،،قال لي طيب تمام،،،،اداني قروش كتيرة كده،،،قال لي خليها معاك❤،،قولته ليهو طيب💕،،،،،،ركبتا عربيتي وطلعتاا على البيت،،،في الطريق تلفوني ضرب،،،كان رقم غريب،،،رديت الو،،،قال لي وين انتي؟؟،،،قولته ليهو منو معاي،،،قال لي رائد،،،،نحنا لينا حكاية ساعه منتظرنك،،،،،قولته ليهو منتظرني لشنو،،،على العموم انا قربتا،،،قال لي خير وقفل الخط،،،يعني غياظ شديد،،،قال الكلام العايزو وبس😑💔،،،،وصلتا البيت،،،،كنتا شايله معاي مفاتيحي،،،،فتحتا الباب،،،لقيتهم قاعدين في الصالة،،،،والمرة دي جيهان معاهم،،،،قولته ليهم السلام عليكم،،،قالوا لي وعليكم السلام،،،بوستا ماما قولته ليها مشتاقين💕،،،قالت لي كتييير،،،،الصداع خلاك؟؟،،،قولته ليها لالا بس خفا شوية،،،قالت لي تمام،،،،خالتو سارة قالت لي نحنا ما ينفع يدونا بوسة ولاشنو،،،قولته ليها هههه لالا ينفع،،،وسلمتا عليها بالبوسة،،،،قولته لرائد إزيك،،،قال لي كويس،،،ايناس ممكن نتكلم شوية،،،على انفراد😊،،،،عاينتا لماما،،هزت لي راسا بمعنى امشي،،،،قولته ليهو طيب،،،ارح الصالة الفوق،،لانو برة في شمس،،،قال لي طيب،،،طلعنا فوق،،،،فضلنا قاعدين مسافة،،ماف زول فتح خشمو للتاني،،،قولته ليهو ح نسكت كتييير؟،،،قال لي اممم،،،فكرتي في موضوعنا،،،قولته ليهو اي موضوع،،،قال لي في كم موضوع بينا،،،ياهو واحد،،،موضوع الزواج،،،،اها فكرتي ولا لا،،،قولته ليهو فكرتا،،،بس لسه ما اخدتا قرار،،،،قال لي اممم ايناس انتي عمرك كم سنة؟،،،قولته ليهو الشهر الجاي ح يكون22سنهه،،،قال لي ههه صغيرة،،،قولته ليهو وانت عمرك كم؟،،،قال لي امممم32سنهه،،،قولته ليهو ما بصدق،،،أصغر من ماما ب6سنه بس،،وعاوز تتزوج بتها😪💔،،،،،،قال لي حتى امك عمرها صغير،،،بس عقلها كبير ومتفتح،،،من خلال ونستي معاها،،،عرفتا عنها حاجات كتيييرة،،،،قولته ليهو اممم كويس،،،،،،قال لي عايني انا عارف انو ما منطق،،اتنين يتزوجوا عشان بس أهلهم شافوا الحاجه دي مناسبه،،،،بس كمان انا مقتنع جدا بحكايه نظرة الاهل دي،،والناس الأكبر مننا،،،دايما بشوفوا حاجات،،يمكن نحنا لسه ما شايفنها،،ح نشوفا بعدين،،،،،،،قولته ليهو عاوز تصل لشنو؟،،،،قال لي نعمل خطوبة،،،انا صراحه مازول لعب،،ولا زول طلعه ونزلة،،،،،فترة الخطوبة دي ح تحدد مدى قدرتنا على اننا ح نقدر نستمر او لا،،،،قولته ليهو دا اللعب البجد،،،،اها يعني،،لو ما قدرنا نستمر،،،ببساطة نفسخ الخطوبة صاح ؟،،،قال لي اكيد،،،،،قولته ليهو رائد انت جادي،،،،،،قال لي ايوة،،وبعدين ماتنسي زمان حبوباتنا اتزوجو كيف،،،الواحده مابشاوروها اصلا،،،بس بعقدوا ويجو يقولوا ليها شيلي شنطه ملابسك واتبعي راجلك،،،،وفي النهاية تلقيها ماسكه راجلها واولادا❤❤ في رايي زمان كان زمن الزواج الصاح،،،قولته ليهو يعني انت ضد انو يشاورو البت صاح ؟،،،قال لي لا طبعا،،لانو الزمن اتغير،،،بس دا رأيي الشخصي،،،،هاااا قولتي شنو،،،موافقة نعمل خطوبة،،،مع انو حاسس اننا مختلفين عن بعض كل الاختلاف،،،بس عاوز اخاطر واجرب❤❤قولته ليهو على فكرة انا حتى لو وافقتا ح اوافق بس علشان أشوف اختيار ماما ح ينفع معاي ولالا،،،،قال لي طيب،،،ما ح اضايقك اسي،،،بس،ياريت تردي لي قبل يوم الاتنين😊،،،قولته ليهو طيب،،،،،،نزل تحت،،وأنا دخلتا غرفتي،،،اتصلتا بوجن،،ما ردت،،،رسلت لي رساله """مشغوله بتصل عليك بعدين"""،،،،،،تاني رجعتا نومتا،،ما صحيت الا بصوت وجن،،،،قولته ليها بسم الله جيتي متين انتي،،والساعه كم اسي،،قالت لي الساعه8،،من قبيل بصحي فيك،،،،اها مالك في شنووو؟؟،،،قولته ليها ثواني اصحصح،،،قالت لي سرعه عشان طايرة البيت،،،،قولته ليها طيب نضفي اضانك واسمعيني كويس،،،قالت لي اها اتكلمي،،،،،حكيت ليها بموضوع رائد من الاول لحدي الاخر،،،قالت لي انا كالعاده آخر من يعلم،،،قولته ليها لا والله،،حتى سمسم ماعارف لسه،،،،،قالت لي والله يا صحبتي،،،الولد مابتعيب،،،،من ناحية الشكل ومن ناحية الماده،،،،بس انتي عارفة اخلاقو كيف وتعاملو؟؟،،،،قولته ليها معاي زفت😒،،،مع باقي الخلق محترم،،وواعي❤❤،،،قالت لي ايناس وافقي،،،في النهايه دي خطوبة ماعقد،،،ولو ما نفع معاك،،،،رجعي ليهو دبلتو وان
ا للدبل،،،جربتا كم ،،كلهم حلوات💕💕❤،،،،بس اخترتا في النهاية واحده كانت على مقاس يدي بالظبط،،،،،واخترتا لي محبس،،،واسورة💕،،،،رائد قال لي ممكن تشيلي سلسل برضو لو عاوزة وساعه،،،قولته ليهو لالا مابحب الدهب اصلا،،،كفاية كده،،قال لي طيب،،،هو اختار ليهو خاتم فضه من النوع التقيل والكبير البملى الاصبع دا،،،،بعدين حاسب الراجل وطلعنا،،،،،،،مشينا مطعم كده ظريف،،،،طلب بيتزا وعصير،،دا كلو وأنا ساكته،،،،قال لي ما ح تأكلي؟؟،،،،قولته ليهو ح أكل،،،،بديت اكل،،،وكل مرة اعاين ليهو،،،قولته لنفسي هو بالجد عندو قلب لمن كان بحب،،،،أثناء مابعاين ليهو،،،طقطق لي،،،،قولته ليهو مالك،،،قال لي مالك بتعايني لي،،،قولته ليهو رائد،،،امبارح لما اتصلتا عليك وقولته ليك انا موافقة،،ما استغربتا فيني؟؟،،،قال لي لالا،،،اصلا كنتا متأكد إنك ح توافقي،،،قولته ليهو يا سلام،،،،،انا للان ماعارفة الخلاني اوافق شنو،،،،،،وامبارح جيهان جات الاوتيل بتاعنا،،،قال لي ما كلمتني،،،قولته ليهو كانت معاها بت خالتك تنزيل،،،أو خلينا نقول حبيبتك تنزيل❤،،،،فضل يعاين لي مسافة وكان ثابت،،،يعني كأنو الموضوع مامؤثر معاهو،،،قولته ليهو ماشاء الله حلاتا،،،ليه ما اتزوجتها،،،،قال لي منو القال ليك انا مافكرتا اتزوجا،،،على فكرة كنتا مخطط لكده وكلمتا امي واهلها عارفين،،،،بس قبل نمشي ونتقدم،،،رسلت لي رسالة محتواها آسفة💔انا استعجلتا في قرار الارتباط بيك،،،يعني ببساطة رفضتني،،،،كنتا بحبها بالجد عايزها حلالي،،،بس حجتا كانت أقبح من ذنبها،،،،،علشان كده قولته ليك انتو البنات كلكم واحد💔،،،ما ح استغرب لو بكرة الصباح اتصلتي علي وقولتي لي ماعاوزاك وانا استعجلتا،،،بس عارفة لو عملتي كده ح اعذرك،،،لانو معرفتنا ببعض ما اتعدت الاسبوعين،،،بس انا وتنزيل كنا سنتين مع بعض،،،سنتين💔،،،،قولته ليهو ياااي قصه حزينه🌚،،،رفعتا ليهو يدي،،،قولته ليهو عاين يا رائد،،،اصابع اليد واحده؟؟،،،قال لي لا،،،قولته ليهو يبقى اكيد البنات ما واحد،،،وحتى الاولاد ما واحد،،،يبقى مامن حقك تحكم على البنات من خلال تجربتك،،،،لانو الناس بتختلف عن بعض فهمتا؟؟،،،،قال لي نظرتي ماح تتغير،،،،،قولته ليهو يعلم الله انك غياظ،،،عنها ما اتغيرت،،،طيب سؤال لو جاا يوم واتغيرت،،،،أو بمعنى اصح انا غيرتها ليك،،،،،ح تعمل شنو؟؟،،،قال لي ح اعمل ليك العاوزاهو،،،بس دا مستحيل،،،قولته ليهو طيب نشوف،،،،انا خلصتا اكل،،،ممكن نمشي،،،قال لي تمام،،،،طلعنا من المطعم،،،مما ركبنا العربيه،،،تلفونو ما وقف،،،بس برن،،،كل المكالمات من الشركة،،،،قال لي اليوم غبتا والدنيا اتقلبت في الشركة،،،قولته ليهو اممم واضح،،،،،،قال لي الخطوبة ح تكون بكرة الساعه8،،،،انا عن نفسي ما عازم زول،،،غير ناس ماجد،،وناس خالتي،،،،قولته ليهو كويس،،،،نحنا اصلا ماعازمين زول غريب،،،قال لي طيب،،،،،انا اساسا اتصلتا امس على ابوك،،،،وهو ماعندو مانع،،،،قولته ليهو أساسا ماف زول عندو مانع غيرنا،،،،اوووف رائد انت بالجد مقتنع بالانحنا بنعملو دا،،،قال لي شايفه،،،دي حركات البنات القصدتها،،،قولته ليهو خليك واقعي شوية،،،أول مرة أشوف زواج بالشكل دا،،،،قال لي على فكرة ممكن نلغي اي حاجه ماف مشكله،،،،قولته ليهو ماقصدي،،وبعدين كيف نلغي كل حاجه،،،مدام بدينا لازم نكمل،،،بقى يضحك،،وأنا سرحتا فيهو وفي ضحكتووو💜💜💜قال لي انتي بتناقضي كلامك،،،شكلك لسه ملخبطة،،،،مرة مامقتنعه بالبنعملوا،،ومرة عايزانا نكمل مع بعض،،،تناقض واضح،،،،اخدتا نفس،،قولته ليهو طيب طيب،،،انا وافقتا والخطوبة بكرة وانتهينا،،،،قال لي بالظبط كده،،،،وصلني البيت،،،،وقال لي نتلاقى بكرة،،،قولته ليهو ان شاء الله،،،دخلتا البيت،،وأنا شايله الكيس الفيهو الشبكه،،،ماما قالت لي كده تعالي وريني ذوقكك😻😻😻،،،،،اديتا الكيس،،ومشيت شربتا موية،،،قالت لي الله يا ايناس،،،،الدبله والمحبس وخاتم رائد تصاميمهم حلوة💋❤😻،،،قولته ليها حلوة أنتي بس💜💋،،،،قالت لي قبل شوية كنتا بتكلم مع سارة،،،،قالت لي ح يجو بكرة الساعه 8،،،بجد ما مصدقه ياخ😭😭❤❤،،،،قولته ليها ليه😹😹،،،،قالت لي انتي عارفة ح أقول ليهم يعملوا العرس بعد شهرين طوالي❤😻،،،قولته ليها عاوزة تخلصي مني بالسررعه دي😹😹😹،،،،قالت لي لالا،،،بس نفسي اشوفك في بيتك كده ومع راجلك،،،واشوف احفادي،،،،تخيلي يجي يوم واكون حبوبة آيه😭😭❤بالجد ياخ احساس حلو،،،قولته ليها ماما😹😹😹👊،،،،انتي جربتي🌚،،،يعني لحدي ما اجيب ليك احفاد،،،احسبي سنه او اتنين ويمكن تلاته🌚،،،قالت لي ليه اصلوو😒👊،،،شوفتي من السنه الأولى عاوزة حفيدة💔😭،،،قولته ليها ربنا يسهل🌚😹،،،،،قضينا اليوم كلو بنتكلم عن موضوع زواجي،،،،،كنتا شايفه فرحه ماعادية في عيون ماما💜💋،،،،،،،،،،
______________
تاني يوم وجن جاتني من الصباح وماما جابت لي بنات يجهزوني لحدي عندي💜😹،،،قولته ليها على فكرة ماكان في،داعي،لي دا كلووو،،،وجن قالت لي اسكتي سااي😹😹💔👊،،،،أول شي مسكتني البت الحنانه،،
تهينا،،،،قولته ليها ماعارفة يا خ،،،فكرتا كده،،بس في توتر حاصل،،،،قالت لي عادي يابت،،،بكرة لمن تتخطبوا وتتعودوا على بعض،،التوتر بختفي❤🙈،،،،قولته ليها طيب ح ارد ليهو يوم الاحد،،،قالت لي ليه،،،بكرة مالو،،،،ولا اقول ليك اسي مالووو،،،،قولته ليها انتي مجنونة،،،لا طبعا،،،ما ح ارد اسي،،،بعد بكرة احسن،،،قالت لي التشوفيهو،،،المهم ماشفتي الحصل،،،مهند يا نوسة،،وواااي من مهند،،،قولته ليها مالوووو،،،،قالت لي احم احم قال بحبني❤🙈قولته ليها انتي بتأمني بالشي دا يعني💔😹😹😹،،،،يابتي ماف اي حب،،،كلو كلام فاضي،،،قالت لي أمشي يا سنقل ياحقوده يا بائسه😹😹💔،،،،قولته ليها يومين بس والسنقل ح تتخطب😹😹💔،،،انتي اقعدي مع مهند بتاعك دا،،،يا معفنه بعتي خالي خلاص😹😹💔،،،،،قالت لي هههه خالك ماشغال بي الشغله،،،أخير لي هنودي دا😹😹💔،،،قولته ليها يازولة ربنا يسعدك😙،،،اتونسنا شوية بعدين طلبتا ليها ترحال،،،،قولته ليها لمن تصلي اضرب لي،،قالت لي طيب،،،،،،،دخلتا جوه،،،مشيت لماما في الصالة،،رقدتا في رجولا،،،،قالت لي رائد قال لي لمن تتفقوا ح يجي يعمل خطوبة رسمية،،،اها وصلتوا لشنو؟؟،،،قولته ليها ح ارد ليهو يوم الاحد بالموافقة💕💕❤،،،قالت لي بالجد😻،،،،دقيقه دقيقه،،،اوعى تكوني بتعملي كده عشاني،،،ح اقتلك فهمتي😒،،،قولته ليها لالا،،،بعمل كده عشاني❤قالت لي رائد انسان محترم وود ناس،،،ورايق،،،اخلاقو حلوة،،وهو زاتو حلو😹،،،ح يسعدك صدقيني💕💕💋،،،،قولته ليها ماما،،ممكن سؤال؟،،،قالت لي إسألي،،،كانت بتمشي يدها على شعري،،،قولته ليها انتي وبابا اطلقتوا ليه؟؟،،،جاوبيني،،،،دموعا جو نازلين،،،،قالت لي انا و ابوك اتزوجنا عن حب،،،كان صاحب خالي هههه،،،كنتا كل ما اشوفو بضحك بدون سبب،،لانو كان فكاهي شديد،،،،المهم مع جيتو الكتيرة لناس حبوبتي،،،حبيتو،،وقتها كنتا في تانية ثانوي،،،وهو كمان حباني شديد،،،المهم قال لي خلينا نتزوج وكملي قرايه من بيتك،،،في الاول ابوي الله يرحمو رفض،،بس خالي ادخل في الموضوع وبعد تعب ابوي وافق❤❤،،،اتزوجنا،،،وجينا البيت دا💋❤،،،عشتا اجمل ايام حياتي هنا،،،علشان كده بحب البيت دا جدا،،،،حملتا بيك💋وكنتا مبسوطة شديد،،احساس انا شايله جواي حته من الراجل البحبو،،ابوك كان مبسوط بيك أكتر مني❤،،،،المهم مرت علينا سنتين من زواجنا،،،وأنا طبعا امتحنتا شهاده بس،،،ماقدرتا اقرا الجامعه،،إلا بعد عمرك بقى خمسه سنين،،،قريت دبلوم تجارة واكتفيت،،،،لما كان عمرك سنتين قررنا نجيب ليك أخو،،،بس كل مرة ماكان بيحصل حمل،،،مشينا لكم دكتور،،بس انا وقتها اكتشفتا انو عندي مشاكل في الرحم،،،زعلتا شديد،،،بس ابوك كان بخفف عني دايما وبقول لي ايناس ح تكفينا،،،،لحدي ماعمرك بقى 11 سنه،،،،وقتها حبوبتك ام ابوك الله يرحمها،،،قالت ليهو يتزوج هي نفسها في حفيد،،،،بس ابوك كان دايما برفض الفكرة،،لحدي ماوصل بيها الحال وقالت ليهو لو ما اتزوجتا رانيا بت عمك ما عافية ليك،،،صراحه انا ماكنتا بقدر اختو في موقف زي دا مع امو،،وهو كان متمسك بي لحدي آخر حاجه،،بس انا الطلبتا الطلاق،،،،صح انا اتحرمتا من الاطفال من بعدك،،بس ما كنتاا حابة احرمو هو،،كان لازم اتنازل💔،،،،،عاينتا ليها،،وهي دموعا نازلة،،قولته ليها علشان كده بتحبي يس وعلوش،،،قالت لي يعلم الله بحبهم زي التقول اولادي❤❤،،،مسحتا ليها دموعا،،،وقولته ليها خلاص ماتبكي،،،اسفه ذكرتك بالماضي💔،،،بس لازم تفرحي،،انا كمان ماهينه❤😹،،،قالت لي أي والله،،ربنا عوضني بيك❤💋،،،قولته ليها بحبك انا ياخ،،،،قالت لي انا اكتر❤😹،،،،نعستا زاتي طالعه انوم،،،قولته ليها انا يادوب صحيت شكلي ح اساهر،،،ماما قالت لي مع نفسك❤😹😹،،،يلا تصبحي على خير،،،قولته ليها طيب،،،،كان في فيلم مصري اسمو صابر قوقل،،قعدتا احضرو موتني ضحك😹😹😹😹❤
____
تاني يوم مشيت الشغل،،،،،ونفس البرنامج بتاع كل مرة،،،،،في نص اليوم جو تلاته بنات،،،طلبوا،،،وأنا نزلتا ليهم الطلبات،،،فجأة سمعتا صوت جيهان وهي بتقول للبت الجنبها،،،دي العاوز يتزوجا رائد يا تنزيل،،،،،،

البت الاسمها تنزيل عاينت لي وضحكت ضحكه استهتار،،،،قالت لجيهان أخوك من بعدي زوقو بقى بيئه خالص،،،البت التالته المعاهم،،،قالت ليهم حرام عليكم بالجد حلاتا😻😻💕،،،،تنزيل قالت ليها انتي اسكتي،،،قولته ليهم طيب دي طلباتكم،،،بعد اذنكم😊،،،جيهان وقفتني وقالت لي طبعا دي تنزيل،،،بت خالتي وكانت حبيبة رائد❤،،،،قولته ليها كانت،،،امممم،،،طيب انا ايناس يا تنزيل،،،خطيبتو حاليا❤❤،،،،،بقت تعاين لي ووشها برجف😹😹💔💔👊،،،مشيت غرفة الملابس بدون افكر كتير،،،اتصلتا على رائد،،،طبعا مسجلاهو ب الزفت😹😹💔،،،،رد لي الو مشغول برجع ليك،،،قولته ليهو اسمعني،،،انا موافقة،،،،قال لي نعم؟،،،قولته ليهو موافقة على الخطوبة،،،،قال لي طيب بتصل عليك بعدين اسي انا في اجتماع،،،قولته ليهو اوكي،،،،،قفلتا تلفوني،،ورجعتا وصلتا شغل،،،،وجن قالت لي البنات الكانوا هناك،،،فضلوا يعاينوا ليك عين،،،مالك معاهم،،،حسيتك اتشاكلتي معاهم،،،قولته ليها هههه لالا،،،ماف حاجهه،،،،قالت لي طيب،،،،بعد الدوام خلص،،،لقيت مكالمه واحده من رائد،،،تخيلوا بس مكالمه😒👊،،،رجعتا ليهو،،،،قال لي قولتي لي موافقة،،،قولته ليهو اي،،قال لي طيب عندك شنو بكرة؟،،،،علشان نمشي نجيب الشبكهه،،،قولته ليهو عندي شغل،،،بس ممكن تمشي مع ماما،،،لانو مقاس يدينا واحد،،،،قال لي لا طبعا،،،ح نمشي انا وانتي،،،انا كمان عندي شغل،،،بس ح أاجلو،،،يوم واحد مابفرق،،،قولته ليهو بالنسبه ليك مابفرق،،،بس انا ح يخصمو مني آخر الشهر،،،،،قال لي إيناس ماعاوز نقاش،،،انا بكرة بعد الفطور ح اجي اسوقكك عشان نختار الدبل،،،قولته ليهو بس...،،،قفل الخط في وشي😑💔💔،،،،قولته لنفسي دا يتعايشوا معاهو كيف،،،،يا الله بس اديني الصبر،،،،وصلتا البيت،،،،،لقيت ماما نايمة،،،صحيتاا،،،قولته ليها ماما انا وافقتا،،،قالت لي على شنو،،،،قولته ليها الخطوبة،،،،قالت لي مش على اساس ح تردي الاحد،،،قولته ليها غيرتا راي،،،قالت لي طيب مبرووووك مقدما✨❤،،،صدقيني ما ح تندمي،،،وانا فاتحتا اسامة في الموضوع،،،وانبسط شديد✨❤،،،بس زعلان منك،،،،قال المفروض هو أول زول يعرف،،،قولته ليها ح اراضيهو💜،،ابتسمتا ليها،،،،مشيت اكلتا،،،وبعدين دخلتا غرفتي،،،،اتصلتا بسمسم،،،قال لي ياحيوانة،،،قولته ليهو اهلين🌚قال لي معقولة مابتوريني بموضوع العريس،،،خايفة احسدك👊😒،،،قولته ليهو مش قولته ليك تخلي أمور القونات دي😹😹😹😹،،،،يا سيدي اصلا الموضوع جاا بسرعه وما كان داخل راسي،،،قال لي اسي دخل ولا لسه😒👊،،،قولته ليهو اي الحمد لله،،،قال لي طيب مبروووك،،،،قولته ليهو بارك لي يوم الاتنين😹،،،بكرة ح نمشي نجيب الشبكهه،،،قال لي تمام ،،،،يعني بكرة غياب صاح،،،،قولته ليهو اي😹 قال لي طيب يلا اقطعي وشك😒،،،قولته ليهو طيب،،،،،،،،قفلتا منو،،،،،،وصورة البت الاسمها تنزيل مافارقت خيالي،،،،،لما غلبني النوم اتصلتا على وجن وكلمتها،،،قعدت تصرخ لي في التلفون😹😹😹😹💔،،،،قالت لي يازولة قدااااااام بس💕💕💃،،،قولته ليها مجنونه،،،،قالت لي يوم الاتنين من الصباح ح اكون معاك،،،قولته ليها ظابط،،،،،،صمتا تلفوني ونمتا،،،،،،،

صباح الاحد،،،صحيت بدري صليت ونزلتا تحت،،،عملتا لي عصير برتقال،،وقعدتا ادردش في الواتس،،بعد ماما صحت،،،أول شي قالت لي رائد ح يجي متين،،،قولته ليها بعد الفطور،،،،قالت لي وانتي قاعده مستكينه كده،،،قومي شوفي نفسك ح تلبسي شنووو،،،قولته ليها ماما يادوب الساعه9،،،ومعروف السودانين بفطروا قبل الضهر بشوية واحيانا بعد الضهر،،،،يعني ما ح يجي اسي،،،،قالت لي طيب قومي اعملي لي عصير،،،قولته ليها طيب،،،عملتا ليها عصير،،،وجيت قعدتا كنتا سرحااانة،،،،قالت لي ايناس بتسريحي كتير كده مالك،،،قولته ليها ولا شي،،،قالت لي فرحانه صاح😹😹💔،،،قولته ليها جايطة،،،ماعارفة،،،قالت لي الجوطة بكرة بتترتب💋❤،،،قولته ليها ان شاء الله،،،،،بعد ساعه كده،،،رائد اتصل علي،،،،قال لي انا برة،،،اطلعي،،،قولته ليهو بخلعه برة وين،،،،قال لي برة قدام بيتكم،،،،اطلعي،،،قولته ليهو بس انا لسه مافطرتا،،،،،،قال لي بتفطري سنه كم اصلك،،،،عايني اطلعي افطري قدام،،،،يلا مستنيك،،،وقفل الخط،،،طلعتا فوق،،،لبستا لي عباية بس،،،وماعامله في وشي أي شي،،عشان مايعذبني ويقول بلفت نظر😒😒👊،،،،طلعتا ليهو،،،،ركبتا العربيه واتحركنا،،،،مسكتا تلفوني ودخلتا الفيس ما كلفتا نفسي ارفع عيوني اعاين ليهو👊،،،،طول الطريق ساكتين،،لحدي ما وصلنا السوق،،،،،،مشينا محلات الصيغهه،،،،،دخلنا محل كده،،،سلم على الراجل،،وقال ليهو نزل لي أحدث ماعندك،،،عايز دبله ومحبس،،،وخاتم فضهه،،،،الراجل قال ليهو يازوول خلاص قررتا تكمل نص دينك،،،قال ليهو اي الحمد لله،،،قال ليهو لالا تمام ربنا يوفقك ويسعدك،،،،،الراجل نزل الاطقم،،،وقال لي اختاري يا عروس💕💕❤،انا كنتا لسه ماسكه تلفوني وماشغاله بيهم،،،رائد قال لي ممكن تقفلي تلفونك دا خمسه دقايق بس،،،قولته ليهو اا طيب،،،،،عاينت
رسمت لي،يديني ا لاتنين،،رسمة خليجيه اختارتا ماما،،،،وعملت لي حجل💜،،،،قولته لماما اسي الناس يقولو علي مستعجلة،،ماكان في داعي للحنه ياه😭،،،قالت لي يقولوا اليقولو😒،،،انا بعمل اللي في راسي،،،حبوبة جاتنا بعد الضهر،،،قعدت تونس فيني😹💕،،،والبت كوت لي شعري،،،قولته ليها انا بعمل التسريحة براي❤،،،قالت لي طيب،،،،،حبوبة قالت لي والله كان جدك عايش،،،كان عقد ليك طوالي ومسكك لراجلك،،،قولته ليها الحمد لله انو ميت😹😹💕وجن بقت تضحك😹💔👊👊،،،قولته ليها أقصد ربنا يرحمو،،،قالت لي اميين✨،،،،،ماما الوقت داك كانت في السوق،،،مشت جابت لي فستان وجزمه عالية❤،،،قولته ليها والله يا ماما ما كان تجيبي،،،الدولاب مليان فساتين،،،،قالت لي لا عاوزة اشوفك بفستان جديد،،،،قولته ليها تسلمي لي انتي💋،،،،،،،،بعد المغرب كده،،،جات فاتن ومعاها خالتو هاجر،،،ساعدوا ماما في المطبخ،،كانت عامله حاجات عاديه،،،عصاير وفنكوش وبلح وحلاوة وكده💜،،،،،،،وجن قالت لي بعد كده سرحي شعرك وخلي البت تمكيجك،،،قولته ليها لالا بتمكيج براااي،،،ماعاوزة ابهرج وشي،،،،اديت البت قروش،،قولته ليها امشي بدون ماما تلاحظ ليك،،قالت لي طيب،،،،وجن قالت لي انا ح انزل اساعد الناس،،،قولته ليها تمام،،،،بعد طلعت انا لبستا الفستان،،،كان لونو اصفر غامق،،جااي على الجسم وخناق،،،اكمامو طويلة،،ومعاهو جزمة بيضاء،،،،لبستوو وعملتا شعري كعكه لفوق وطلعت لي خصله صغيرة بالجنبه💕💕💜،،،،اتمكيجتا مكياج عادي،،،،،بعدها اخدتا نفس،،وبقيت اعاين لنفسي في المراية،،،فجأة مسار حياتي اتغير،،،،حياتي ماشة عكس ماخططتا ليها تماما،،،،،،بعد مسافة كده سامعه اصوات زغارديت،،،قلبي بقى يضرب بشده،،،،كنتا متوترة،،،،لما الاصوات خفت شوية،،ماما جاتني فوق،،،قالت لي وصلوا💕💕😻،،،،ماشاء الله طالعه حلوة حبيبتي،،،قولته ليها انا خايفة،،،قالت لي هههه اصلا اللحظات دي بتوتر الواحده،،،ختت يدها في راسي وحصنتني💜،،،بعد شوية بابا جاا،،،قال لي ماشاء الله،،ربنا يحفظك💜،،،،كنتي خافيه الحلاوة دي وين،،،يلا انزلي،،،عشان ما صاح تخلي الناس تستناك كتيير،،،قولته ليهو،،،طيب،،،ارح،،،نزلنا انا وماما وبابا سواا💜💜💕💕،،،،،،،ماما قعدتني في الكنبه جنب رائد،،،،ماقدرتا اعاين ليهو،،كنتا متوترة وبلعب بأصابعي،،،،،سامعه بنات اهلو بقولوا اسي هايجه كده مالا،،،خطوبة هي ولا عقد ههههه،،،،ما اشتغلتا بالموضوع كتييير،،،،،خالتو سارة قالت لماما جيبي الدبل يا ايه💕❤،،،،ماما جات شايلاهم في صينيه مزيناها بطريقة بسيطه،،وخاته فيها ورد جاف💜💕💕💕،،،خالتو سارة مدت الدبله لرائد،،،قال لي جيبي يدك،،،بدل امد اليمين مديت الشمال😭😭😭💔،،،بنات اهلو بقوا يضحكوا،،،جيهان قالت لي انتي مستعجله شكلك😹😹😹💔 وااي من الاحراج السببتو لنفسي💔💔😭👊،،،رائد رفع عيونو وحمر لجيهان،،،،قال ليها اليمين أو الشمال مابتفرق❤❤،،،في النهاية ياها ايناس الح اتزوجا بعدين،،ما واحده غيرها❤❤

لما رائد قال كده❤،،،رفعتا راسي وعاينتا ليهو وعلى وشي ابتسامة نصر💜💜😹،،،،قال لي جيبي يدك اليمين💕💜،،،مديت ليهو يدي،،،لبسني الدبله والمحبس،،،والاسورة❤✨،،،خالتو سارة قالت لي،يلا دورك،،،شلتا منها الخاتم،،،ومسكتا يد رائد لبستو ليهو❤،،،،خالتو هاجر وفاتن فكوا الزغاريت❤❤❤✨،،،،بابا جاا باس راسي وقال لي ربنا يتم ليكم على خيير💕💕،،،،،بعدين باقي الناس جو باركوا ليناا❤❤،،،،وجن قالت لينا انا ورائد،،قربوا على بعض عايزه اخت ليكم كم صورة😻😻😻❤،،،،قربنا شوية،،،وختينا يدينا جنب بعض،،،صورتنا كم صورة💜،،،قالت لينا ياااخ حلوين حلاا،،،ربنا يسعدكم❤❤👐،،،،،بدوا يوزعوا العصاير والحاجات،،،،رائد قال لي مبروك،،،قولته ليهو مبروك،،،،بقى يضحك،،،قال لي في حاجه اسمها مبروك علينا،،،ربنا يتم لينا على خير،،،وكده يعني،،،قولته ليهو انا لسه متوترة خليك ساكت احسن،،،قال لي ههه،،،ماف داعي تتوتري،،،مسك يدي❤،،،قولته ليهو بخلعه فك يدي،،الناس،،،قال لي على فكرة انا حاليا ماسك يد خطيبتي💜،،،ما البت البتستفزني كل مرة،،،اتذكري الكلام دا كويس؟،،،،سحبتا يدي منو وسكتاا سااي،،،،،لما رائد ينشغل مع الناس انا بلقاها فرصة وبعاين ليهو❤❤👊،،،كان لابس بدله كبديه كده حلووووة💋❤❤،،،الواحد لما يعاين ليهو بقول صمموها ليهو وبس💜💜،،،،تنزيل جات باركت لينا ومعاها امها واختها،،،رائد عرفني عليهم💜،،،،خالتو قالت ليهو اخترتا من برة يا ولدي،،،مامشكله،،،أن شاء الله ربنا يسعدك❤💋،،،قال ليها امين يارب،،،،تنزيل باستني وقالت لي مبروك يا السمحه،،،قولته ليها تسلمي،،،،وطلعوا مشوا،،،،،،،بعد الناس كلهم طلعوا،،،،مافضل غير ناس البيت ورائد واهلو،،،اسامة جاا باس راسي وقال لي ربنا يسعدكك حبيبتي انا،،،،ولا أقول حبيبه رائد احسن،،،يمكن الأخ بغير❤😹😹😹،،،رائد قال ليهو معقولة،،،الخال والد يااخ❤،،،،بعدها اسامة قال لي في اضاني الولد مزة الصراحه،،،حصنيهو من عيون الشلابات الزمن بقى صعب🌚،،،قولته ليهو سمسم😹،،،قال لي احم احم،،طيب انا ماشي يلا نتلاقى بكرة ماعايز غياب👊😒،،،قولته ليهو طيب،،،،،،،،رائد قال لينا طيب يا جماعه نحنا نمشي بعد كده علشان الزمن وبكرة شغال بدري،،وايناس كمان شغاله،،،بابا قال ليهو فعلا والله،،،خالتو سارة قالت لينا تصبحوا على خيير💕❤،،،،ماما قالت ليها تلاقي الخير،،،ماما وبابا قدموهم لحدي برة،،،وأنا كنتا قاعده وبعاين للخاتم💕💕❤،،،،،،،ماما جات لقتني مستكينه،،،قالت لي جنونتي،،،،،أن شاء الله ربنا يتم ليك على خير💕💕❤،،،قولته ليها امييين،،،،بابا قال لينا انا امشي بعد كده،،،تصبحوا على خير وخلو بالكم من بعض💜،،،قولته ليهو سلم على خالتو رانيا والاولاد،،،وقول ليها نوسة زعلانة منك،،،،قال لي هههه،،والله هي تعبانه شويتين،،،لكن بتصلك ان شاء الله،،،قولته ليهو طيب،،،،ماما طلعت معاهو برة،،واتأخرت،،،،لما جات راجعه،،،قولته ليها دا كلووو بتقولوا في شنووو🌚👊،،،قالت لي ولا حاجه،،،اتكلمنا عنك وعن رائد بس❤❤😹،،،،يلا يلا انتي،صدقتي نفسك عروس😹،،،قومي غيري فستانك دا وتعالي نلم الصاله دي قبل الصباح،،،قولته ليها طيب😹😹💋،،،طلعتا فوق،،،غيرتا فستاني ومسحتا الميك آب،،،وفكيت شعري،،،،،نزلتا ساعدتا ماما،،،،رجعنا البيت زي ما كان✨،،،،قولته لماما قبيل رأيك شنو في موقفي😹😹😹،،،،قالت لي حق الدبله🌚👊😹😹،،،بالغتي يابتي يعرفوك بايرة كييف😹😹😹😹👊قولته ليها كنتا متوترة ياااخ😹😹،،،قالت لي واسي🌚،،قولته ليها لا الحمد لله،،،قالت لي طيب يلا ننوم،،،بكرة وراك شغل،،،قولته ليها اي والله،،،،،أي واحده دخلت غرفتا،،،،ماكنتا تعبانه دخلتا الواتس،،لقيت وجن خاته صورتنا وكاتبه عليها««الحلوين😻ربنا يسعدكم ويتم ليكم على خير💕💕💕👐،،،،جاين مع بعض،،،،كأنو ربنا خلقكم لبعض😻💕💕»»،،،،رسلتا ليها جنس دجل😹😹💔👊،،،قالت لي بالجد ياااخ،،حلوين😹😹،،،،قولته ليها وصلتي كيف؟،،قالت لي الحمد لله،،،اها رائد،،اتغزل فيك قدر شنو😹😹💋،،،قولته ليها يييك كتييييير شديد😹😹💋،،،قالت لي أحكي احكي،،،قولته ليها بكرة لمن نتلاقى يلا سلام،،،قالت لي تمام يا كلبةة😹👊،،،،قفلتا الشبكهه ومافكرتا حتى اتصل أشوف ناس رائد وصلوا كيف،،،،،نومتااا❤❤،،،،،
_______
عند رائد بعد وصلوا،،،هو طلع غرفتو غير ملابسو،،ووقف في،بلكونتو،،قعد يتكلم مع شهد💜،،،،امو جات وقفت وراهو،،،قالت ليهو يا ولدي ما ناوي تتخلص من الخلية دي،،،قال ليها يا امي اسمها شهد ما خلية،،،قالت ليهو اسي النحل ماقاعد يقرصك،،،قال ليها هههه لالا،،،وبعدين هي جات واختارت المكان دا عشان تتكون فيهو،،،،وانتي عارفة حاجات زي دي حساسه،،،يعني ماينفع احرقها اواعمل ليها اي شي،،،بتاخد وقتها وبترحل،،،،قالت ليهو طيب ياولدي على راحتك❤❤،،،طلعت وخلتو واقف بعاين لخلية النحل💜💜💜💜💜،،،،،،تاني يوم صحيت،،،لقيت ماما جهزت لي لبسه عشان امشي بيها،،،،قولته ليها صباحك انا،،قالت لي يا صباح الجمال،،،،عايني الل
بسه دي وواديني رايك،،،،كان ت مطلعه لي اسكرتي كحلي وتي شيرت حلاوي غامق،،،وطرحه لون بيجي هادئ،،،وشبط بيجي❤❤،،،قولته ليها حلوة زيك كده❤❤،،،،قالت لي طيب يلا قومي عشان الزمن،،،قولته ليها حاضر،،،قومتا عملتا البعملوا كل يوم🌚،،،ولبستا ملابسي واتخارجتا،،،،،،،أثناء ما انا في الشارع رائد اتصل علي،،،،قال لي صباح الخير،،،قولته ليهو صباح النور،،،كيفك،،،قال لي تمام،،،طالعه على الشغل ولا شنوو،،،قولته ليهو في الشارع حاليا،،،قال لي اها،،،طيب لما تخلصي شغل اتصلي علي،،،قولته ليهو تمام،،،قفلتا منو،،،،وغيرتا الاسم لرائد😹😹،،،،،قولته يمكن يشوف تلفوني ولا حاجه،،،وصلتا الاوتيل،،ومما دخلتا الناس كلها بتعاين لي،،،،ريم قالت لي اتخطبتي متين يابت،،،قولته ليها امس،،،الموضوع كان سريع كده،،قالت لي الف مبروووووك،،،الحنه تلخم❤❤😻،،قولته ليها تسلمي لي،،،مهند كمان بارك لي❤،،،،بعدها بدينا شغل،،،،وكلهم مشغلنها لي،،،خاصه بعد عرفوا انو العريس رائد😹😹💔،،،ريم قالت لي حظكك طلع الولد الجميل من نصيبك،،،،جيبي ليك علبه كبيييييرة ودسيهو من عيون البنات❤😹،،،،قولته ليها لا يابيبي مابدسو،،،،كفاية جدا انو عينو مليانة بي❤❤🙈😹،،،وجن قالت لي اشي اشي،،،،اللهم الثبات بس😹😹👊،،،،،بعد خلصنا شغل اتصلتا على رائد،،،قال لي انا جاي عليك،،،اقيفي لي برة،،،قولته ليهو طيب،،،استنيتو لحدي ماجااا،،،كان معاهو واحد تاني،،،بعد سلم علي قال لي اديهو مفاتيح عربيتك،،،ح يمشي ورانا،،،قولته ليهو طيب،،اديتو المفاتيح،،وركبتا مع رائد،،،طبعا وجن بقت بتمشي مع مهند بت الخاينهه😹😹👊،،،،،بعد اتحركنا،،،قال لي كيف كان يومك،،،قولته ليهو عادي،،وانت،،،قال لي يوم مليان،،،،،بالمناسبه،،،قولته ليهو اها،،،قال لي اللبسة حلوة،،،قولته ليهو اختارتا لي ماما❤❤،،،قال لي يديها العافيه،،،سكتنا شوية،،،قولته ليهو رائد،،،قال لي نعم،،،قولته ليهو لا ماف شي،،،بقى يضحك،،،قال لي اتعاملي معاي عادي،،انسي اننا مخطوبين👊😹،،،لسانك مشى وين،،،،ولا انتي خليتي اللئَامة؟؟؟؟،،،،قولته ليهو على فكرة انا ما لئيمه،،،بس مابحب الاستفزاز والغرور👊👊👊،،،قال لي على فكرة انا مامستفز ولا مغرور،،،طبعي كده،،،اتعودي تمام،،،،قولته ليهو لا ما بتعود،،،،قال لي امممم شكلي كده ح اتعب معاك،،،فضلتا اعاين ليهو ولي طريقة سواقتو💜💜،،،،بعد شوية وقف العربيه،،،قال لي يلا تصبحي على خيير،،،قولته ليهو وانت من اهل الخير،،،نزلتا،،،الولد كان ورانا،،،دخل لي العربيه لحدي جوة،،،بعدين مشوا💜،،،،،،كنتا عايزة اضرب الجرس،،ماما فتحت الباب،،قالت لي شايفاكم من بلكونتك❤،،،قولته ليها بعيد عن إنك شايفانا،،،بتعملي في غرفتي شنو💜😹😹😹،،،قالت لي بشوف صورك بس😪❤❤،،،،،،،قولته ليها دا حنكك😹😹😹💜،،،،
_______
عدت فترة شهر،،،وأنا ورائد شبه فهمنا بعض❤كنا بنتعامل زي الاصحاب💜،،،وراتبي طلع،،،وأسامه خصم مني الايام الغبتها👊👊👊👊😭،،،،،بس،بعد دا كلو مرتبي كان حلو❤❤💃،،،،وجن كان عندها خصم يوم!😹💜حق خطوبتي،،،،وانا وهي اخترنا نشتغل الفترة الصباحية❤في نفس اليوم بعد الدوام،،،رائد اتصل علي،،،قال لي تعاليني في شارع النيل،،،عازمك❤قولته ليهو لا انا صرفتا وعازماك💃💜،،قال لي هههه طيب ما مشكله،،مستنيك❤،،،،،ركبتا عربيتي،،واتصلتا على ماما قولته ليها ح أتأخر،،،قالت لي المهم خلي بالك من نفسك✨❤،،قولته ليها طيب،،،،،،وانا في الشارع،،رائد اتصل علي قال لي سواقتك بطيئه،،،قولته ليهو ماكده،،بس بسوق على مهلي عشان خاطر ماما❤،،،قال لي بس ماما،،،قولته ليهو وبابا ويس وعلوش واسامه وحبوبة ووجن وخالتو سارة والجيران🌚👊👊،،،قعد يضحك مساااااافة❤❤،،،،قال لي مانسيتي زول؟،،،قولته ليهو لا،،،أثناء مابتكلم معاهو كنتا بفتش في محبسي،،في الدرج،،،قولته لرائد خليك معاي،،،بقيت بفتش ومامنتبهه للطريق،،،فجأة سامعه بووري،،،،عاينتا قدامي دخلتا لي في عربيهه،،بقيت اصرخ ،،،رائد شغال لي ايناس،،،في شنوو،،،،،تاني ماحسيت بأي شي💔💔💔💔
الجزء 11
رائد فضل يقول الو الو،،،وهو سامع صوت العربات،،،أتحرك من شارع النيل،،،،وبقى ماشي لحدي ما لقى الحادث💔💔،،،،الناس الواقفة اتصلوا بالاسعاف،،،في واحد قال ليهم ما اظن تعيش البت دي،،،عاينوا ليها،،،وعاينو وش العربية بقى كيف💔💔ومنهم البقول لاحول ولا قوة الا بالله،،،،الناس كانو متجمهرين،،،،عربية الإسعاف وصلت،،،،،ونقلوني مستشفى()،،،،رائد اتصل على امو وكلمها،،،بعدين اتصل على بابا،،وقال ليهو يمشي يكلم ماما عشان ماتتخلع💔💔،،،،كلهم وصلوا المستشفى،،،،وماما كانت حالتها صعبة💔💔💔،،،بس خانه يدها في قلبها ودموعا حالفة لو تقيف💔💔وبابا كل ما دموعو تنزل بمسحا💔،،،،اسامة جااا مع حبوبة،،،،،قال لرائد ايناس مالا،،،الحادث حصل ليها كيف؟،،،قال ليهو كنتا بتكلم معاها بالتلفون ومتفقين على اساس نتلاقى،،،فجأه بقت تصرخ،،،ومشيت لقيت الحادث💔💔،،اسامة قعد في الأرض وقال لا حول ولا قوة الا بالله،،،ربنا يقوما بالسلامة ومايورينا فيها شر❤❤،،،،أما انا فكنتا في دنيا تانيه خالص،،،،كنتا في الانعاش💔💔،،،،يعني حالتي كانت صعبه بالجد💔💔،،،،،،،ماما قالت لبابا انا قلبي كان حاسس،،،،والله كنتا حاسة💔،،،كلو بسببك،،،لو ما العربية الفقر الجبتها ليها دي،،،ماكان حصل الحصل💔💔أحيي يابتي،،،،يارب ماتحرمني منها😭😭😭💔💔💔،،،يارب ماتحرمني منها💔💔،،،اسامة مسكها وقال ليها دا قضاء وقدر،،،ما في يدينا غير ندعي،،،،خليك قويةة،،،حبوبة قالت ليها ان شاء الله ربنا ح يقوما بالسلامة،،،،أن شاء الله،،،،،ماما بقت تبكي،،،اسامه ضماها وهو زاتو بكى💔💔،قالت ليهو بكره عيد ميلادها😭😭😭،،،،،،،،،بعد يومين من وجودي في المستشفى،،،،الدكتور جاا عشان يتكلم مع اهلي،،،،بابا قال ليهو خير يا دكتور،،،بتي مالا،،،،،،الدكتور قال ليهم عندها اصابه في الكتف اليمين،،،،بس الضغط طبيعي والسكر طبيعي في كدمات في الرأس،،،،بس مابنقدر نحدد أي حاجه حاليا،،لحدي ماتصحى،،،،،،ماما قالت ليهو يعني،،،يعني هي كويسة صاح،،،قال ليها أيوة الحمد لله،،،،بس ادعي انو مايكون في فقدان ذاكرة او كده،،،،قالت ليهو لالا ان شاء الله ح تبقى كويسةة،،،،،طول اليومين المضوا،،رائد واسامه وماما ووجن كانو ببيتوا في المستشفى💔💔💔،،،،،،،لحدي اليوم الرابع،،،حتى صحيت،،،الممرضة كانت جنبي،،،شافتني بحرك عيوني،،وبقول ماما،،مام،،ماما،،،،مشت نادت الدكتور وجات،،،الدكتور فحص لي،،،بعد فتحتا شوية كنتا حاسه بألم في راسي وكتفي،،،الدكتور قال لي حمد لله على السلامة،،،،مارديت ليهو،،،،قال لي متذكرة عملتي الحادث كيف؟؟،،،،قولته ليهو بصوت تقيل،،،كنتا كنتا طالعه من محل،،محل شغلي،،،قال لي اها وبعدين،،،قولته ليهو كنتوا سايقه وبتكلم بالتلفون،،،ااخخخ يا راسي،،،قال لي واصلي،،،قولته ليهو وو،،،ووفجأه دخلتا في العربية القدامي💔💔💔،،،،قال لي امممم،،،طيب حاسة بألم وين تاني،،غير راسك،،،قولته ليهو،،،كتفي،،،كتفي حاساهو ح يتقلع من محلو،،،قال لي لالا كان كده انتي تمام،،،،حمد لله على سلامتك❤✨،،،،بعد كم ساعه كده نقلوني غرفة تانيهه،،،،،،ادوني حقنه مسكنه للالم،،،،الدكتور طلع طمن اهلي❤❤،،،ماما بقت تبكي💜💜💜،،،قالت الحمد لله😭😭😭،،،طيب،،،طيب ينفع اشوفا؟؟،،،قال ليها بعد ساعه كده،،،،بابا مسكا وقال ليها الحمد لله،،،ربنا ما حرمنا منها،،،،رائد كان مبسووط بالخبر💜✨،،،وهو كان متكفل بكل المصاريف حقت المستشفى❤،،،،،رائد اتصل على امو وطمنها علي،،،قالت ليهو الحمد لله،،،ماح تصدق يارائد انا مبسوطة قدر شنووو❤❤😭،،،اها ح يخرجوها متين،،،،قال ليها لسه الدكتور ماحدد،،،،قالت ليهو طيب،،،انا وجيهان ح نجي بعد شوية،،،قال ليها تمام،،،لبعدين،،،قفل منها،،،،،ومشى على جهه غرفتي،،فضل يعاين لي من برة💜،،،،،،،،،بعد الساعه تمت،،،ماما جات غرفتي،،قعدت جنبي وبقت تبكي،،،باست راسي،،،فتحتا عيوني ببطء شديد،،،قالت لي حمد لله على السلامه حبيبتي،،،ماتتخيلي كنتا خايفه عليك قدر شنو،،،حسيت الدنيا واقفة في وشي ومضلمه،،،،كنتا خايفة اخسرك💔💔😭،،،،باست راسي تاني وخدي،،،قولته ليها ماما،،كملتيني بوس،،،بقت تضحك💜،،،قالت لي اسي حاسة بوجع او اي شي،،،قولته ليها شوية بس،في راسي وكتفي،،،قالت لي تبري من الألم ستي انا✨❤❤،،،،بعدها جاا بابا قعد جنبي وقال لي تاني ماف سواقة عربية خالص،،،قولته ليهو ههه لافي،،،،صحي عربيتي حصل ليها شنو،،،قال لي حالتا مستعصيهه،،،،في الورشة حاليا،،،ما قامت بالسلامة،،،قولته ليهو ربنا يقومها زي ما قومني ههه،،،،بعد طلعو،،جاا سمسم ووجن وامها وناس خالتو هاجر،،قعدوا معاي شويةة وطلعوا،،،،،،،،بعدها الم راسي خفا،،وكتفي كمان💜💜،،،،جاتني خالتو سارة،،،قالت لي حمدلله على سلامتك يابتي،،،،كيفك اسي كويسة،،قولته ليها الحمد لله،،،قالت لي ربنا يتم شفاك يارب❤ قولته ليها اميين يارب،،،،جيهان قالت لي شكلك اتغير خالص،،،،ماشفتي وشك من الكدمات💔،،،مسكينه،،،،قالت كلامها دا بطريقة مستفزة💔،،،خالتو سارة قالت ليها اس
كتي يا بت،،،،قالت ليها مابسكت ،،،وبعدين يلا ارح،،،وراي عرس صحبتي بعدين،،،،يلا قومي،،،قولته لخالتو سارة،،،شكرا لجيتك،،،انا كويسة❤،،،قالت لي طيب يابتي بنجيك وقت تاني،،،،،قولته ليها طيب،،،،،،بعد طلعوا،،قولته ياربي وشي يكون اضرر شديد؟💔💔ختيت يدي في وشي وبقيت امررها،،،،،،أثناء مابعمل كده،،،رائد جاا داخل،،،نزلتا يدي،،،قال لي قولته اجي بعد الناس تخف شوية،،،قولته ليهو اتفضل،،،قعد جنبي،،،وقال لي حمد لله على سلامتك❤❤،،عارف انا السبب،،،يمكن لو ما اتصلتا عليك وقتها...قاطعتو وقولته ليهو الحادث دا مكتوب،،،،عاين لي يدي الفيها الدبلة❤،،،قال لي ضروري يعني إنك تفتشي المحبس في زمن زي دا،،،قولته ليهو انا طلعتو الصباح لانو ضايقني،،،وقولته البسو بعدين،،،بس ما كنتا عارفة انو ح يحصل لي حادث،،،،قال لي كلو لخييييير💜💜،،،قرب مني وباس جبيني💜،،،قال لي اخليك ترتاحي طيب؟؟،،،قولته ليهو طيب،،،،بعد طلع انا نومتا❤،،،،،،،عديت اسبوع في المستشفى،،،وخلال الاسبوع دا،،،ماكنتا حاسة برجولي،،بس ما كلمتا الدكتور،،لحدي ما كتب لي على خروج،،،ماما قالت لي ح تنوري البيت😻😻،،،،قولته للدكتور،،،معليش بس انا عاوزة اعرف انا ليه ماحاسة برجولي💔💔؟؟،،،قال لي كيف يعني،،،،ليه ما اتكلمتي،،،ليك كم يوم حاسة بكده؟؟،،،قولته ليهو اسبوع،،،،شال الغطاء،،،عاين لرجولي،،،قال لي حركيهم كده،،،،حاولتا كذا مرة ماقدرتا احركم،،،قولته ليهو ماقادرة💔💔،،،بالجد ماحاسة بيهم،،،،الدكتور بقى يعاين لي وفي وشو علامات مابتبشر بالخير💔💔💔،،،،قال لي دقيقه،،،،ضربني كم ضربة في رجلي،،،حتى ماما قالت ليهو براحه عليها،،،قال لي حسيتي بالضربات دي،،،،رديت ليهو وانا الدموع مالية عيوني وصوتي مخنوق،،،قولته ليهو لا،،،لا،،،ماحاسة بشي،،،كأنهم ماجزء مني💔💔،،،،مسكتا يد ماما وقولته ليها ماما في شنو،،،انا ماحاسة بأي شي،،،ماقادرة اتحكم في رجولي😭💔💔💔،،،بقيت ابكي،وبعاين لرجولي،،،،ماما قالت لي أهدي اهدي،،،دكتور في شنو،،،بتي مالا،،،،الدكتور طلع نظارتو وقال لينا،،،رجولك اتخدرت او بمعنى طبي صحيح،،،اتصابت بالشلل💔💔،،،،بقيت اتنفس بصوت عالي وعيوني برزت لبرة💔💔،،،،قولته ليهو لالالا،،،كيف يعني،،،بقيت اصرخ زيادة،،،،وماما ماسكاني،،،وهي زاتا مصدومة💔💔💔،،،الدكتور طلعها برة،،،وفي ممرضتين جو مسكوني،،،،،الدكتور اداني حقنه مهدئه💔💔،،،بقيت اقول ليهو رجولي،،،رجع لي رجولي💔💔،،،،،،،طلعوا خلوني بعد الحقنة اخدت مغعولها💔💔،،،،،،،
______
الدكتور كلم اهلي بالحاصل💔💔،،،،بابا قال طيب يا دكتور،،في امل انها ترجعي تمشي من جديد؟؟،،،،أو لو ينفع اسفرها برة،،،،الدكتور قال ليهو مع التمارين والعلاج الطبيعي أن شاء الله،،ح ترجع تمشي،،،بس حاليا حالتها النفسيه ما لازم تتأزم،،ضروري كلكم تكونو واقفين جنبها،،،تدعموها معنويا❤❤،،،لازم،تبعدوها من اي توتر ممكن يدهور حالتا،،،،وخلو املكم في ربنا كبييير❤❤،،،ماما كانت بتعاين للدكتورة ولبابا وكأنها مامصدقة البحصل،،،،يعني بين يوم والتاني،،،حصلت كل الحاجات دي💔💔،،،،،اسامة جاا داخل الغرفة،،،،لقاني راقده ودموعي نازلة،،،مسح لي دموعي وقال لي شينه لما تبكي💔قولته ليهو بصوت باكي شفتا الحاصل لي،،،،قال لي كلمتني آية💔،،،دي كلها اقدار مكتوبة،،،المثل بقول ليك شنو،،،المكتوب على الجبين لازم تشوفو العين،،،المهم خليك قوية عشان أمك❤ ماشفتي حالتا كيف،،،،انتي لازم ماتتضعفي قداما،،،،خليك عارفة انو ربنا بحبك،،،عشان كده ابتلاك❤،،،،قولته ليهو الحمد لله،،،،،انا ما معترضة،،،بس،،،،بس بالجد مصدومه💔،،قال لي حتى انا مصدوم ويمكن أكتر منك،،،بس انتي عشان ترجعي تمشي،،لازم ماتيأسي،،،ولازم تحاولي مرة واتنين وعشرة،،،،صدقيني لو قويتي نفسك،،،ح ترجعي احسن من الاول❤❤❤ابتسمتا ليهو وانا بتقطع من جوه،،،،،،،،بعد حكاية ساعه،،،وجن جاتني،،،قالت لي ح ارتاح من وشك في الاوتيل،،،،قولته ليها وجن ماتحاولي تعملي الموضوع عادي،،عارفاهو صعب عليك،،زي ماهو صعب علي،،،بس،يلا الحمد لله،،،ضمتني وبقت تبكي،،،قولته ليها خلاص،،،بكرة ارجع وامشي واجننك،،،فكتني وطلعت برة،،،لأنها ماقدرت تستحمل،،،،،،،طول اليوم لا،شفتا بابا ولا حتى ماما،،،،،،،جاتني خالتو رانيا واخواني💜✨،،لما شفتهم نسيت اي حاجه،،،قالوا لي سلامتك😿،،،قولته ليهم تسلموا لي،،،خالتو رانيا قالت لي والله كل يوم بكون جاياك،،بتحصل حاجه تعطلني،،،،قولته ليها ما مشكلة،،،،قعدوا اتونسوا معاي شوية ومشوا،،،،،،،رائد جااني بليل،،،مع انو الزيارة ممنوعه بالليل،،بس ماعارفاهو دخل كيف،،،،،،ملامح وشو كانت متغيرة،،،قولته ليهو شكلك كده عرفتا الحصل صاح💔،،،قال لي امممم،،،،،واتكلمتا مع الدكتور،،،،يعني مع العلاج الطبيعي ح ترجعي احسسن صدقيني،،،اهم حاجه يكون عندك صبر💜،،،وماتفكري في الحاجات الكعبه💜❤،،،طلعتا الدبله من يدي،،وختيتا ليهو في يدو،،،قولته ليهو رائد انا مامتأكده ح ارجع أمشي ولالا،،،وأنت ماممكن تربط حياتك بواحده مشلولة💔💔،،،،والحمد
لله اننا لسه على البر💔،،،
،انا اسفة مابقدر اظلمك معاي،،،،شكرا لوقفتك معاي ومع اهلي الفترة الفاتت❤،،،،،بس من سابع المستحيلات نكمل سواا،،وأنا ماعارفة نهايتي شنوو💔💔،،،ضحك ضحكه خفيفه كده،،،قال لي شايفه،،،قبل كده قولته ليك انتو البنات كلكم واحد💔،وانتي قولتي لي لا،،وانو وجهه نظري غلط وح تغيريها💔،،،،،،قولته ليهو الكلام دا فعلا صاح،،،بس انا حاليا مشلوله،،،ح تتزوجني ليه،،،ح تربط حياتك بي ليه💔💔،،،مسك يدي الشمال،،ولبسني الدبلة❤،،،قال لي وانا ما ح اتخلى عنك لمجرد انك مشلوله،،،حتى لو ما رجعتي ومشيتي،،انا عاوزك،،،عاوزك علشان في اسباب تانيه كتيييرة مخلياني متمسك بيك❤،،،،قولته ليهو رائد ماوقت المواقف البطولية،،،دي حياتك،،،،قال لي القصه ماقصه اني،بطل،،،القصه هي اني سندك،،،وعايزك حلالي💜💜،،،،كنتا عايزة اتكلم،،قال لي الله يخليك ماعايز رد اسي،،،،،،وعرسنا ح يكون في الموعد الاختارتو امك💜،،،،قولته ليهو ماموافقة💔،،،قال لي ارتاحي اسي،،،المواضيع دي ليها وقت تاني❤❤،،،،،،،،
_____
تاني يوم الصباح الدكتور مراا علي وقال لي امبارح حالتك كانت صعبه ما قدرنا نخرجك،،بس اليوم ح تطلعي وح تكون معاك دكتورتك متخصصةة العلاج الطبيعي💜،،،قولته ليهو شكرا❤،،،،،،بعد شوية في ممرضة جابت لي الكرسي المتحرك💔💔،،،كنتا بعاين ليهو بإشمئزاز وااضح💔💔جاا اسامة داخل،،،قال للدكتور ممكن نمشي بعد كده؟،،الدكتور قال ليهو اكيد،،،بس،ساعدها تقعد في الكرسي💔،،،اسامة لما شاف نظراتي للكرسي💔💔💔،،،قال ليهو ماف داعي للكرسي،،،قومني،،،وقال لي وزنك كم؟؟،،مارديت عليهو،،،قال لي الله يرحم ضهري ههه،،،وشالني❤،،،،،،،كنتا ماسكه فيهو قوي،،،لحدي ماطلعنا برة،،كان في بابا ووجن ورائد💜،،،ماما جات قرصتني في خدي،،،قالت لي ح تبقي كويسة اممم❤😿،،،قولته ليها ان شاء الله،،،،اسامة ركبني في العربية واتحركنا،،،،،،،وصلنا البيت،،،نزل شالني،،،وداني غرفتي،،،،قولته ليهو اسفة تعبتك💔،،،قال لي من متين الاحترام دا😹😹👊،،،يلا اخدي راحتك،،،انا بجي اشوفك المساء،،،قولته ليهو اوكي،،،،بعد طلع جات ماما وبقت تبكي💔💔،،،قولته ليها ماما عليك الله خلاص،،،أنا كويسة،،،بطلي بكا😹،،،قالت لي بتقولي كده عشان ما اشيل همك صاح💔،،،،قولته ليها هههه لالا والله،،،بس انا نعسانه🌚اطلعي خليني انوم،،،قالت لي طيب،،،ح انوم معاك،،،قولته ليها ماما😹😹😹👊،،،ماتخافي والله بتك كويسة❤،،،باستني في خدي وطلعت،،،بعد طلعت انا انفجرتا بالبكا💔💔💔💔

بكيت قدرتي💔💔،،،،بعدين حاولتا انوم💔💔 بس ما قدرتا،،،الأفكار الشينه ماخلتني في حالي،،،وإحساس انو رجولي ما ح تتحرك تاني مؤزمني جدا💔💔،،،،كنتا مغمضه عيوني ودموعي نازلة💔💔،،،،،،حسيت بحركة زول في السلم،،مسحتا دموعي وعملتا روحي نايمة،،،،كان بابا،،،لانو ريحة عطرو فاحت في الغرفة💜،،،ختا حاجه في التربيزة وطلع،،،فتحتا عيوني براحه،،عاينتا على جهه التربيزة،،،كانت كرتونة تلفون💜،،،،بعد شوية ماما جات لقتني صاحيه،،،قالت لي ننوستي،،،ماقدرتي تنومي صاح،،،ابوك جاب ليك تلفون،،لانو تلفونك ما اتلقى💔،،،واتصلتا على اسامة عشان يستخرج ليك الشريحه💜قولته ليها،،تمام،،،بابا لسه تحت؟؟،،،قالت لي رجع بيتو عشان يرتاح💕،،،ووجن كمان رجعت،،،بس في رائد،،،قال عاوز يطمن عليك💜،،،قولته ليها ماعايزة اشوفو،،،قالت لي ليه بس،،،،ايناس،،رائد كان خايف عليك لدرجه ماتتخيليها💕✨،،،،انا شفتا الحاجه دي في تصرفاتو وعيونو❤،،،قولته ليها ماما بليييز خليني براحتي،،،رائد يستاهل واحده كامله❤ ماناقصهه💔،،،قالت لي ماتقولي على نفسك كده💔،،،انتي الف مين يتمناك،،،،قولته ليها زمان،،،ما اسي💔،،،،قالت لي ايناس،،،قولته ليها ماما انا راضيه باللي فيني❤،،،بس كمان ما ممكن اكون انانية،،،،علشان كده لازم اخلي رائد،،،وكل واحد يشوف طريقوو💜،،،،فجأه باب غرفتي اتفتح،،،،كان رائد،،،،قال لي بس انا عايز طريقنا يكون واحد❤،،،،ماما قالت لينا طيب بعد اذنكم،،،،نازلة أشوف الدكتورة اتأخرت ليه،،،،بعد ماما نزلت،،،رائد جرا ليهو كرسي،،،وختا يديني على خدودو،،وفضل يعاين لي💜،،،،قولته ليهو بتسحرني❤❤👊👊،،،قال لي ههه،،،طيب ما ح اعاين ليك،،،قولته ليهو رائد انا ماعايزة اتزوجك،،،انا خايفة يجي يوم وو....قال لي وو أقول ليك ندمان أني اتزوجتك،،أو اتحملتك صاح؟؟،،،قولته ليهو صاح،،،قال لي ح ابقى ما راجل لو قولته ليك كده،،،قولته ليهو وانت حاليا علشان راجل عاوز تتزوجني وماتخزلني،،،شكرا بس انا ما محتاجه شفقه منك💔،،،قال لي انتي ليه معتبره الحكاية كده،،،،،قولته ليهو علشان هي فعلا كده،،،،،ماف تفسير غير كده،،،قال لي بس انا عندي تفسير تاني💜،،،بس ماعاوز اقولو اسي،،،،كل حاجه في وقتها حلوة❤قام طالع،،،،،،قولته ليهو رائد،،،قال لي نعم،،،قولته ليهو ولا شي،،،،بقى يضحك💜،،،،وطلع من غرفتي،،،،،،كان لابس ليهو بنطلون كحلي وقميص كحلي نفس الدرجةة،،،وفاكي كم زرارة❤،،،،،،سرحتا شوية،،وغرقتا في النوم✨💕💕،،،،،،،،،،،،،،مرت الايام والدكتورة كانت بتجيني تلاتة مرات في الاسبوع،،،بتعمل لي علاج طبيعي،،،،،كنتا بضغط على نفسي شديد💔💔،،،،وبعد هي تمشي بحاول اعيد التمارين براي❤،،،،،،،بعد حكاية اسبوع،،ريم ومهند،،،ونص دفعتي من ناس،الجامعه💕❤ومي جات من شهر العسل،،أول ماشافت حالتي قعدت تبكي زي الشافعه💔💔💔💔،،،يوم بالصباح تلفوني رن،،،رفعتو بدون أشوف الاسم،،،قولته الو،،،،،جاني صوت رائد وهو بقول لي،،،الله على جمال صوتك💜فتحتا عيوني،،،وصحصحتا شويةة،،،قال لي الو،،قولته ليهو اي معاك،،،قال لي ههه مقاس رجلك كم؟؟،،قولته ليهو هم وينهم رجولي💔قال لي جاوبيني بس،،،قولته ليهو 38،،،قال لي رجلك حقت اطفال ياخ،،،،طيب بتصل عليك بعدين،،،،فقلتا منو،،،ورجعتا نومتااا،،صحيت بعد الضهر بصوت جوطةة،،،،اتصلتا على ماما،،،ردت لي بحبيبي،،،قولته ليها دي شنو الجوطة دي،،،قالت لي جابو شيلتك،،،قولته ليها ماما انا جاده،،،قالت لي انا كمان جاده،،،جابو شيلتك،،،،بقيت في حالة عدم استيعاب،،،قولته ليها شيلة شنو،،،دا كلام شنوو دل؟؟،،،قالت لي انا متفاجأه زي زيك،،،،كده برجع ليك،،،قفلت الخط،،وأنا بقيت قاعده على اعصابي😪💔،،،،،،،بعد شوية ماما جاتني ومعاها خالتو سارة،،،،،،،،،لما شفتها ابتسمتا ليها،،،جات قعدت جنبي،،،قالت لماما جايه أسوق مرت ولدي يا اية💜💋،،،،قولته ليها في شنو ياخالتو سارة،،،قالت لي رائد طلب يدك من ابوك،،،وعقدكم الجمعه الجاية دي💕،،،انا يابتي والله ردتك ودخلتي قلبي💋💋💕،،،،وماعايزة غيرك لولدي💜،،،،شوفتا فيك ام اولادو،،وبتي الماجبتا زيها❤،،،،قولته ليها يا خالتو سارة كلامك على العين والراس،،،بس انا ماعايزة اظلم رائد،،،،،،مقدرة تعاطفكم معاي،،،بس والله صعبه،،،صعبه علي شديييييد💔،،،قالت لي ماتقولي كده،،،كلامك دا بزعلني،،،،رائد ولدي وانا عارفاهو،،،لو عارف نفسو ماقدر مسؤوليتك،،،كان أعتذر ليك زمان،،،،،وكان ما جازف،،،بس هو شكلو عندو حاجه ليك،،،ومتمسك بيك💜💜💜،،،،،نزلتا راسي،،،،وفضلتا ساكته،،،باست راسي وقالت لي الله يرضى عليك يابتي،،،وبالمناسبه جبتا ليك الشيلة على ذوقي❤❤ماما قالت لي شيلة الهنااا💜💜،،،،بعد نزلو،،شلتا تلفوني واتصلتا على رائد،،،،أول ما ردا،،،قولته ليهو انت بتتصرف على كيفك،،،عقد وشيلة،،،رائد ماممكن معاك ياخ،،،،الغي اي حاجه،،،افهم يابشر انا ماعايزااااااك،،،،سكتا مسافة مستنياهو يتكلم،،،قال لي خلصتي؟،،،،ما رديت ليهو،،،قال لي افهمي يااااا بشر،،،انا عاي
زك❤،،،،وعلى فكرة كلمة بشر طالعه منك زي الشهد💕،،،قولته ليهو شهد في عينك،،،،قفلتا الخط في وشو،،،اتصلتا على اسامه،،،قولته ليهو تعال لي انا محتاجاك😭💜💜💜،،،،قال لي مالك في شنووو،،،قولته ليهو تعال بس😭💕،،،قال لي طيب مسافة الطريق بس،،،،،
______
جاني بعد ساعه،،،لقاني نافخه وشي،،،قال لي مالك وقعتي قلبي،،،في شنو،،،قولته ليهو جابو شيلتي،،وعقدي الجمعه الجاية،،،قال لي عارف😹،،،وين الجديد،،،قولته ليهو كيف يعني عارف،،،قال لي يعني عارف،،رائد كلمني وابوك كلمني💜💕،،،وزي ما قولته ليك الولد مزة ابن مزة،،،واخلاقو انضف من حياتي وحياتك😹😹👊،،،،يعني من الاخر عريس مابترفض،،،الا لو انتي مجنونه،،أو متخلفه عقليا😹😹،،،،قولته ليهو سمسم،،رائد بعمل كده بدافع الشفقه،،،قال لي لا والله،،،انا قعدتا معاهو،،،طريقة كلامو عنك مابتوحي بكده خالص،،،وصدقيني لو كان بكذب في حرف بس انا كان عرفتو💕،،،،قولته ليهو طيب انا خايفة،،،خايفة عديل كده،،،،قال لي بطلي أمور البايرات دي😒،،،ماف حاجه بتخوف،،،انتي المفروض تكوني مطمنه،،،،،،لانو معاك راجل❤ ماكيس جوافة👊👊،،،،قولته ليهو هو من ناحية راجل فهو راجل،،،بس......قال لي ماتبسبسي😒👊👊،،،اصلا الفارغة اتحسمت❤❤💃،،،،قولته ليهو بطل،،،قال لي أمور القونات👊👊😹😹😹😹،،،،انا راجع الاوتيل،،،نتلاقى،،قولته ليهو تمام،،،،،،،ماما جات شايله شنطة ومعاها مي وفاتن وخالتو هاجر،،،شايلين شنط✨،،،،قولته ليهم ديل شنوو،،،مي،قالت لي الشيله،،،ماشاء الله رهيييبة❤❤،،،وبقت تطلع لي في التياب والشباشب وارواق النوم😷وملابس البيت،،،،فاتن قالت لي عقباااااالي يارب،،،قولته ليها اتلهي خلصي جامعتك أول،،ماتبقي زي ناس،،،مي حمرت لي😷😹😹👊،،،ماما قالت،،اها موضوع حفله الحنه كيف،،،قولته ليها حنه شنوو،،ماعايزة اي حنه انااا،،،،،قالت لي انتي جنيتي،،،قولته ليها بالجد والله،،،وماعايزة اعمل زفاف،،،،خالتو هاجر قالت لي ليه كده يابتي،،،قولته ليها البس زفاف واقعد في كرسي متحرك،،،ما عاوزة😹😹،،،ماما قالت لي طيب تمام،،،بس غصبا عن عينك ح اعمل ليك جرتق😒قولته ليها،شرط يكون في البيت،،،قالت لي لا طبعا،،في صالة وماعايزة نقاش،،قولته ليها ياماما😟،قالت لي هسسسس😒👊،،،،،،،مي قالت لي يابختك برائد💕💕،،،قولته ليها ايشمعنا😷،،،قالت لي بنات اهلنا بحلموا بيهو حلم اقسم بالله😹😹😹💔،،،سبحان الله طلع من نصيبك❤❤❤💕،،،،قولته ليها يحلموا ويلقوا العافية،،،انا كمان سبحان الله بحلموا بي💃❤،،،ماما قالت لي بايرة😹😭😹😭😹😭😹😭،،وطووول عمرك سنقل😹😹❤،،،،فضلنا نتونس ونضحك الليل كلووو❤❤💕،،
______
تاني يوم،،كان يوم تلاتاء صحيت بحركة زول في الغرفة،،فتحتا عيوني لقيتو رائد،،قال لي صباح الخير،،رديت ليهو بإبتسامة صباح النور،،،فجأه النوم طار من عيوني وبقيت اصرخ،،،قولته ليهو رااااائد،،اطلع برة،،،كيف تسمح لنفسك تخش علي وانا كده،،،جريت الملاية واتغطيت،،،كنتا لابسه فنيله رماديه كت😷❤و شعري طاير،،،،حالتي كانت صعبه،،بقى يضحك فيني،،،قال لي عادي عادي،،،،اصلا كلها ايام ويكون الوضع بينا عادي،،،،قولته ليهو ههسسس،،،أمشي اطلع برة،،،كان ماسك علبة في يدو،،،قعد جنبي في السرير وفتح العلبة،،،مسك يدي الشمال،،،لبسني 6غوايش❤،،ومحبس وساعه✨،،،وطلع السلسل،،كان عاوز يلبسني ليهو،،،رجع غير رايو،،،قال لي البسي براك،،،،بما انك قولتي مابتحبي الدهب،،،جبتا ليك حاجه بسيطه بس❤،،،،،ماعايزك تطلعي الدهب دا نهائي💕❤،،،،حلو عليك💕💜،،،،،قولته ليهو رائد اطلع بررررة،،،،ماشايف شكلي،،،حرام تشوفني بالمنظر دا،،،يلا برررة،،،قال لي طيب طيب،،،،،طلع بره وقفل الباب،،نزلتا الملاية مني،،واخدتا نفس،،،تاني جاا راجع قال لي متأكده عاوزاني امشي🌚،،،قولته ليهو بصرخه رااائد،،،وفنيتو بالجداعه،،بقى يضحك طلع وقفل الباب،،،،،،ابتسمتا،،ورجعتا اتغطيت💕💕😹😹

ماما جاتني بعد ساعه كده قالت لي قومي الحمام،،،قولته ليها تعبانة يا ماما خليهو بعد شويةة،،،،قالت لي بطلي كسل،،،،انتي عرسك بعد يومين،،،عايزة اشيل ليك جسمك،،،قولته ليها بخوف ماما ماعايزة،،،بالجد تعبانة،،،انوم شوية واصحى،،،قالت لي لا،،،يلا،،،،دخلت جهزت الحمام وجات طالعهه،،،قومتني وختتني في الكرسي،،،،انا طلبتا يجيبو لي الكرسي،،عشان ما كل الناس ح تشيلني زي اسامه❤،،،،ماما دخلتني الحمام وبدت تشيل لي جسمي،،،،بعدين حممتني ولبستني فستان كده خفيف،،،،طلعتني برة،،،،عملت لي ماسك زبادي بالكركم في وشي💜،،،ولفت لي شعري الطاير🌚😹،،،،قالت لي الحمد لله انك ما محتاجهه شغل كتييير،،،قولته ليها عربية انا🌚😹😹،،،،كيف ما محتاجه،،،،قالت لي كلمتا هاجر تجيب ليك الحنانة يوم الخميس،،،،وبنات الكوافير الجنبنا ديل بجو يعملوا اللازم❤،،،،،،سكتا شوية وقولته ليها ماما انا ما كان نفسي اتزوج بالطريقة دي💔،،،،وحتى انتي ما كان نفسك كده،،،،بس الحصل💔،،،قالت لي ماتفكري في الموضوع،،،،انتي عروس حاليا ولازم تكون اعصابك هادئة علشان الضغوطات دي ماتظهر في وشك،،،اتفقنا❤،،،قولته ليها اتفقنا💕✨،،،،،،،باقي اليوم جات وجن قضتو معاي رقدت جنبي في السرير وعملت ماسك👊😹💔،،،،قالت لي ناوية اطفيك يا صحبتي😹😹،،،قولته ليها مابنطفي انا😷❤،،،،قالت لي يازولة ماتكوني واثقة من نفسك للدرجه دي،،،اسي عليك الله في عروس وشها جعان زي وشك دا😹😹😹😹😹💔💔،،،،قولته ليها وجن😒،،،قالت لي بالجد يااخ،،،جضومك حقت زمان لما كنا في الثانوي كلها انتهت،،،تتذكري لما البنات كانو بقولوا ليك ام جضوم سمينهه😹😹😹😹😹😹😹😹😹😹😹😹،،،،ياااخ قعدتا اضحك ضحك،،،،ضربتها بالمخده،،،قولته ليها ايام مابتتنسي💕💕💕😹😹،،،،قالت لي طيب يا صحبتي خلينا جادين شوية،،،انتي بعد يومين بالظبط ح تبدي حياة جديده،،ومختلفه تماما عن حياتك دي،،،،،السؤال هل انتي مستعده ليها؟؟،،،،قولته ليها لا،،،،وجن انتي عارفة انو ما ح يلمسني،،إلا ارجع امشي من جديد💕،،،،قالت لي ودي،الحاجه المخلياني متأكده انو بحبك ما كلام ساي💜قولته ليها حبة في نص راسك👊😒،،،،قالت لي بالججد والله!😹😹،،،هو عايز يكون جنبك لحدي ماتبقي كويسة،،عشان يظفر بيك حبيبتي انا😪❤❤💋،،،،قولته ليها اسكتي عليك الله،،ولا أقول ليك،،قومي طيري بيتكم،،،قالت لي اساسا طايرة😹،،،،،قامت دخلت الحمام غسلت وشها،،،وجات عدلت لي رقدتي❤،،،قالت لي يلا نتلاقى يوم الخميس،،،بكرة مابقدر اجيك،،،،قولته ليها ليه مالك😒،،،قالت لي عندي مشوار مع مهند،،،المهم يااخ نتلاقى يوم الخميس،،،،باستني في خدودي ونزلت✨،،،،،،،كنتا حاسة بألم نهاية ضهري،،،،يمكن علشان حاولتا اقعد كم مرة💔«طبعا الزول المشلول بكون زي البيبي،،،،ضهرو لين مابستحمل»،،،،،،،،،سبحان الله التقول ش ماما حست بي،،،،جاتني،،،وعملت لي تدليك خفيف في نفس الحته الفيها الألم💜،،،قالت لي تاني لماتكوني عايزة تقعدي كلميني علشان اخت ليك كم مخده وراا ضهرك❤،،،قولته ليها حاااضر،،،،،قالت لي شكلي كده ح اغير راي والغي عرسك دا،،،قولته ليها لييييه،،،قالت لي البيت ح يفضى علي💔 ح أكون قاعده برااااي💔💔،،،،قولته ليها طوالي أفتش ليك عريس😹😹،،،قالت لي لا انا عايزة نسخه منك😿❤❤،،،،قولته ليها ماما الله يخليك،،ماتقولي كده،،اسي ببكي ليك😭😭💜💜،،،،،قالت لي ههههههههههههه،،،،اصلا ح تبكي،،بس ما اسي،،،،يوم تجيبي بت وتمشي تخليك💔💔،،،
____
يوم الاربعاء جووني صحباتي«سلمى،،اريج،،ليلى،،،وعد»،،ماما كانت عازماهم قهوة❤💋،،،،وجابو معاهم دلوكهه💜،،،،ماما اتصلت باسامة عشان يجي ينزلني تحت،،،دي كانت المرة الاولى الانزل فيها مما جيت من المستشفى❤اسامة رقدني في الكنبه رقده مريحه،،،،،وطلع💕عندنا صحبتنا كده مجنترةة وفصيحه وقليله ادب😹😹👊،،،،قالت لي وشك صاري كده مالو،،،خايفة من ليلة الجمعه😹😹،،،قولته ليها سلمى😷💔،،،،باقي البنات بقوا يضحكوا،،،بقت تغني اغنيه أمينة حقت واخيرا اتجوزت😹😹😹😹💔،،،،طبعا بدايتا«مبروك عليا الفرح وعريسي والدخله😹😹👊لالالالا»،،،، وعد قالت ليها اسكتي يااخ،،،،سلمى قالت لماما صحي اسكت يا أيه،،،ماما قالت ليها ماتشتغلي بزوول،،،قدام وراا اعدام💃💃❤❤،،،ياه صحباتي ديل ماتوا من الضحك😹😹😹😹😹😹💔قضوا معاي يوم حلووووو،،،،سلمى قالت لي وريني صورة العريس🐸قولته ليها والله ماعندي ليهو صور،،،ثواني اخش الفيس،،،اشوف ليك صورو،،،دخلتا الفيس،،،وخشيت صفحتوو،،،،كان منزل صور دمااااار❤❤😹،،،،سلمى قالت لي لي ايناس حقك صععب😭😭😭،،،بالجد ياااخ،،،اححححححاااا،،،،قولته ليها اححا وقلبي زحاا💋😹😹😹😹❤،،،،،باقي البنات شافوا صورو،،،،اريج قالت لماما يا خالتو اية،،،الشي دا عندو أولاد اهل🐸،،،استغفر الله😭😭💔ماما بقت تضحك قالت ليها اي💔😹😹😹تعالوا بس اختاروا❤😙،،ليلى قالت ليها على قولك قداام😹❤❤❤🐸،،،،،،،،قولته ليها لولة انتي مش مخطوبة😭😹😭😹😭😹،،،،قالت لي نفسخ
الخطوبة عادي المشكله وييين 😹😹😹💔،،،،،،،طلعوا مننا بعد العشاء،،،ياه ظريفات بشكل ماعادي❤❤❤😹،،،،،تاني يوم من الصباح،،الحنانه جات،،،،ماما قالت لي ح تكوني راقده عشان ضهرك مايوجعك،،،،انا اخترتا ليك رسمه عروس،،لكن بسيطةة💜،،،قولته ليها ماف داعي ارسم رجولي💔كده كده ما ح اقيف على حيلي عشان اعكس منظرهم💔،،،قالت لي يااخ ماتقولي كده،،،،،قالت للحنانه ابدي ليها💜،،،قالت ليها طيب،،،،،مي جاتني وبقت تونس فيني،،،،قالت لي رائد من اول امس جاري وراا موضوع الصالة والحفلة،،،قولته ليها ماكان في داعي،،،قالت لي عارفة الحفلة بتاعت الجرتق دي بمنوووو؟؟،،،قولته ليها لا،،،قالت لي بإنصاف مدني😻😻😻،،،،قولته ليها انصاف عارفة العروس مشلولة😹😹😹👊،،،قالت لي ياخ تف👊😒،،المهم عايزة اوريك دا،،فتحت تلفونا وجابت المعرض،،،،قالت لي عايني الحنه في راجلك تهبل كيف😻😻😻😿👊،،،مسكتا منها التلفون،،،و يا حلاوة الحنه في يدينووو❤❤،،،،والجلابيه عليهو😪❤❤❤❤❤👊،،،شفتا الصور كلها وكانت ظاهرة ليهو وجنهه صعنونة😹❤،،،قولته لمي هو عندو وجنات بالله😪،،،قالت لي اي بس خفيفه😹👊،،،،،،المرة خلصت لي،،،وقالت لي نومي،بعد كده،،،،وقالت لمي بعد تنشف غسلي ليها رجولا ويدينا واعملي ليها شوية زيت عشان النوورة❤قالت ليها طيب،،،،،انا نومتااا،،،،لما صحيت لقيت مي غسلت لي الرسمة،،وشكلها حلوة💜شلتا تلفوني وصورتها،،،،رسلتها لوجن،،،،قولته ليها ياكلبة وينك لاسي،،،رسلت لي ايموجي قلب احمر❤،،،وقالت لي الحنه فيك تلخم وتبشتن وتشتت العقل😭💜💜💜ماشاء الله بس،،،،قولته ليها ويين انتي😒،،،قالت لي في الشغل،،بطلع بعد ساعه،،قولته ليها مستنياك😒👊،،قالت لي تمام،،،قفلتا الشبكهه،،،وبقيت اعاين لغرفتي✨،،،،قولته ليها ح اشتاق ليك💜💜،،،،اسي معقولة اخليك عشان أمشي اشارك زول تاني في غرفتو،،دي قلة ادب دي😭😭💔،،،ماما جاتني قالت لي بتتكلمي برااك🌚😹😹،،،كانت راسمه يدينا❤،،،قولته ليها واااي ياماما،،ماشاء الله،،،،الرسمه❤❤❤😭،،،قالت لي قولته اعزك واتحنن😅،،،حلوة؟؟؟؟،،،،قولته ليها فظيعه ماشاء الله💜✨وجن جاتني ورسمت برضو❤ كانت مبيته معاي💕💕💕❤،،،،،،،،،المساء كده،،رائد اتصل علي،،،قولته ليهو انت وين ليك يومين😿،،،قال لي الله اكبر❤،،يعني فقدتيني😅❤،،،قولته ليهو ااا ماكده،،،بس عايزة اعرف عزمتا ناس كتار ولالا،،،،قال لي اممم ناس خالتي واصحابي واعمامي واولادهم،،،والجيران وبس❤،،،قولته ليهو كتااار ياخ👊👊،،،مافكرتا في منظري وأنا لابسة توب الجرتق وقاعده على الكرسي😿💔💔،،قال لي كرسي شنوو،،،انسي حكاية الكرسي دي خااالص،،،قولته ليهو اها ح اجي بشنووو مثلا؟،،،قال لي ح تجي بين يديني❤❤

قولته ليهو كيف يعني😨،،،،قال لي إيناس لمن نتلاقى بكرة ح تفهمي،،،وراي مواضيع بخلص فيها تمام،،،يلا تصبحي على خير❤،،،،قولته ليهو تلاقي الخير،،،قفلتا منوو،،،وقعدتا اقول يعني،،يعني ح يشيلني قدام الناس😨،،،لالا مستحيل اخليهو يعمل كده،،،ووبعلي،،،عاوز يعمل لي فضيحه قدام اهلي واهلللو،،،يلا هو اصلا شكلو مابخجل👊👊👊😭،،،،الليل كلو انا ببرطم بالسيرة دي👊👊👊😿،،،،،صباح الجمعه🍁،،،،وجن جات تصحيني،،،ابيت اصحى ليها،،،قولته ليها ياحقودة خليني اشبع من سريري💔💔😭😭،،،ناسية انو اليوم اخر يوم،،،قالت لي عليك الله بطلي أمور الاتراك دي،،مابتشبهك زاتا🐸،،،،يلا قومي،،،وانا نهائي ابيت اقوووم،،،،،قالت لي طيب خليك راقده،،،نزلت تحت وجاتني راجعهه،،،مسحت لي وشي بالزبادي😭💔💔وكان بارد تلج بس،،،قولته ليها ياكلبه وشي ح يحمر😭😭😭،،،،قالت لي يحمر ساااي💔😹😹😹اصلا انتي مابتخجلي،خلي يحمر من الزبادي ما من الخجل😹😹😹💔،،،،،قولته ليها بلااا يخممممك😭😭💔اصبري،لماما بس😭💔👊،،،قالت لي هي القالت لي اعمل كده على فكرة🐸😹😹😹👊،،،،بعد شوية ماما جات شايلة بخور،،،،بخت لي ملابسي كلها❤❤،،،آخر شي بخرت لي توب الجرتق،،،،قالت لي جبتا ليك فستان احمر💋،،،بدل تلبسي كارينا واسكرتي💜،،،قولته ليها ماما،،الله يخليك لي بسسس❤❤❤😭،،،،،،بعدين وجن قالت لي قومي احممك🐸،،،،قولته ليها تعالي قوميني،،،اتسندتا عليها هي وماما لحدي ما دخلنا الحمام،،،وجن حممتني وغسلت لي شعري💜،،،،طلعنا من الحمام،،،لقينا البت البتكوي جات،،،،جففتا شعري وقعدتا ليها عشان تكوي لي،،،قالت لي لو حسيتي بتعب كلميني اوقف مكوة وترتاحي شوية،،،قولته ليها طيب💕،،،،أثناء مابتكوي لي،،،بابا جاا ومعاهو يس وعلوش💜،،،،بابا قال لي كيييفك ومشتاقين💕💕💜،،،،قولته ليهو كويسة وكتيييير💕😹،،وين مختفي😿،،،قال لي والله كنتا مسافر،،رجعتا امس بليل،،،قولته ليهو حمد لله على السلامه،،قال لي الله يسلمك،،،علوش قال لي وينو الدبدوب القولتي ح تجيبي لي زيوو😿👊،،،قولته ليهو نسسسيت😅بس ما مشكله شيلي الدبدوب حقي،،،لحدي ما اجيب ليك واحد،،ترجعو لي،،لكن على شرط تحافظ عليهو❤قال لي يا سلااااام❤❤😻طيب،،،،بحبك،،،،قولته ليهو انا اكتررر والله❤،،بابا قال ليهم طيب ارح ننزل نونس خالتكم اية شوية❤،،،،،بعد نزلوا،،،البت كوت لي جزء مابطال من شعري،،قولته ليها عايني انا فترتا،،،،قالت لي طيب اساعدك عشان ترقدي،،قولته ليها لالا بس جيبي لي مخدتين ختيهم وراا ضهري💜،،،قالت لي جدا،،،،،،،،تقريبا خلصت لي،شعري في تلاتة ساعات❤،،،،ماما كانت عامله غداء،،وماعازمه ناس كتار،،،،بعد اذان الضهر سامعه الزغاريد💜💜،،،،وجن جاتني فوق قالت لي عقدو يا ايناس عقدو😭😭❤❤❤❤❤❤وحضنتني وبقت تبكي،،،حتى انا بكيت،،ماعارفة البكاني شنوو،،،،بس مسكتها وبكييت❤❤،،،،جات ماما برضو بكت معاي،،،كنتا حاضناها فترة طويلة❤❤ حسيت نفسي ماعايزة افكها💔،،،،،اسامة جااا فوق وهو شايل كاميرا،،،قال عاينوا العروس بتبكي،،،اخيرا بورتا اتفكت❤😹😹😹،،،،قفل الكاميرا وجااا حضني مسااااافة❤❤قال لي بعد كده ماف باير غيري😹😹👊،،،،،حبوبة زغردت قدرتا ونزلت❤❤ماما قالت ليهو آدم وين،،،قال ليها والله خليتو واقف بتكلم مع رائد❤،،،طيب انا نازل،،،أشوف موضوع الغداء دا،،،،ماما قالت ليهو جاية معاك،،،،طبعا انا كنتا لابسة جلباب عادي😹😹❤،،،،بعد شوية جاني رائد،،،،كان في طرحة جنبي،،،عاوزة البسها،،،مسكا مني💜،،،،ماكنتا قادرة اعاين ليهو،،،جاتني لحظه خجل ماعادية😹😹❤،،،انا كنتا راقده وبعاين في السقف زي الزول الرايحه ليهو حاجهه😹😹😹💜،،،،،جاني قريب،،ونزل وشو عاين لي في عيوني مساافة❤،،،،باس راسي وقال لي خطفتك من ابوك❤،،،،،ما رديت ليهو،،،،قال لي ابوك وصاني عليك،،،قال لي بتي تشيلا في عيونك،،،تشيل هم حزنها قبل هم سعادتا💜،،،،تحترمها وتقدرها،،،،،،تبقى ليها السند،،،وقال لي انا عايز اول ماتجي كلمة السند دي،،،تقول اسمك انت❤انا كنتا معاها من ولادتها لحدي اللحظه دي وانت ح تكون معاها باقي العمر❤ماتخليها تحس انها متزوجه راجل وبس،،،لا خليها تحس انها اتزوجت وطن بحالووو❤❤،،،،،،،،تعابير وشي كانت بتحوي اني ح ابكي💔،،،رائد مسك يدي وباساا،،،قال لي ابوك بحبك حب ماعادي❤،،،،وأنا ان شاء الله لا بخزلك لابخزلوو❤،،،مبروووك علي وعليك❤❤،،،صدقيني كمية الفرح الحاسس بيها دي،،عمري كلو ماحسيت بيها❤،،،،ماعارف ليه،،،ولا عايز اعرف،،،بس اللي عارفو،،،انو امي اختارت لي صاح💜،،،،يااخ عن كميةة المشاعر الحلوة الدخلها فيني❤❤❤✨،،،،فضلتا اعاين ليهو بس وانا دموعي نازله غصبا عني❤،،،،،،قال لي انا نازل،،،،ح اكون مستني متين اجي اسوقكك من بيتكم،،عشان نمشي بيتنا❤،،،،،وقام طالع❤❤،،،،فجأه لقيت نفسي بتبسم زي الهبلةة💜💜💜😹،،،،،مي جات باركت لي وكان معاها فاتن وخالتو هاجر،،،،،بعد مشوا،،،جاتني خالتو سارة❤،،،،قالت لي مبروووك يابتي،،أن شاء الله بيت مال وعيال💜✨،،،قولته
ليها الله يبارك فيك يا خالتو سارة❤،،،،قالت لي خالتو شنو،،،،،، تاني قولي لي ماما سارة❤❤،،،،،سكتا شوية وقولته ليها،،،اسفة بس مابقدر أقول ليك كده💔،،،ماقصدي حاجه بس،،،بس انا ماشايفه واحده ينفع تتقال ليها الكلمه دي غير أمي❤،،،،قالت لي هههه ما مشكله،،،قولي البجي على مزاجك بس😻😻،،،،المهم بقيتي مرت ولدي❤❤،،،،
__________
المساء كده،،،ماما جات جهزتني❤،،بعد لبستني الفستان،،،مشت جابت الدهب حقها،،،لبستني ليهو❤ قولته ليها مابحب الدهب انااا😿،،قالت لي بعد تمشي هناك طلعي🌚😹😹بس دي عادات وتقاليد لازم تمشي عليها❤🌚،،،،،،،بخرتني ببخور ريحتو حلوة كده❤،،،وبلعتني كموون بالرجاله😹😹❤،،،،شعري كان استريت بس،،،واصلا لونو بني على اشقر كده💜ومكيجتني بتاعت الكوفير،،،،بعد خلصنا،،،وجن جات صورتني كم صورة❤❤،،،قولته ليها ما ح يكون عندي صورة وأنا واقفة💔قالت لي الوقفو عملو شنووو🐸،،،يلا اتلهي👊👊😒،،،،بعد شوية اسامة جاا داخل،،،كان لابس بدله رماديه كسااار✨❤قال لي اخر شيلة والحمد لله😹😹،،،،حدي معاك باب الصالة بس❤،،بعدين يستلمك راجلك💜،،،،قولته ليهو يااخ ماتقول لي الكلمه دي،،،انا لسه حاساهو غريب علي😿،،،قال لي ماغريب الا الشيطان،،،،،يلا ياااخ😹😹،،،شالني ونزل بي❤،،،طلعني في العربية،،،،كنا راكبين انا واسامة ووجن وماما وسلمى😹😹❤،،،،،طول الطريق انا بقول ليهم ماعافية ليكم ماخليتوني اودع بيتنا😭😭💔💔،،،وجن قالت لي اسي بفتح باب العربيه دا وبرميييك😒،،،سلمى قالت لي تودعي شنووو،،،ياه انتي ماشة لراجل الهناااا،،،،راااااجل والرجال ورااا😻😻😻😻😻❤،،،اسامة قال ليها احم احم نبقى رائد ولا شنو😹😹😹👊👊👊💔،،،،قالت ليهو لا ياخ العفووو💜😅،،،،،وصلنا الصالة،،وأنا قلبي بضرب بطريقة ماعادية😭❤❤❤،،،،اسامة نزل شالني وعلى قولو وصلني باب الصالة بس😭😭،،،،،رائد كان واقف ومستنينا❤كان لابس جلابية السرتي❤✨ومكحل عيونو،،،حاجه كده صعب تتوصف💜انا ماقدرتا اشيل عيوني عنوو❤❤ماعارفة حال باقي البنات ح يكون كيف😹❤❤،،،اسامة عاين لرائد وقال ليهو بطريقة جاده،،،ح اديك ليها،،اياك تخليها تقع💜💜،،،رائد قال ليهو ابشر❤انا شلتها من رجال،،وح ابقى راجل معاها❤،،،،رائد شالني❤مسكتو من رقبتو وأنا متوترة،،،عاين لي في عيوني وابتسم💜،،،ماما غطتني بالقرمصيص❤،،اول مادخلنا الصالة انصاف بدت تغني،،،حصنوها بي يس❤❤،،،طبعا انا ماشايفه شي❤😹،،،،سامعه شباب شغالين لرائد ابشر يا عريس،،،ابشر💜💜،،،،،قولته في قلبي يبشر بوين وهو شايلني💜😹 رائد طبعا شايلني وبرقص بي بأغاني السيرة❤❤❤❤😹،،،،،،،،،بعدها رائد قعدني في الكوشة،،وختى يدو وراا ضهري❤،،،،جوو بشروا لينا واصحابو وأولاد اهلو باركو لي وشغالين صفافير💜💜😹،،،،،،،،،بعد شوية حسيت ضهري وجعني،،،قولته لرائد ضهري،،،نزل راسو بإتجاهي قال لي قولتي شنو؟،،،مسكتا راسو وهمستا ليهو في اضانو❤،،عايزة مسند لانو ضهري وجعني،،،قال لي طيب،،،اثناء ما كنتا ماسكاهو،،،سلمى صورتنا😹😹💜،،،،،قام مشى سأل منظمين الحفلة تقريبا،،،،،جاني راجع والمسند في يدو❤،،،،ختاهو لي وراا ضهري،،،جات جيهان ومعاها تنزيل،،جروا رائد وبقوا يرقصوا معاهو،،،ماما جات قعدت جنبي،،،قالت لي مرتاحه،،ولا في حاجه بتوجعك؟؟،،،،قولته ليها لالا مرتاحه الحمد لله،،،ماما قامت علشان تجهز حاجات الجرتق❤بقيت اعاين لتنزيل وهي بترقص مع رائد👊👊غياظه بشكل،،بقيت اقول داموو عاجبها ليه رفضتووو😒👊👊💔رائد لاحظ لي متابعاهم،،،،،خلاهم برقصو،،،،وجاا قعد جنبي،،،بقى يعاين لي ويبتسم💜،،،،بعد شوية ماما وخالتو سارة جابو تربيزة الجرتق،،،جرتقونااا❤❤،،،،حبوبة قالت لينا ربنا يحفظكم من عيون الناس❤💋،،،،،،،سامعه بنات بقولوا هو رائد دا واعي يتزوج ليهو بت بلا كرعين،،،هههه،،،هي المرة الكامله شنو لمن الناقصهه،،،،،كان اخيير ليهو تنزيل والله،،،،ما قدرتا امنع دموعي أنها تنزل💔💔،،،،فضلتا ابكي لحدي ما ودعتا ناس ماما وصحباتي❤❤،،،،ماما قالت لي خلي بالك من نفسك طيب❤،،واسمعي كلمة راجلك،،وعاملي اهلو كويسس❤❤✨ قولته ليها حاضر❤😭،،،،حضنتني مساافة،،،بعدين رائد مسح لي دموعي وشالني✨❤،،،،طلعنا في عربية،،كان سايقها واحد صحبوو،،،،،،،،رائد قال لي نحنا ح نسكن مع اهلي،،،لانو مابقدر اخلي أمي وجيهان براهم،،،وغير كده لمن أمشي الشغل،،،ح اخليك معاهم وأنا مطمن❤❤ قولته ليهو انتو ساكنين وييين؟؟،،،ضحك مسااافة✨ قال لي في كافوري()،،،،،وعلى فكرة في واحده عايز اعرفك عليها،،،،قولته ليهو بإستغراب واحده؟؟،،،منوو؟،،،قال لي شهد💜،،،،

قال لي ح تحبيها جدا❤،،،قولته ليهو واحتمال ما احبها،،،،قال لي ههه لا انا واثق إنك ح تحبيها،،،،،مسك يدي وضغط عليها❤ لما عاينتا ليهو،،،عاين بالشباك كأنو ماعامل حاجهه💜،،،،،،صحبو وقف العربيةة،،،وقال لينا مبروووك وربنا يسعدكم❤❤،،،،رائد قال ليهو تسلم يا ابو الشباب،،،،رائد نزل،،،،،وفتح لي الباب،،وشالني بين يدينو❤قولته ليهو الكرسي بتاعي وين؟،،،،قال لي مش قولته ليك انسيهوو،،،،،،قولته ليهو ح تشييلني كده لمتين؟؟؟!،،،قال لي لمن ترجعي وتمشي برجولك❤،،،،دخلنا البيت،،،،من برة شكلو مخيف عديل،،،أو يمكن علشان طافين الانوار،،،بس انا عموما كنتا خايفة💔،،،،،،،رائد لزا الباب برجلووو،،،قال لي ناس أمي سبقونا وكده😅،،،قولته ليهو اممممم،،،،،،،بقينا ماشين،،وطلع بي السلم،،،،قولته في قلبي الليله الراجل يدينو ح يتقطعوا💔😹،،،،باب غرفتو كان مفتوح،،،دخلنا ورقدني على السرير،،،،قال لي نازل ثواني وجاي،،،قولته ليهو طيب،،،،قعدتا اعاين للغرفة،،،كانت مفروشهه باللون الاسود❤،،،،وجدرانا رماديةة🍂،،،،،غرفتو كبيرة وواسعه،،،ومنظرها حلوو❤،،،جاا راجع قال لي اتأخرتا عليك؟،،،قولته ليهو اا لالا،،،اداني كباية مويةة،،،قال لي عشان التوتر يخف شويةة،،،،شربتها ورجعتا ليهو الكبايةة،،،،،مشى وقف جنب بلكونتو،،،قال لي،شايفهه الشبكه دي،،،قولته ليهو اي مالا،،،،قال لي جواها شهد،،،قولته ليهو كيف،يعني،،،،لما ركزتا شويةة،،،كانت خلية نحل كبيرة💜،،،طبعا قعدتا اصرررخ،،،،قولته ليهو رائد انت مجنون،،،الخلية دي بتعمل عندك شنوو😨،،،،جاا قعد جنبي،،،قال لي اولا اسمها شهد،،،ثانيا انا قبل فترة صحيت من النوم ولقيتا،،،ماحبيت ازعجها أبدا،،،بقيت كل مرة بقيف جنبها واحكي ليها أي حاجه بتحصل معاي،،،ممكن تقولي مجنون،،،ماواعي،،أي حاجهه،،،بس ح تصدقيني لو قولته ليك أكتر حاجه برتاح ليها في الدنيا،،،هي❤،،،،،ماعرفتا ارد أقول ليهو شنو،،،بس بقيت اعاين ليهو وخاته يدي في خشمي👊😷،،،،قال لي ماتخافي منها،،،وبعدين هي شريكتنا في الغرفة،،،يعني لما انا اكون ماف،،،ممكن تفضفضي ليها عادي❤😅،،،،،قولته ليهو استحالة تكون انسان واعي،،،قال لي ههههههههههههه،،،،واعي والله،،،،بس انا فجأه لقيت نفسي بتكلم معاها،،كأنها بتسمعني،،،واساسا ح يجي يوم وترحل،،،زي ما ناس كتار عملوا معاي💔،،،قولته ليهو قصدك على تنزيل💔،،،قال لي مابظبط،،،،،قولته ليهو حسيتا ندمت لما شافتك قبيل مع واحده غيرها💔،،،،قال لي هههه بس الندم مابيفيد،،،،قولته ليهو رائد انا مابعرف عنك شي،،،،غير انك مستفز ومغرور،،ومحور الكون🌚،،،،بقى يضحك،،،قال لي وزول مسكين🌚،،،قولته ليهو بالله،،،لا ماباين،،،،قال لي ابوي اتوفى لما كان عمري 21سنهه،،،،وانا اكبر اخواني،،،قولته ليهو اخوانك؟،،،قال لي اي،،،وسام وأحمد،،،،بس ديل ماهنا،،،في ماليزيا،،،بكملوا دراسة،،،،ابوي الله يرحمو خلى لي مسؤوليه كبيرة شديد،،،،اتعلمتا شغل الادارة بسرعة ماتتخيليها،،،،وبقيت ماسك شركات ابوي،،،وسفرتا اخواني برة،،،،وحاليا متكفل بدراسة جيهان،،،شغل ابوي زمان ما كان متوسع،،،،انا تعبتا شديد،،،علشان اقدر اصل للمستوى الانا فيهو حاليا💜💜،،،،،،وأقول ليك حاجه انا مستعد اخسر اي زول بقصاد امي،،،وكم مرة ضربتا جيهان عشانها،،،،قبل كده كسرتا ليها يدها،،وماندمان،،،قولته ليهو انت جااادي😨،،،،أي نعم هي تصرفاتا ماحلوة مع أمك،،بس ما للدرجه دي💔،،،،قال لي جيهان بتعامل امي زي كأنها صحبتا ومامديها اي اعتبار💔،،،،قولته ليهو لالا،،لو بتعاملها زي صحبتا ما كان معاملتها بقت كده،،،،قال لي صحبه لصحبه بتفرق❤،،،،قولته ليهو فعلا،،،بس انت حاول اتكلم معاها ووعيها،،،ماتكون شرير معاها👊👊👊قال لي حلوة شرير دي❤،،،،،،،،طيب مانفسك تحكي لي عنك؟،،،سكتا شويةة،،،قال لي طيب،،،ح اخليك على راحتك،،،،،،قومي علشان أغير ليك ملابسك،،،قولته ليهو نعم😨💔تعمل شنو؟؟،،،قال لي مالك،،،قولته حاجهه غلط انا،،،،،قولته ليهو ب ب،،بغير براي،،بس جيب لي حاجه البسها وساعدني اخش الحمام،،،قال لي طيب يا جبانة😂😂،،،،مشى فتح الشنط حقتي،،،طلع لي جلباب قصير وشاذ😑،،،،قال لي يلا ارح،،،شالني دخلني الحمام،،،قعدني في المقعد وقال لي لو احتجتي لمساعده ناديني،،ح اخلي باب الحمام مفتوح،،،قولته ليهو طيب،،،،،،،طلعتا التوب،،،والفستان،،،ياخ حسيت روحي عايزة تطلع💔💔،،،،،،لبستا الجلباب بصعوبة،،،،،،اخدتا نفس وبقيت انادي رائد،،،،جاني،،،قولته ليهو خلصتا،،،،شيل التوب والدهب وتعال،،،قال لي طيب،،،مشى وجااني راجع،،،،قال لي لون شعرك💜،،حلو شديد،،،دا ميج؟؟،،،قولته ليهو لا طبعا،،،لون شعري كده اصلا،،،قال لي ايووة،،،شالني ورجعنا الغرفة،،،رقدني في السرير،،ورفع لي راسي بمخدتين💜،،،،بعدها غير جلابيتو،،،لبس ليهو تي شيرت اسود وشورت اسود💜،،وجاا رقد جنبي،،،،قولته ليهو بتحب الاسود؟،،،قال لي شدييد❤،،،،،بعد شوية باب الغرفة ضرب،،،رائد قام فتحو،،لقاها خالتو سارة،،،قالت لينا معليش العشاء أتأخ
ر شوية،،،ومدت لرائد الصينيه💜، ،،،قالت ليهو تصبح على خير،،قال ليها وانتي من اهل الخير،،،،،رائد ختا الصينيه على السرير وقال لي يلا قولي بسم الله،،،قولته ليهو شبعانه،،قال لي اكلتي شنو،،،ماتخليني اتخرفن ليك واقول ليك نفسك دي ماحقتك براك🌚،،ياه ضحكني ضحك💜💜💜😹😹،،،،قولته ليهو ياسلام،،،يعني مانفسك تتخرفن؟،،،قال لي لا،،،يلا اكلي،،،قولته ليهو والله شبعانهه،،،اكل انت،،،قال لي طيب،،انا كمان شبعان،،بس قولته اجاملك،،،قولته ليهو بالجد؟،،،،قال لي بالجد،،،نزل الصينيهه،،،وجاا رقد جنبي،،،قال لي يلا تصبحي على خير💜،،،قولته ليهو وانت من اهلوو،،،،،ماعارفة الطمأنينة جاتني من وين،،،نومتاا وغرقتا في النوم❤❤،،،،،،،،،
___________
تاني يوم صحيت بيد بتمر على انفي وخدي💜،،،فتحتا عيوني،،لقيتو رائد❤،،،،قال لي صحصحي،،،صباح الخيير💜،،،قولته ليهو يسعد صباحك،،،اسي الساعه كم؟،،قال لي 8وربع،،،انا صاحي لي ساعه،،،قولته وكنتا بتعمل في شنوو؟؟،،،قال لي بعاين ليك بس💕💕،،،،،سكتا ونزلتا عيوني،،،،قال لي يلا ممكن تقومي تاخدي دش داافي،،علشان دكتورتك ح تجي كمان ساعه،،،،قولته ليهو بس انا دكتورتي مابتجي يوم السبت،،،قال لي دي دكتورة جديده،،،انا جبتها ليك مخصوص ومعاها ممرضة ح تهتم بيك💕💕،،،،،قولته ليهو شكرا ليك💕،،،قال لي عفوا ليك،،،بقيت اضحك،،قال لي ممكن تبطلي الرسمية الانتي فيها دي،،،وبعدين دا واجبي،،،،ماعاوز منك حاجهه غير تركزي على التمارين،،،وماتشتغلي بكلام الناس،،،،قولته ليهو طيب،،،،،رائد دخلني الحمام واداني غيار💕،،،،،،عن المعاناة العانيتا لحدي ما استحميت،،،،،،قربتا ابكي،،،،،ناديت رائد،،جااا شالني،،،لقيتوو برتب في الدولاب والسرير كلو ملابسي،،،قولته ليهو ح تختني وين اسي؟؟؟،،،قال لي اكيد ما ح افضل شايلك ههه،،في كرسي في البلكونهه،،،مسكتا فيهو وقولته ليهو البلكونةة لا،،،،انت ناسي انو شهد هناك😷،،،،،ابتسم💕 ويلاااه من ابتسامتو💕💕👊قال لي عامل فيها شبكهه،،،يعني النحل ما ح يصلك،،،تمام،،قولته ليهو طيب،،،،قعدني في الكرسي،،،ومشى خلص ترتيب الدولاب،،،بعدين الدكتورة جات ومعاها الممرضة،،،،اتعرفتا عليها،،،قالت لي رائد حكى لي عنك،،،وعن قصهه الشلل،،،أن شاء الله مع التمارين الح اعملا ليك ،،رجولك ح ترجع لطبيعتا💕💕💕،،،،قولته ليها ياريت ياااخ💕💕،،،،،،عملت لي التمارين وخلتني اعيدها برااي كم مرة💜،،،آخر محاولة بكيت فيها💔،،،رائد جاا جااري،،قال لي مالك في شنوو،،،قولته ليهو تعبتا،،،رائد خلاص ماعايزة تمارين تاني😭😭😭💔،،،،،قال لي طيب اهدي،،،الدكتورة قالت ليهو مرتك خوااافة،،،،هي لازم تضغط على روحا اكتر من كده،لو عايزة تتحسن❤،،،رائد قال ليها طيب بس خفي عليها شوية،،،،،قالت ليهو طيب المرة الجاية وطلعت،،،،،فضلتا أبكي 💔رائد ضماني عليهو❤ وقال لي خلاص خلاص بطلي بكاا❤،،،،،قولته ليهو ماعايزة تمارين،،،خليني كده احسسن😭😭💔💔،،،قال لي لا ماتقولي كده،،،ربنا رحيم علينا،،،،،بس انتي كمان ساعدي نفسك شوية،،،،شالني ورقدني في السرير،،،مسح لي دموعي،،،،قال لي يلا ارتاحي💜،،،باسني في راسي،،،قبل يتحرك من جنبي،،،جيهان جات فتحت باب الغرفة،،،قالت لرائد خالتو نور وتنزيل جووا تحت😻😻،،وعايزنك تنزل😻❤،،،،،رائد قال ليها طيب،،،،،عاين لي قال لي ح اشوفهم واجيك،،،قولته ليهو ماتمشي😿،،قال لي ح اشوفهم بس،،،خمسه دقايق،،،وبجيك راجع اممم💕💕قولته ليهو طيب،،،،نزل وانا غمضتا عيوني،،،وبقيت اتذكر في ماما💔💔💔،،،بعد شوية رائد جاا،،،،قال لي ايناس،،،قولته ليهو ايووة،،قال لي يلا ننزل الفطور،،،،قولته ليهو كيف انزل افطر تحت بحالتي دي💔 أمشي انت وجيب لي فطوري هنا،،،قال لي حالتك مالها؟،،،،وبعدين انا اتزوجتك علشان اكون معاك حتى زمن الاكل،،ما اي واحد ياكل براهو💜،،،،ثواني،،،مشى على الدولاب،،،جاب لي توب،،،قومني براحه،،،،اثناء مابلبسني التوب،،بقى شبه حاضني💕،،،،لبسني ليهو،،ولبسني شبشب واطي،،،،قال لي يلاااا،،،شالني وقال لي خليك ماسكه كويس❤،،،،نزلنا تحت وانا الخجل عاوز يقتلني❤❤❤🙊،،،،،،همس لي ماف داعي للخجل،،،انا راجلك ياهبلهه❤

لما قال لي كده،،،قولته ليهو ولو الخجل لازم❤🙈،،،قال لي امو بعد كده ممكن نفطر بمزاج❤،،،،قولته لخالتو سارة صباح الخير،،،قالت لي يسعد صباحك يابتي،،،صبحتا على تنزيل وامها،،،،دا كلو ورائد شايلني❤❤😹👊،،،قولته ليهو رائد،،،قعدني في الكنبهه،،،قال لي طيب،،،،قعدني وقعد جنبي،،،قال لجيهان اعملي لينا صينيه صغيرة،،،ح ناكل هنا،،لانو كراسي السفرة دي ماكويسةة بالنسبه لايناس💜،،،سكتت مسافة،،،بعدين قالت ليهو طيب،،،دخلت المطبخ جهزتا وجابتا،،،،،رائد قال الله عاملة محشي ياخالتي،،،،قالت ليهو هههه بري يا ولدي،،،العملت الاكل دا تنزيل،،،،،،،تنزيل طوالي التفت علينا،،،قالت ليهو شكلك كده نسيت انو انا الوحيده البعرف اعمل محشي❤،،،،عانيت لي وقالت لي اكلي،،أن شاء الله طبخي يعجبك زي ماكان بعجب رائد،،،أو الاصح لسه بعجبوو🙊😻،،،،رائد قال لي يلا سمي،،،قولته ليهو بسم الله،،،،،،مرة اكل براي ومرة رائد يأكلني❤❤❤😹،،،،وأحيانا بضحك بدون سبب علشان الفت انتباه تنزيل😷،،،ماعارفة الخلاني اعمل كده شنو،،بس رائد كان فاهمني💜،،،،بعد خلصنا اكل،،جاب لي موية غسلتا يدي وموية شراب،،،،قولته لتنزيل ماشاء الله طباااخهه😻😻يا بخت راجلك بيك بعدين💜قالت لي هههه تسلمي،،،راجلي؟،،لا حبيبه انا ماعايزة اتزوج،،،،بس لو القسمة ادتني العايزاهو والكان رايدني بتزوج ههه،،،،طبعا خالتو سارة فاكرة اني ماعارفة بقصه تنزيل ورائد،،،،بقت تحمر لتنزيل ومرة تعاين لرائد احساس سكتها،،،،،قولته لتنزيل ان شاء الله ربنا يجمع بينكم بالحلال😻😻👐دا لو بتستاهلوا بعض،،،،قالت لي أن شاء الله،،،،رائد لفتني عليهو،،قال لي بتشربي شاي ولا عصير،،،،قولته ليهو قهوة،،،،قال لي لالالا القهوة دي بتضرك بعدين،،،،،جيهان اعملي ليها عصير ليمون يكون مركز كده💜عضتت شفايفها بين اسنانها وقالت ليهو حاضر،،،،كان في باقي اكل جنب شفايف رائد،،،ختيت يدي على لحيتو لما هو زاتو اتخلع💜😹😹،،،،وشلتا منديل نضفتا ليهو شفايفو،،،قولته ليهو بس زي البيبي هههه،،،،أبتسم لي وقال مابيبي،،،قولته ليهو بيبي،،،ضحك ضحكه كده مافهمتها،،قال لي طيب بيبي💜،،،،تنزيل قالت لي رائد من زمان كده،،،انتي عارفة انا طبيعي بيلقى بواقي اكل في شفايفو،،،،رائد بقى يكح،،،،خالتو سارة وام تنزيل بقو يعاينوا ليها،،، لانها قالت كلامها دا بطريقة مايعه💔،،،،انا التوتر ظهر في وشي،،،،بعد شوية جيهان جابت لي العصير،،،،قولته ليها شكرا،،،رائد قال لي يلا اشربيهو عشان نطلع غرفتنا💜،،،قولته ليهو طيب،،،،شربتا العصير كلو دفعه واحده،،،تنزيل قالت لي مستعجله مالك هههه،،،،قولته ليها تعبانة شوية،،،،رائد شالني وقال ليهم بعد اذنكم❤،،،خالتو نور قالت ليهو اذنك معاك،،،،رائد مشى بي على اتجاه السلم،،،وتنزيل كانت متابعانا،،،،مسكتا فيهو شديد وميلتا راسي❤❤❤🙈😹،،،،،،،،لما وصلنا الغرفةة،،،رفعتا راسي،،،،رائد عاين لي ورفع حاجبوو،،،،قولته ليهو مالك؟،،،،قال لي ليه غيرتي المسكه الكنتي ماسكاني ليها تحت،،،ولا كنتي عايزة تلفتي نظر زول معين،،،،قولته ليهو امممم لا،،ماف سبب اصلا يخليني الفت نظر😒،،،،،،قال لي طيب،،،فضل واقف بي قريب خمسه دقايق قولته ليهو مانفسك ترقدني،،،لانو الشيل لمده طويلة بعمل لي وجع ضهر،،،،،قال لي هو انا مانفسي،،،بس مدام فيها وجع ضهر ما ح اخاطر💜،،،،،،،بعد قعدني في السرير على راسو،،،قال لي تحبي اطلع ليك التوب،،،قولته ليهو لالا،،،،يمكن أمك تجي تحت أي لحظه،،،بس شغل لي المكيف،،،قال لي قولي لينا،،،لانو انا كمان مرهق شديد،،يادوب الساعه11،،،،مارديت ليهو،،،،غطيت وشي بالتوب،،،،ونمتااا،،،،،،آخر فترة من حياتي بقيت انوم كتيييير💕،،،،،،،،،،،،،،صحيت بصوت رائد وهو بتكلم بالتلفون،،،عاينتا لتلفوني لقيت الساعه 4،،،اتخلعتا،،،،بعد رائد خلص مكالمتوو،،،قولته ليهو معقولة مخليني نايمة الوقت دا كلووو،،،،قال لي مامشكلة،،نومي ساي،،النوم مابشتروا،،،حكيت عيوني،،،،وقولته ليهو طيب انا عايزة قهوة،،بالجد راسي واجعني💔😭،،،،قال لي سلامتك والالم يزول،،،بس قهوة لا،،،قولته ليهو ليييه😿،،،قال لي قولته ليك ح تأثر عليك،،،فهمتي،،،،،قولته ليهو طيب الصداع دا😭😭،،،،،،قال لي اديك فكرة،،،اتصلي على امك مكالمة فيديو،،،،صدقيني ح ترتاحي وتنسي حكاية الصداع دي خالص❤،،،،قولته ليهو على فكرة نحنا ماهنود👊👊،،،قال لي ههههه،،،جربي بس،،،،قولته ليهو تمام،،،،قال لي داخل استحمى،،،،،،شال ليهو غيار ودخل الحمام،،،،شلتا تلفوني واتصلتا على ماما مكالمه عادية،،،ردت لي وصوتا حزييين،،زي الزول الكان ببكي💔،،،قولته ليها ماما اشتقتا ليك،،،قالت لي انا اكترر😭😭😭،،،،ماشفتي البيت شين كيف من غيرك💔،،،قولته ليها كده ياماما افتحي الشبكهه،،،،قالت لي طيب،،،،فتحت الشبكهه واتصلتا عليها في الايمو،،،،،أول ماشافتني دموعا نزلت،،،قولته ليها ماتبكي يااخ💔،،،،والله يا ماما انا كمان فاقداك،،،أول مرة اكون بعيده عنك💔،،،،قالت لي اليوم شربتا القهوة براي،،،و
حضرتا التلفزيون برجاده،،ماتفصل براي،،،وقعدتا اتفرج على صورك برضو براي💔💔،،،،البيت ماليهو طعم من غيرك💔،،،بقيت ابكي،،،قالت لي امسحي دموعك دي،،،انتي عروس،،ح تنفخي وشك،،،وح يقولو راجلك مزعلك،،،،،انا بتعود،،،يمكن ما اسي ولا بكرة،،بس ح اتعود،،،قولته ليها ماما انا جاياك😭💔💔💔💔،،،،قالت لي دا كلام شنو،،،،هههه بطلي الطفولة الانتي فيها دي،،،،انا بعد اسبوع كده بجيك،،،،يلا خلي بالك من نفسك،،،وماتفرطي في صحتك،،،،وبطلي بكاا وماتكوني نكدية💔،،،قولته ليها حاضر،،،انتي كمان خلي بالك على نفسك شديد😭❤،،،قفلتا منها وقعدتا ابكي😭😭❤،،،بالجد ما كنتا متخيله يجي يوم وابعد عنها💔💔،،،دخلتا الواتس،،لقيت رسايل كتيرة من صحباتي،،،،فتحتا رسايل وجن،،لقيتا مرسلة لي كم صورة انا ورائد❤،،،قالت لي حلوين حلا😭😭وربي بعاين ليكم وبقول الله يديني زي ما اداك❤،،،،،رسلتا ليها قلب❤،،،فتحتا رسايل سلمى،،،لقيتا مرسلة لي الصورة اللي انا ماسكه رائد فيها❤،،،،ياه كانت حلوة اخر حاجهه❤❤❤،،،،،بعد رائد طلع من الحمام،،،عاينتا ليهو مسافة وقولته ليهو الصداع زاد😭💔،،،،بالجد اشتقتا لماما💔😭،،،،انت اتزوجتني ليه،،كان تخليني معاها💔💔😭،،،ياه انا بكرهك💔😿،،،،،قال لي وتاني؟،،،قولته ليهو تاني شنووو،،،قال لي اتفشي لسه،،،،قولته ليهو بكرهك شديد بس😿،،،،رجعني لماما،،،،قال لي لالالا،،،،تاني ما ح ارجعك ليها،،انا ماصدقتا اتلميت عليك💜💕،،،،قولته ليهو كلام بحسسني اننا بنحب بعض من عشرة سنوات وربنا في الاخر جمعنا،،،،قال لي انتي لي فاكرة انو الحب بالسنوات،،،الحب دا ممكن يحصل بين يوم وليلة،،،عادي جدا،،،الحكاية ماسنين،،الحكاية قلووب❤،،،،قولته ليهو ماعارفة بس،،،بس حاسة انو تنزيل لسه عندها حاجه ليك💔😿،،،قال لي انتي بتفكري فيها كتييرر كده ليه😂،،،،،تنزيل كانت مرحلة في حياتي وانتهت،،،،حاليا انا شايفها بت خالتي وزي اختي بس💕،،،،قولته ليهو طيب هي كانت بتعمل شنو لما تلقى بواقي اكل في شفايفك😿💔،،،قال لي زمان لما كنا حابين بعض،،،بتمسحهم لي بيدها وبتتغزل فيني💕💕😂،،،،قولته ليهو متأكد انها بتمسحهم بيدها😿،،،،يااخ بقى يضحككككك ضحك💜💜💕،،،،قال لي اي،،،اللي في بالك غلط😂😂👊،،،،قولته ليهو في بالي شنو،،،قال لي يعني ماعارفة،،،قولته ليهو ماعارفة،،وريني،،،،،باسني في راسي،،،وقال لي الفي بالك دي،،،بس في موضع تاني💜😂،،،،،ضربتو في يدو،،،قولته ليهو رائد!😷💔،،،طير من وشي،،،قال لي طاير طاير😂،،ونزل تحت،،،،،قولته لنفسي انا مالي ومالو ومال تنزيل،،،بلااااء يبلاها😷👊👊💔😒،،،،،،بعد شوية رائد جاب الغداء،،اتغدينا،،،وجاب لي قهوة❤❤❤😻،،،،قولته ليهو وااي ياااخ،،،حب عظيم😭😭❤،،،قال لي لي انا ولا للقهوة؟؟،،،قولته للقهوة طبعا😒👊👊👊👊👊،،،،
__________
مرا اسبوع على زواجنا❤،،،،،وأنا مواصلة في العلاج الطبيعي،،،وكل مرة بضغط على نفسي اكتر من المرة القبلها،،،،،يوم الجمعه صحيت لقيت رائد بتمرن💕،،كان لابس فنيلة داخلية وشورت🙊وكان مشغل اغنيه غربية،،،،والعضلات تسوي المرض😪👋👋💕💕،،،،،بقيت اعاين ليهو،،،يعني البني آدم دا حلو بشكل😔💕💕💕،،،،لاحظ اني متابعاهو😹😹💔،،،،قفل الاغنية،،وجاااني،،،قال لي بتسترقي النظر ليهه؟،،،قولته ليهو عجبتني الأغنية،،،،قال لي اممممم الاغنية ولا البتمرن على الأغنية😅،،،،قولته ليهو رائد عايزة امشي لماما اشتقتا ليها😔❤،،،،قال لي طيب نمشي ليها،،بس خلي بعد الفطور،،،قولته ليهو طييب،،،،،،،،جات خالتو سارة جابت لينا الشاي،،،،رائد منعني من القهوة خالص👊👊😪،،،بعد شربنا الشاي،،،،،دخلتا استحميت،،،،،، ورائد ساعدني لبستا لي كارينا واسكرتي،،،،،،بعدين نزل بي💕،،،فطرنا،،،،خالتو سارة قالت لرائد ح تنزل الشغل متين يا ولدي،،،قال ليها يوم الاحد،،،قالت ليهو اهااا كويس،،،،شربتا عصيري،،،،،رائد قال لي طالع اجهز للصلاة،،،اتونسوا وماتقطعوا فيني،،،امو قالت ليهو ههههههههههه كويس،،،،،قالت لي ح تطلعوا متين،،،قولته ليها بكلامو دا،،شكلنا ح نطلع بعد الصلاة،،،قالت لي يازولة مامشكلة،،،المهم سلمي على أية،،،قولته ليها يوصل❤،،،،قالت لي اها علاجك ماشي كيف؟،،،،قولته ليها الحمد لله،،،الدكتورة قالت لي في تحسن تدريجي،،،قالت لي كان كده الحمد لله،،،،،رائد جاا نازل،،وهو لابس جلابية الصلاة❤😪،،،،،يشبه الشيوخ المزز😹💕💕✨،،،،كان شايل توبي وباقي حاجاتي في يدو❤💕،،،،،خالتو سارة لبستني التوب،،،وريحتني💜عملتا مكياج خفيف بس💕،،،رائد لبسني الشبشب،،والدهب،،،قولته ليهو ماكان في داعي ليهو،،قال لي انا قولته ليك شنوو قبل كده،،سكتا بس وبقيت اعاين ليهو💕💕،،،،،قال لي خلينا نطلع،،،أصلي قدام بس،،زمن الصلاة لسهه،،،،،شالني وطلعنا💜،،،خالتو سارة فتحت ليهو باب العربية،،،قعدني،،،وركب،،،،بعد اتحركنا،،قولته ليهو رائد انت المفروض تجيب لي الكرسي،،قال لي ليه؟؟؟؟!،،،قولته ليهو ح تشيلني قدام اهلي كده لمتين؟،،،،وربي انا بخجل،،،قال لي وانتي ماعارفة انو الخجل اتخلق عشانك❤،،،
قولته ليهو انا جاده،،ماتفصل ني😷،،،قال لي ههههههه،،،وانا كمان جادي،،،،،انتي خلي الموضوع عادي،،،،وبعدين امك مامن النوع المعقد،،،قولته ليهو حتى ولوو،،،جينا ماشين بمحل بتاع لعب اطفال،،،قولته لرائد اقيف اقيف،،،قال لي في شنوو؟،،قولته ليهو انزل جيب لي دبدوب،،،يكون الحجم الكبيير،،بتعرفو؟،،،قال لي حاضر،،،،نزل المحل وجاا راجع بعدد دقيقتين وهو شايل الدبدوب💕❤،،،قولته ليهو حييي،،،تسلم ياخ💜،،،،قال لي مودياهو لمنووو؟،،قولته ليهو لعلوش،،عشان اشيل منو الباندا🐼حقي،،،،قال لي اممم طيب❤،،،،،،،،وصلنا بيتنا💕،،،قولته لرائد اتصل على ماما تجييب لي الكرسي ماتتعب تشيلني😷👊اخد نفس وقال لي حاضر،،،فعلا اتصل على ماما،،،جابت لي الكرسي،،،ورائد نزلني فيهو،،،قال لي بصوت واطي برضو شلتك قدام أمك❤❤،،،بعد دخلنا البيت،،ماما حضنتني مسااافه💕💕💕💕😭كنتا مشتاقة لحضنها دا✨❤😪،،،،،لما زمن الصلاة جاا،،رائد قال لي ح اصلي،،وطالع مشوار،،،قولته ليهو خلاص انا بتصل عليك لما أكون عايزة امشي،،قال لي طيب❤،،،،،ماما قالت لي بقيتي مزةةة!😻😻قولته ليها من يومي😹😹😹😽،،،،قعدنا ندردش كتييير،،،لحدي المغرب❤❤❤،،ماما قالت لي اتصلي على راجلك يجي يسوقك،،قولته ليها زهجتي مني😿،،قالت لي لا ياهبلة😹😹👊،،،بس ماصااح تقعدي للزمن دا،،يكون شماني اسي😹👊 قولته ليها ماتقولي كده ياه😹،،،شلتا تلفوني لقيت منو حكاية5مكالمات،،،رجعتا ليهو قال لي جادعه تلفونك دا ويين،،،قولته ليهو كان صامت،،قال لي خلاص انا متحرك جاي عليك💜،،،قولته ليهو طيب،،،،،،،،،،بعد جاني ودعتا ماما ومشينا وشلتا الكرسي معاي😪،،،،،عاينتا للكراسي الوراا،،لقيت الدبدوب حقي بدل الاشتريتو لعلوش،،قولته لرائد بخلعه انت مشيت بيت بابا،،،قال لي اي،،،هو واخوانك بسلموا عليك،،،قولته ليهو اوووف يا رائد،،اسي بابا يكون زعل اني مشيت لماما وماجيتوو😭😭❤،،،قال لي هههه لالا ما زعلان،،،بالعكس انبسط لما عرف انك مشيتي لأمك،،،لانو قال لي هي براها،،،واكيد نفسيتا ح تتحسن لماتشووفك❤،،يعني ابوك كان شايل هم امك💜،،،وفرح زي فرحتا لما شافتك❤

لما وصلنا البيت،،،كانت عربية ماجد واقفةة،،،رائد قال لي شكلو عندنا ضيوف،،،،قولته ليهو طيب نزِل الكرسي،،وماتفكر ترفض،😒👊👊،،قال لي اممم طيب،،،نزل الكرسي وجاا نزلني انا،،وختاا لي الدبدوب في رجولي❤،،،،ضرب الجرس فتحت لينا جيهان وعلى وشها ابتسامة،،،،دخلنا،،،،،قولنا السلام عليكم،،،قالوا لينا وعليكم السلام✨،،،،فاتن قالت لينا الحلوين😻،،كنتو وين؟،،،قولته ليها كنتا عند ماما❤،،،،خالتو هاجر قالت لي كيفك يابتي،،،اسي بقيتي كيف؟؟،،،،قولته ليها الحمد لله💜،،،،،،ماجد قال لي التوب شغال لكن😹😹😻،،،،قولته ليهو هههههه تسلم ياميجو😻،،،،فضلنا نتونس معاهم وطول الونسةة،،جيهان بتتظارف وتتراشق قدام ماجد،،، البشوف تعاملا مع خالتو هاجر،،،بقول معناها شايلة امها في راسا❤ بس للأسف💔،،،،بعد طلعوا،،،،،،رائد قال لي نطلع؟،،،هزيت ليهو راسي ب اي❤،،،،شالني وطلعنا،،،،بعد غيرنا ملابسنا،،نزل جاب الكرسي💜،،،،،رقد جنبي وقعد يعاين لي،،،انا كنتا بشوف في فيديو لتامر حسني بتاع اغنيهه«محتاج لكل اللي فيك خليني في حضنك قربني ليك،،وريني شكل الغرام في عينك خليني معاااااك❤خليني اجي عندك واهااادي،،ياجامد انا يا ود يامعاادي😻❤ياواخد انت الحياة والروح وياااك❤»،،،،،،،،قال لي الاغنيه حلوة💜،،،،،قولته ليهو شديييييد يااخ،،،انا بحبووو😭❤❤❤قال لي منو هو؟،،،قولته ليهو تامر حسني😭❤❤❤ قال لي إيناس نومي يكون احسن،،،شغلتا الفيديو تاني،،،قلع مني التلفون وختاهو تحت مخدتو😹❤❤،،،قال لي يلا نومي،،،السهر ضاار بالصحهه،،،،،عملتا ليهو كده☹،،،،قال لي صحي دا منو الولد الجامد دا،،قاصده بيهو منووو،،،،قولته ليهو ولا زوووول😒👊،،،تصبح على خير،،،قال لي انتي كل الخير💜،،،،،،عدت الايام ورائد نزل الشغل😔،،وبابا جاني مرتين❤ واسامة وماما ووجن جووني كم مرة❤❤ خاصه ماما كل يومين بتجيني❤،،،،،،يومي بقى يمر مع الدكتورة،،،وكل مرة بتزيد لي التمارين،،،،،ورائد بعد يجي من الشغل بتمرن معاي وبشجعني،،،💜💜،،،،جيهان تعاملها معاي زي الزفت،،،،في يوم انا كنتا بمرن في رجولي والممرضة قاعده جنبي،،،قولته ليها ماعندك فكرة إذا التمارين ح تزيد أكتر من كده ولالا،،،،قالت لي دا شي اكيد،،،وانتي حالتك ماشة في تحسن،،،قاعده تعملي التمارين البتقولا ليك الدكتورة؟؟؟،،،،قولته ليها أيوة مع زوجي💜،،،قالت لي اهااا كويسس،،قولته ليها فترتا انا،،،ممكن تساعديني اقعد في الكرسي،،،قالت لي جدا،،،،قامت ساعدتني،،،،بعد قعدتا،،،،هي استأذنت وطلعت،،،بقيت أتحرك بالكرسي في الغرفةة،،،مشيت جنب البلكونةة،،،،قولته لشهد يابختك ياااخ،،،مرتاحه وماشايله هم حاجهه❤❤،،،اريتني شهد،،،،،فجأة سمعتا صوت ماما بتقول لي،،،لسهه بتتكلمي مع روحك😹،،،قولته ليها حبيبتي😻😻،،،قالت لي مشتاقه ليك،،،ضمتني،،،،قالت لي كيفك،،،قولته ليها كويسة ومبسوطة خااالص❤،،،كيفك انتي،،،قالت لي مبسوطة عشان بتي مبسوطة❤،،،،اها العلاج ماشي معاك كيف،،،قولته ليها الدكتورة طمنتني💜،،قالت لي ربنا يتم شفاااك❤❤،،،،،قولته ليها اي والنبي ادعي لي،،،علشان خلاص زهجتا من قعدة الكرسي دي💔،،،قالت لي ح تقومي،،،وح تمشي وتجري،،وتعملي كل النفسك فيهو،،،بس قولي يارب❤ قولته ليها يارب ياماما يارب،،،قعدت معاي لحدي العصرية وبعدين طلعت،،،،،قريب المغرب كنتا ماسكه تلفوني وبتصفح،،،سامعه صوت جيهان بتكورك مع خالتو سارة وبتقول ليها،،،يااخ ماممكن معاك،،،مابعمل ليها اي شي،،خلي رائد يجي يقتلني،،،جايب لينا واحده بدل تخدمنا،،،نحنا الخدم عندها،،،خالتو سارة قالت ليها اسكتي وبطلي قلة ادب،،،،،واعملي ليها عصير،،،قالت ليها قولته ليك مابعمل،،دي شنو دي يااخ،،،،،بقيت اتحرك بالكرسي،،،وطلعتا برة الغرفة،،،،جيهان جات طالعه فوق،،،قولته ليها انا ماطلبتا منك اي شي،خليك مرتاحة،،،بس ماتتعصبي على امك بالطريقة دي،،،،،ماعندك ذرة احترام ليها💔،،،عاينت لي وقالت،،،انتي لسه مصرة تعلميني اعمل شنو ومااعمل شنو،،،خليك في حالك ياااخ،،،،وبعدين افهمي أمي وبتعامل معاها بالطريقة البتريحني،،،،وهي مارة جنبي جرت الكرسي على السلم بزهج💔،،،،،انا كنتا قريبة للسلم ماقدرتا اتحكم في الكرسي،،،ووقعتا من فوق💔💔،،،،حسيت راسي اتكسر،،،خالتو سارة جات جارية بقت بتحاول تقومني،،،،بقيت ابكي،،،،قولته ليها راسي💔،،،راسي ياخالتو سارة،،،قالت لي دقيقه استحملي يابتي،،،اتصلت برائد وكلمتو.،،،،ما اخد نص ساعه،،،جااا ملهوف،،،شافني واقعهه لا حول لي ولا قوة💔💔،،،،،،،شالني وجراا بي اقرب مستشفى💔،،،،الدكتور عمل لي فحص،،،والحمد لله ماكان في شي💜 الدكتور لف لي راسي بشاش،،،،وقال لي انتي وقعتي كيف؟؟؟،،،قولته ليهو كنت،،كنت قريبة للسلم وفي شوية موية،،،ما قدرتا اتحكم في عجلات الكرسي،،،وجيت واقعهه💔،،،قال لي اهااا المرة الجاية خليك حريصة💜،،،،،،بعد طلعنا من المستشفى،،،رائد الطريق كلو ساكت،،،لحدي ما وصلنا البيت،،،،طلعنا الغرفةة،،ومشى على جهه الكرسي،،،بقى يتفحصو،،،،شالو ومشى بيه
و برة،،وجاا راجع شال مويةة،،، ،،جاني راجع بعد خمسة دقايق،،،،،قال لي ايناس،،،الكرسي ثابت،،،،مامن النوع الممكن يوقعك بسبب موية،،،قولي لي وقعتي كيف؟؟،،،عاوزة اتكلم،،،قال لي من غير كذب،،،،عاينتا ليهو مسافة،،،بعدين قولته ليهو ج،،جيهان،،،بس ماكان قصدها،،انا،،انا البديت،،ماكان لازم اتكلم معاها،،،وو...،،،رائد طلع من الغرفة بدون يسمع باقي كلامي💔،،،،مشى لجيهان في غرفتها،،،،سامعاهو بكورك فيها،،،وضربها💔💔،،،،،،طبعا انا سامعه صوت القاش💔ماكان نفسي رائد يتصرف بالطريقة الحمقاوية دي💔💔💔،،،،جااا راجع الغرفةة،،،،بقيت اعاين ليهو بخوف،،،غير ملابسو وجاا،،،وشوو صاري،،قال لي بتكذبي ليه،،،جيهان حيوانة وانا عارف تصرفاتها،،،قولته ليهو رائد ماتتكلم معاي💔كيف تتصرف معاها بالطريقة العدوانيه دي💔،،،انت بتعقد المشكلة مابتبسطها💔💔،،،،قال لي جيهان مابتسمع الكلام ومابتجي غير بالطريقة دي،،،قولته ليهو أمشي،اعتذر ليها،،،قال لي نعم!،،،قولته ليهو أمشي اعتذر لجيهان،،،أو رجعني بيتنا،،،ماعايزة اكون سبب مشاكل بينك وبين اختك،،،،قال لي ايناس انتي جاده،،،قولته ليهو ناديها واعتذر ليها قدامي،،،أو قوم رجعني بيتنا،،،،وفضلتا ساكتهه،،،،طلع برة،،،وجاا راجع هو وجيهان،،،،باسها بين عيونا قدامي واعتذر منها💜،،،قال ليها بس خليك عارفة ايناس من اليوم خط احمر بالنسبة لي،،،دا لو ماعايزة علاقتي بيك تتأثر،،،قالت ليهو طيب❤،،،،وطلعت مشت غرفتها،،،،،،قال لي مبسوطة؟؟،،،قولته ليهو جدا جدا جدا💜،،،ضحكك وقال لي طيب،،،بس خليك عارفة دي اول مرة اعملها واعتذر لزول❤،،،ونام على كده❤❤
___________
مرت حكايه شهر ونص،،وبالجد بقيت متعلقه برائد بطريقة غريبة،،،مكرهاهو التلفون😹😹💜،،،كل دقيقتين اتصل عليهو،،،مهما كان مشغول،،بتكلم معاي،،،مرة بتكلم معاي،،،وتقريبا في موظف نرفزو،،،رائد قال لي خليك معاي،،والموظف بحنس ليهو عشان يرضى😹😹😹،،،رائد قال ليهو خلاص ياخ ماتبقى لي زي الطفل،،امشي شوف شغلك،،،قال ليهو طيب،،،فضلتا اضحك،،،قال لي مالك ؟،،،،قولته ليهو اممم يعني الموظف طفل والمدير برضو طفل😹😹💜في رأيي تفتح ليك روضة احسن👊👊💔😹😹😹،،،،،قال لي فكرة،،،وممكن تديريها انتي،،،،امشي يا ايناس شوفي تمارينك بوين الله يرضى عليك❤قولته ليهو طيب حااااضر،،،سلام،،،قال لي وعليكم السلام،،كيفك كويسةة،،وقعد يتعابط فيني😹😹😹💔👊قفلتا في وشو،،،،الدكتورة جاتني وقالت لي يلا حاولي أمشي خطوتين،،،لانو حاليا ضهرك ح يتحمل خطواتك،،،وقالت كلام كتير مافهمتو👊💔😹وقفتا وأنا مستنده عليها وعلى الممرضهه،،،أول ماختيت رجولي على الارض وبقيت اضغط عليها حسيت نفسي زي الطفل البحاول يتعلم المشي❤،،،،مشيت تلاتة خطوات مع الدكتوره والممرضة،،بعدها قالت لي واحد اتنين تلاتة،،يلا أمشي براك ح نفكك❤،،،فعلا اتسحبوا مني شوية شوية،،،مشيت خطوتين برااي وجيت واقعهه،،،الدكتورة قالت لي الحمد لله،،،دا تقدم ملحوووووظ❤❤❤❤😻،،،،يعني اسبوع او عشرة ايام بالكتييير وترجعي طبيعيه❤❤❤😻،،بالجد زوجك ح ينبسط شديد لما يعرف إنك على درجات العافيةة❤😻،،،يااااخ انبسطتا بسطهه،،وبقيت اقول الحمد لله،،الحمد لله يارب❤❤❤😭،،،،،قولته للدكتورة معليش بس انا عاوزة منك طلب صغير وياريت ماترديني،،،قالت لي قولي،،،قولته ليها ماعايزة رائد يعرف،،،وكمان عايزاك تقولي ليهو انو حالتي اتراجعت،،ممكن؟،،،،قالت لي ليه😨،،،ح تقطعي قلبو بالطريقة دي،،،،قولته ليها معليش بس،،عليك الله اعملي البقول عليهو❤ قالت لي طيب💜،،،،،،،،اتصلتا فرحتا ماما❤ ياخ بكت جنس بكى❤❤،،بعدين كلمتها بالعاووزة اعملو،،،قالت لي حرام عليك،،،دا كلو ليه؟؟،،،قولته ليها نفسي اعرف ردة فعلو لما يعرف انو حالتي ماشه لاسواء،،،قالت لي مخير الله،،كيدهن عظيم💜😹😹،،فقلنا منها وكلمتا وجن برضووو❤❤❤،،،،المساء لما رائد جاا،،،عملتا نفسي متأثرة بالموضوع وماح ارجع امشي تاني،،،قولته لرائد الدكتورة كلمتك بالحصل؟💔،،شفتا،،،،أنا كلمتك،،،وانت ماكان في داعي تتورط في القصة دي💔،،،قال لي ايناس اووعك تقولي كده،،،وبعدين ح نحاول مع بعض،،لو في المرة الأولى والتانية مانجحنا،،يمكن ننجح في الالف،،،بس ماتيأسي❤ خليك قويةة،،،،وياستي لو ح تقضي عمرك كلو في السرير،،أنا ح اقضي معاك،،،وما ح امل ابدا❤❤❤❤❤❤

مسكتا يدو وقولته ليهو ماتتعاطف معاي😔،،،،على فكرة ممكن نطلق عادي وتشوف حياتك،،،امك عايزة احفاد،،وو....قفل لي خشمي بيدو،،،قال لي اولادي ما ح تكون امهم واحده غيرك❤،،،إيناس الشهرين القضيناهم مع بعض ديل،،،خلوني مابقدر أبعد عنك ولا ثانية❤ حتى لما أكون في الشغل،،أول ما اتذكرك ببتسم❤،،،،بتكوني في،بالي طول الوقت،،،،عقلي بقى مافيهو مساحه علشان يفكر في حاجهه تانية غيرك❤،،،،ولو علي مستعد افضل جنبك كده بس،،،ما أبعد خااالص❤❤،،،،ماتتخيلي انتي مليتي حياتي قدر شنوو،،،،،قولته ليهو رائد😿،،،،أنا مابتحمل الكلام الحلو😿برفع لي ضغطي،،،،،بقى يضحك،،،وهو خاتي يدو على لحيتووو❤❤😿ضماني مسااافةة،،،وقال لي ان شاء الله بكرة ترجعي تمشي❤،،ماتشيلي هم،،،خلي الأمور لله❤،،،قولته ليهو ونعم بالله❤،،،فضلتا في حضنووو مساافة،،،،لما لقيتو ماعايز يفكني،،جريتو من لحيتوو😹❤قال لي اااخخخخ،،،ليه ليه كده،،،خليك عاقلة يااخ😒❤،،،وضماني اكتر😹❤❤❤❤🙈،،،،،،،،،ياااخ بالجد كان نفسي أقول ليهو انا اتحسنتا،،،بس يتأدب شوية وادلع فيهو🙈❤😹😹،،،،،،،،،،مرت فترة رائد بقى يهتم بي شديييد،،،،حتى التمارين حفظها حفظ😹😹❤،،،ياحليلو كل مرة اقومو بليل اقول ليهو ضهري واجعني😹😹😹❤❤،،،،،غايتو اتعذب معاي عذاب،،،،وكل مرة اسمعو بتكلم مع شهد عني❤❤😹،،،طبعا هو بتكلم معاها وقت يحس انو انا نمتااااا🙈❤😹😹،،،،،،،،جيهان اتخرجت ولسه زي ماهي،،،،،،لحدي مافي يوم،،،جوو ماجد واهلو طلبو يدها كانت مبسوووطة شديييد💜،،،،رائد وافق لانو شاف انو ماجد اولى واحد بيهاا❤،،،وطوالي حددوا العرس بعد شهر،،،،،،،،تنزيل جات وقعدت مع جيهان في البيت💔😒،،،،،يااخ اترفستا رفسهه👊👊💔،،،،لما رائد يجي من الشغل واسمع صوتو تحت،،بتصل عليهو وبقول ليهو انا تعبانةة😹😹💔،،،،بجيني بسرعةة،،،بقضي اليوم كلو معاي❤،،،،،مرة اتصلتا عليهو ردت لي تنزيل،،،قالت لي رائد بتونس معانا،،،عايزة شنووو،،،قولته ليها انتي اتعودتي تردي تلفون ماحقك؟،،،بطلي التعويده دي،،لانها ماحلوة،،،قالت لي والله،،ههه،،طيب ياستي ح اقفل التلفون بالمرة عشان اقدر ابطل التعويدة دي،،،،وقفلت الخط في وشي😑،،،،طبعا من الزعل لمن اتخنقتا💔،،اتصلتا بخالتو سارة،،،،ردت لي المكالمة التالته،،قولته ليها يا خالتو سارة،،،عليك الله اديني رائد،،،قالت لي حاضر ثواني بس،،،،ادتني ليهو،،،قال لي ياود ياحلوو❤،،،قولته ليهو رائد ياه تعال انا زهجاانة😿💔،،،،جادع تلفونك وين،؟؟،،قال لي تلفوني مع تنزيل قالت عاوزة تتصور بيهو،،،قولته ليهو بالله،،وماف غير تلفونك يعني،،،،طيب أتصور معاها بالمرة مع السلامة،،،،قفلتا الخط،،وبقيت قاعده،،،،،جااني بعد دقيقتين،،،،لقاني منزلة راسي وبلعب بدبلتي💔،،،،قال لي تلفوني كمرتو نضيفه عشان كده💜،،،،وبعدين انا ماكنتا ناوي اديهو ليها،،،خطفتو من يدي خطف،،،ما رديت ليهو،،،قال لي زعلانة؟؟،،،قولته ليهو لا،،،،قال لي اممم طيب بتغيري؟؟💜،،،،،ولعتا عيوني وقعدتا ألخبط في الكلام،،،قولته ليهو لا طبعا،،،قال لي طيب انا نازل،،،،مسكتو من يدو،،قولته ليهو ماتنزل😿،،،ما بحب اقعد برااي،،،،رفع الغطاء مني،،،وشااالني🙈❤،،،قال لي مانازل برااي لكن❤،،،،نزلنا تحت وبنات اهلو واولاد اهلو،،،،بعلقوا تحت تحت😷💔،،،،قولته لرائد الله يجازيك،،،،قال لي خييييير صاح❤،،،،قولته ليهو ههه اكيييد،،،كان شايلني ومالقينا حته نقعد فيها❤😹😹،،،،شوفتا تنزيل في المطبخ،،،قولته لرائد انا عطشانة ارح المطبخ،،،اشرب موية وبعدين نطلع فوق،،،اصلا ماف برنامج هنا،،،،قال لي طيب،،،مشينا المطبخ،،،،قولته لتنزيل ممكن لو سمحتي تديني كباية موية😅،،،عاينت لي انا ورائد،،،شديت نفسي على رائد❤😹🙈،،قولته ليها ممكن،،،كبت لي موية في كباية وادتني ليها،،،شربتا المويةة،،،وقواته لرائد يلا ارح،،اا،،معليش بس ياتوتة ممكن التلفون🙂،،،،عاينت لي بغيظ ومدت لي التلفون😹❤،،،شلتو منها،،وقواته لرائد يلا حبيبي،،،ارح نطلع❤،،،،قال لي طيب،،،،لما طلعنا غرفتنا،،،،رائد قال لي انتي قولتي شنو تحت؟؟،،،قولته ليهو بتوتر شنو،،،،قال لي قولتي حبيبي ولا انا سمعي بقى تقيل؟؟،،قولته ليهو اممممم قولته،،،يلا نزلني،،،قال لي لا،،،قولته ليهو عشان لقيتني خفيفه حِليت ليك شيلتي كل مرة😒❤❤❤👊قال لي خفيفه؟،،،كذابه والله😂😂👊💔😁،،،انتي ماشاء الله❤😂،،،،،قولته ليهو تف👊😒،،،قال لي في عينك👊👊،،،،،،،،،تاني يوم اسامة اتصل علي،،،،قولته ليهو خالووو حبيبي❤❤،،،قال لي دا كان زماان،،من اتزوجتي سفهتيني،،،قولته ليهو لا ياااخ انت اسامة حبيبي،،،غلاي،،روح الروح،،نفس النفس،،،نار النار،،ملك الدمار،،،،❤❤🙈قال لي اي حنكيني😒👊،،،،مشتاقين اقسم بالله،،قولته ليهو يااااخ كتيييير كتييير،،اشتقتا لطلعااتنا مع بعض😭😭❤❤❤❤،،،،،قال لي ايام لها إيقاع موسيقي حزييييين❤❤😹،،،،،اتونستا معاهو مسااافة،،،بعدين قفلتا،،،،،وجن اتصلت علي قالت لي نوووسة،،،الحقيني😭😭💔،،قولته ليها مالك يابت😳،،،قالت
لي رجعتا سنقل،،،واااي ياقلبي?
?💔،،،قولته ليها ياخ خلعتيني😒😒😒،،،سنقل سنقل،،،اقعدي كده أخير ليك،،،قالت لي حقووودة😭😭😭💔انا داخله على مرحله اكتئاب😭😭💔،،،قولته ليها ماتنسي تشتري ليك شوكلاتات كتييييرة كويس،،،،قالت لي الله يسامحك😭😭💔💔،،،قولته ليها ويسامح امي وامك،،الجابونا للفارغة دي🐸💔💔،،،،ياخ ضحكت ضحك😹😹😹😹💔،،،،،،،
____________
مرا الشهر وجاا عرس جيهان،،،،،قولته لنفسي حرام اعذب رائد معاي أكتر من كده،،وقررتا اقول ليهو اني بقيت كويسةة بعد نجي راجعين من العرس💜،،،،رائد لبس ليهو جلابية على الله سوداء❤ ياااخ فظيييعهه❤،،،وطلع لي انا توب أسود مطقم بالفضي💜💜وكنتا راسمة رسمة بسيطة❤🙈،،،،،اتظبتنا تمام❤وبعدين طلعنا،،،كالعاده المعتاده،،رائد كان شايلني❤😹،،،،،،من اول مادخلنا الصالة لحدي ماطلعنا،،كنا شادين انتباه الناس اكتر من العرسان❤❤❤❤😹🙈،،،العرس ماكان فيهو كلمةة❤❤❤،،،،،لما رجعنا البيت،،،رائد طلع لي جلباب كده،،قولته ليهو رجعو،،جيب لي الروب الابيض،،قال لي طيب،،جابو لي،شلتو ولبستو،،كان طويل💜،،،رائد قال لي حلو عليك❤❤،،قولته ليهو عشان شايفو بعيونك😙،،،قال لي انتي الليلة مابراك😂،،،انا عندي ملفات،،براجعها سريع كده وافضى ليك❤،،قولته ليهو طيب💜،،،كان في البلكونة،،مركز شديد مع ورقو،،،نزلتا من السرير،،وبقيت اتسحب براحه براحه❤،،،قولته لرائد محتاج مساعده،،،رفع راسو وبقى يعاين لي مخلوع❤❤❤❤❤❤❤😹

اثناء مابعاين لي،،قال لي انتي جيتي هنا كيف،،،إيناس انتي بتمشي ولا انا بتخيل،،،بقيت اضحك😹😹❤❤،،،قولته ليهو لا مابتتخيل،،،انا بمشي😹❤❤❤،،،،وقف قرابتن خمسة دقايق😹❤،،،بعدين شالني وبقى لافي بي❤❤😹🙈،،،،قال لي دا ما حلم،،،ياخ الحمد لله،،،الحمد لله❤❤،،،كان مبسووط بسطهه❤❤😹،،،قولته ليهو رااااائد،،،ارحم امي من الشيل😹😹❤ خلاص بقيت عندي رجلين😹😹😹👊،،،،نزلني،،وقال لي إيناس،،،كده امشي خطوتين اشوفك بعيوني،،،،أمشي❤،،،مشيت وبقيت انطط وجريت،،،،قولته ليهو ممكن اقلب ليك هوووبا عادي😹😹😹👊،،،،،،سكت مسافة،،،وبقى بين بيضحك وبين عايز يبكي«اللخبطه البتحصل في اللحظات الزي دي،،بتكون طالعه من جوه القلب❤ احساسها حلووو✨»،،،،،،مسك يديني وقعد يعاين لي،،،قال لي مشيتي يا ايناس،،،مشيتي،،،هههه انتي مستوعبة معاي،،،،قولته ليهو امممم مستوعبة😿❤❤❤،،،،رائد انا مبسوطة شديييد،،،وعارف اكتر شي باسطني شنووو،،،إنك ماخزلتني❤،،،،،ح اعترف ليك بحاجهه،،،،انا بمشي من شهر،،،وو مشيت عديل واتحسنتا زي الناس من اسبوعين❤،،،،ماحبيت اكلمك،،،كنتا عايزة اشوف ردة فعلك ح تكون شنو،،لو انا مااتحسنتا💔هل ح تخزلني ولالا،،،،،والحمد لله ما خزلتني❤،،،رائد انت احلى نصيب لاقاني❤،،،،احلى راجل،،،واحلى سند،،،،احلى زوج،،،،بالجد انا فخورة اني مرتك وشايلة اسمك💜،،،،بقيت ابكي،،،،قال لي بالجد اتوقعتي مني اخزلك💔،،،،ماكان العشم💔،،،كيف تفكري كده،،،إيناس انا وعدتك،،،،وعدي مابخلف بيهو لو على رقبتي❤،،،،يا بت الناس انا،،،قولته ليهو انت شنوو،،،،قال لي انا بريدك💜،،،،بعشق اي تفصيلة فيك مهما كانت صغيرة❤،،،،انتي النصيب الحلو الربنا نزلو لي❤،،،،بااس رااسي مسااافةةة❤❤،،،،قولته ليهو رائد بحبك اقسم بالله😭😭❤❤❤،،،،بحبك وماعارفة كيف ولا متين،،،المهم حبيت وقفتك معاي،،عشرتك،،،كل حاجه حلوة عملتها لي كانت سبب في اني اتعلق بيك زياده،،،،،ياخ الف حمدلله على وجودك في حياتي❤❤،،،،مسح لي دموعي،،وقال لي خلاااص ماعايزك تبكي،،،بس عساااك ضااحكه،،،،ضاااحكهه وبس❤❤❤،،،،،،،الاحساس الحسيتو وانا مع رائد كان مختلف❤ حاجه كده بتلخبط الكيااان،،،،بتخلي القلب يفقد توازنو❤❤❤والعقل بحساباتو تضرب في بعض❤،،،،،،،
____________
بعد فترة من الخبر الحلو دا😹❤❤❤ ماما جات ساقتني معاها البيت،،،قالت لي لاحنه لا دخااان،،،،غبشةة كده تشبهي مرت ابوك👊😒،،،قولته ليها على فكرة خالتو رانيا مجيهه،،بس انتي،بتغيري😹😹❤❤❤👊،،،،،نزلتني الدخان لمده اسبوعين💜ونستها حلات ونسةة😭❤❤❤،،،وخلال الاسبوعين دي،،رائد جاني تلاتة مرات بس👊😿،،،،،،مرة اتصل علي والتلفون عند ماما،،،اول ما ماما فتحت الخط،،،قال ليها غلاي❤،،،قالت ليهو انا ام غلاك يا رائد،،،،ياه بهدلتو بهدلة❤😹😹اتضطر يقفل الخط😹😹😹💔،،،،،،،،،بعد ماما بقتني مرة زي النسوان،،،،رائد جااا ساقني البيت❤🙈،،،،خالتو سارة كانت مع أختها،،،،،رائد قال لي أمي قالت تخلينا على راحتنا وكده يعني،،،،قولته ليهو ليه ياااخ😿البيت من دونها ماحلووو،،،،جراني عليهو وقال لي على فكرة ولدها بقدر يحلي البيت عاااادي❤،،،،مشينا غرفتنا،،،بعد غيرتا ملابسي،،،،مشيت على جهه البلكونهه،،لقيت شهد ماف💔قولته لرائد شهد وين؟؟،،،قال لي رحلت💔،،،قولته ليهو متين؟💔،،،قال لي قبل فترة💔،،،،يلا كانت فاتحه خير علي،،،وانتي حاليا جيتي محلها❤❤،،،قولته ليهو تصدق اتأثرتا💔،،،قال لي اممم،،انا كمان💔،،،الحاجات الحلوة دايما بتمشي💔،،،قولته ليهو قصدك ح يجي يوم وامشي😒💔👊،،،قال لي انتي حاجهه حلوة لكن😁😂😂💔💔،،،ختيت يديني على نصي ورفعتا ليهو حاجبي😹 قولته ليهو كمان طلعتني حاجه ماحلوة👊👊،،،،مسكني وقال لي تصدقي دي الحركه الكسرتني فيك❤❤،،،،،قولته ليهو يابيبي انا كلي على بعضي بكسر🙈❤،،،،قال لي اممم😂💔 يجمالك وانتي واثقة من نفسك كده،،،،،قولته ليهو اااي لاززززم،،،الثقة ثم الثقة ثم الثقة،،،،قال لي طيب ماتجي تديني فيها دروس احسن😂😂❤،،،،قولته ليهو ح تدفع كم؟،،،قال لي عمري وعمر الجابوني😂😂❤❤❤،،،،،قولته ليهو موافقة😹😹😹❤،،،،جراني من يدي وشالني❤،،قال لي اخر شيلة تاني ماتحلمي😂😂❤بوستو في خدوو،،وقولته ليهو طيب طيب طيب😹😁🙈❤❤❤،،،،،،قال لي اححححااا ياااخ،،،قولته ليهو وقلبي زحححاااا يااخ😹😹🙈❤،،،،،وقضينا اجمل ليلة❤،،،،،،،،،عدت فترة واكتشفتا انو رائد دا حنيين لدرجه مفرطةة❤،،،،قولته ليهو انت اصلا حنين كده،،ولا بتستهبل،،،قال لي معاك حنين،،،مع الباقين بدي،في المليااان👊👊👊😂قولته ليهو حرام عليك👊👊👊❤،،،،،،يوم بالصباح كان طالع الشغل،،،وشغال يتكلم بالتلفون،،،وأنا واقفة بظبط ليهو في زراير القميص،،وبتغزل فيهو🙈😹😹❤،،،قولته ليهو احيي انا من النونة الصعنونه دي،،،احي منك بس❤،،الموظف شغال ليهو الاجتماع الساعه8،،،قولته ليهو معقولة المز دا راجلي❤،،،الموظف شغال يتكلم وانا اتكلم،،،رائد قال للموظف الغي اي حاجهه،،انا ماجااي،،،،،جراني من شعري😹😹❤
قال لي تعالي تمي باقي غزلك
ك دا😒👊👊👊،،،،،،مرة بتكلم مع وجن بالتلفون،،في نص الونسة قالت لي ايناس انتي راجلك دا بعمل روج لشفايفو😭😭❤❤ استغفر الله مالهم ورديات كده😭😭❤،،،قولته ليها قول هو الله أحد😒👊،،،ياشيخه انا مالاحظتا ليهو،،،،انتي لاحظتي😷👊،،قالت لي راجل صحبتي وبطمن😭❤❤،،،،قولته ليها امشي يرمة❤❤😹،،،،المساء بعد رائد جاا من الشغل،،قعدتا اعاين لشفايفو😹😹😹❤،،،،هو بتكلم معاي وأنا مامركزة نهائي،،بس بعاين عاوزة اتأكد من كلام وجن،،،،لما لقاني ما مركزة،،،باسني😭😹😹❤،،،قال لي شايفهم عاجبنك وشاغلنك عني👊👊😒❤،،،عاينتا ليهو بغيظ،،،،شالو غيارو ودخل الحمام😹😹💔
____
مرت حكاية كذا شهر،،،انا بقيت حامل❤🙈 رائد كان ح يجن من الفرح❤❤😹،،قال لي مجنونة،،منتظر اجيب منها بيبي عاقل،،والله دا آخر الزمن❤❤😹،،،قولته ليهو ح يجي شبهي في كل حاجه اساسا😝،،،،،طول فترة وحمي،،كنتا بس عايزة رائد جنبي❤،،،قولته ليهم بس رائد دا مايزح شبر مني😭😭❤،،،لحدي مادخلتا السابع،،،والوقت داك كانت ولاده جيهان،،مشيت مع ماما المستشفى عشان نحضر ولادتها،،،ياه كانت صعبه بشكل💔💔 انا اتجرستا من الولاده😭💔💔💔،،بعد ربنا حلاها بالسلامة،،،مسكت امها دي وبكت جنس بكى،،،قالت ليها ماعايزة منك شي غير تعفي لي😭💔،،،عليك الله اعفي لي يا امي😭💔💔خالتو سارة قالت ليها عافية ليك،،،عافيه ليك يابتي❤،،،جابت بت سمتها سارة❤،،،،،،لما موعد ولادتي قرب،،،رائد كان معاي في البيت،،،،شغال يهبش بطني ساي ويتكلم مع البيبي❤،،،،قولته ليهو رائد انا خايفة😭💔💔،،،قال لي ماتختي فكرة الخوف في راسك،،بعدين ماف حاجه صعبه،،،الولاده ساهلة،،قولته ليهو انت ولدتا قبل كده😭😭💔💔،،،انفقع بالضحك💔😹😹😹😹،،،بعد يومين بس من الكلام دا اتوجعتا،،،ماما اتصلت على اسامة وبابا ورائد،،قالت لي البجي اول نمشي معاهو،،،قولته ليهو سباق هو😭😭💔،،انا بموت،،،ماما والله ح اموت😭💔،،قالت لي جبااانة يااخ انتي😹😹😹👊،،،،جهزتني وجهزت شنطة البيبي،،وبابا جاا اول،،،لما وصلنا المستشفى،،بقيت ماسكه في بابا من جهه وماما من جهه،،،لما رائد جاا لقاني على وشك ادخل غرفة الولاده،،،فكيت اهلي،،ومسكتا في رائد❤،،،قولته ليهو ماتخليني❤،،،،،مع انو الموقف كان محرج بالنسبة ليهو،،بس هو مسك يدي وطمني بوجودو جنبي!❤❤«لو مرتك احتاجتك في موقف زي دا،،وخزلتها💔،،،ح تكرهك،،أو عمرها ماح تنسى ليك الموقف دا💔💔»،،،،،ماما انبسطت بولادتي دي بسطةة❤😭،،،كأنو هي الولدت❤❤

بعد سنتين❤،،،،اسامة طبعا اتزوج ريم وسافروا فرنسااا❤،،،ووجن لسه مالقت الزول المناسب معاها😹😹❤،،،،جيهان بقت بتعامل امها احسن من الاول بكتيييير❤،،،بس لسه بتكرهني😹😹💔،،،لكن بتموت في حاجهه اسمها يوسف❤ ولدنا انا ورائد❤،،،لا طلع شبهي ولا شبه ابوهو،،،،طلع نسخه مصغرة من اسامة❤❤😹،،كل مرة اضرب اشاكلو،،،أقول ليهو خربتا لي ولدي😹😹❤،،،بقول لي لالا دي تربيتك بس😹😹👊،،،وماما اقنعت حبوبة وجات سكنت معاها❤،،،،،وأنا مسكتا إدارة الاوتيل💜،،،،،اخوان رائد جوو من ماليزيا،،ياه ظريفين بشكل وخاصة وسام❤😹،،انا وصلتا لدرجه لو عاينتا ليهو بضحك😹😹😹😹❤،،،،،بابا حياتو ماشة عال العال وبنفكر انا وهو نعمل مشروع مع بعض💜💜،،،،،
__________
يوم بالمساء كنتا في الاوتيل،،،رائد اتصل علي،،،قولته ليهو ابو يوسف❤ قال لي امووو💜،،،خمسة دقايق اطلعي انا ويوسف مستنينك علشان نرجع البيت سواا❤ قولته ليهو طيييب💜،،،شلتا شنطتي وطلعتا،،،كانو واقفين جنب العربية،،يوسف لما شافني،،جاني جااري،،بستوو قولته ليهو الولد الجميل دا ياناسي،،،اكلك انا،،،اكلك💜💜ههه،،،رائد قال لي لا والنبي،،دا اخر حتهه❤،،طلعنا العربيه واتحركنا،،،فتحتا تلفوني لقيت رائد خاتي صورتي حالة وكاتب«جميلتي أحبك
سأظل أردد ليل نهار ❤وأعلم أنك تعلمين ❤
وأن العالم كله يعلم ❤
لكن في الحب احترام التكرار❤❤❤»،،،رديت ليهو ب« إحتَضِني بـ حُب..إحْتَويني بَينَ زِراعيكْ ..إنتَشِلني مَن هَذا العَالم..خَبئني دَاخلَ قَلبك..ثُمَ إجْعلنِي مَلِكة..مِثل ما يفعل أبي تَمامآ..♥✨»،،،،
لما شاف ردي ابتسم لي❤،،وصلنا البيت سلمنا على الموجودين وطلعنا غرفتنا،،،يوسف كان واقف في البلكونة،،قولته ليهو بوقفتك دي ذكرتني ابوك،،،كان عندو صحبتو هنااا❤قال لي،ثحبتو منو؟؟،،،قولته ليهو اسمها شهد✨،،،هههه،،،رائد قال لي كانت احلى شهد❤،،،قولته ليهو على فكرة احيان كتيرة كنتا بتكلم معاها زي ما انت بتعمل بالظبط!😹😹❤❤❤،،،،قال لي ياسلام ماحصل اعترفتي لكن،،،قولته ليهو كنتا بحس نفسي هبلة هبلة😹❤❤،،،بعد شوية خالتو سارة بقت تنادي في يوسف،،قولته ليهو أمشي براحه وخلي بالك❤،،قال لي حاضل✨ ومشى،،،،رائد مسكني وقال لي مشتاق ليك❤،،،قولته ليهو ما أكتر من شوقي ليك❤ قال لي لا اكتر،،قولته ليهو ما اكتر،،قال لي اكتر يازولة،،وبقينا نتهابل😹❤❤❤❤❤❤❤
_االام❤ وياااجمال الكلمة دي❤،،،،،امك مهما كانت سمحه شينه كعبه ما كعبه،،،انتي واجب عليك تحترميها لأنها امك،،مهما عملت هي أمك،،،مابتقدري تنكري حقيقة أنها سبب وجودك في الحياة❤،،،وفي مجتمعنا في شخصيات كتييرة زي شخصيه جيهان،،،يعني الواحده بتتنهر في امها بطريقة تخليك تاخدي عنها نظرة سيئه مهما هي كانت كويسةة❤❤ صاحبي امك،،وماتخافي منها،،،امك هي الصحبه الوحيده الح تكون صح في حياتك❤،،هي الوحيده ح تقيف معاك لما الدنيا كلها تبقى ضدك❤❤،،،،امك وبس،،،حافظي عليها وابقي عليها عشرة❤❤❤،،،وربنا يحفظ امهاتنا ويرحم الأموات منهن❤
_انا ضد فكرة الراجل البضرب اختو علشان خاطر مرتوو،،ياخي حتى لو مرتك دي كويسة،،وهي واختك مامتفقين💔ماتدخل بينهم،،ماتدخل،،لأنك غير ح تزرع الكراهية ماح تعمل شئ💔💔
_مرت الولد،،،ههه دايما بتتخد عنها فكرة سيئه قبل الفكرة السمحه،،،يجماعه في نسوان اولاد،،ببقوا ليك احسن من بناتك الولدتيهم❤❤،،،،،،وانتي ما من اولها تاخدي وش ماحلو مع ناسبتك،،،والله الحياة دي ابسط مما تتخيلوا،،،بس انتو عيشوها صاح❤،،،،
_الحب❤،،بالمناسبة الكلمة دي كبيرة جدا،،،الحب عمرو ماكان كلام،،،عمرو ماكان خلي بالك من نفسك،،عمرو ماكان ح اجيب ليك هدية،،عمرو ماكان فسح وطلعات،،عمرو ماكان مسكت يد وجر هواء وزمن❤ الحب دا عظيييم جدا❤❤✨،،،الحب عُشرة،،،سند،،،،واحد يقيف معاك،،،عمرو مايخزلك،،،مايخونك،،،،الحب دا حاجهه أكبر من انها تتوصف بالكلام،،الحب بظهر في التصرفات والأفعال وبس❤❤✨
_عن جمال الخال❤ الكلمه دي في حد زاتها بتحسسنا بالطمأنينة💜💜،،،،ربنا يحفظ خيلانا ويطول عمرهم،،،،وربنا يرحم خالو عمر وخالو محمد ويديهم الجنهه❤❤ويطول لينا في عُمر خالو الهادي الوحيد💔،،،،،حبو خيلانكم،،قربوا منهم،،،أحلى من صحبتهم مااااف ماااف اقسم بالله💔💔💔
_لما تلقي راجل بحبك بالجد❤،،حلفتك ماتتعولقي يااخ😒💔زي تنزيل
_البت بتحس بتعب ابوها لما تتزوج وتشوف زوجها كيف بعافر عشانها وعشان أولادها❤،،،والراجل بحس بتعب امو لما يشوف مرتو في غرفة الولاده❤🖐
شهد يا شهد❤❤،،،،طبعا دي صحبتي شديييد😂❤✨،،سنقل زي كده ومشاعرها مرهفةة❤❤❤😂 بحبك حب❤،،،،،،ويابخت اللي في حياتو شهد❤❤
ابقوا عافية💜
لو حيين بنتلاقى❤
إيناس آدم

